text:
林雅詩有鑊難補惟有着草
林雅詩喺香港可能唔係好多人識,不過喺馬來西亞就響晒朵,連當地全國警察總長同拿督都識佢!為博宣傳呃Like,佢夠膽喺馬來西亞玩Facebook直播造假扮被搶手袋,被成千上萬網民同當地人民「媽」到飛起!林雅詩急急「着草」返港,仲要加映一場大龍鳳,真係唔笑就有鬼!佢一落機就識行識走,愈叫愈走,人體真係好奧妙,明明鬼打咁精神,但行行吓竟然突然暈低,同行嘅女友人就食咗「大力菜」咁,又抱又攬抬住佢走,呢啲朋友真係識得過喎!經理人都有戲㗎,幾乎跪晒地咁狂叫佢個名,暈到咁,3歲細路都識打三條九啩?唔知點解,林雅詩最後畀人抬咗上「黑車」, 唔係白車!唔通架黑色七人車係私家救護車,有齊氧氣罩同心臟電擊器?
「螃蟹陰招」抄得過
搞出大頭佛,林雅詩玩人間蒸發,唔聽電話,唔敢見人,連Facebook都閂埋,實行以靜制動,封口唔提唔講,博件事淡化冇人提!橋唔怕舊,最緊要受,早排網上瘋傳一單「新聞」,Nuts哥真係笑到噴飯,林雅詩查實可以照辦煮碗!話說有位女子喺新加坡海灘玩裸曬被螃蟹拑住私處唔放,同行女友人竟然用口啜毒!古有關雲長刮骨療毒,早有國產凌凌漆睇鹹片挖子彈,依家仲要啜毒療傷?螃蟹有毒?唔係啩?雖然呢單係來自「內容農場」(Content farm) 嘅網上虛構新聞,不過依然引起全城熱話,皆因夠晒香艷同搞笑,吸Like吸到傻!林雅詩不妨參考吓呢條橋,唔通啲螃蟹會聲討你抹黑咩?
連底底差啲攞出嚟畀人睇
你可能會話:「博見報?扮病入醫院,撞鬼或者走光咪得囉!」其實你噏得出嘅,林雅詩都做過!向來大膽嘅佢19歲選港姐,20歲被王晶睇中拍三級片,又同當時未升呢做視帝嘅黎耀祥拍過《PR Girls青春援助交際》,臨收山息影前仲同古天樂傳緋聞,都算好頭好尾,點知早幾年因為同前夫唔妥就話復出,走出嚟出寫真同班妹妹鬥過,做埋寫真女王!講到入院,佢試過疑似自殘𠝹手,再嚴重啲都有,年初突然自爆想跳樓,仲話為爭個仔嘅撫養權好煩,所以一時衝動!以上全屬真人真事,因為佢性格夠烈,夠衝動,不過點都有炒作新聞嘅成分,頭頭碰着黑嘅佢聲稱懷疑畀鬼纏,早兩年仲自爆同前夫離婚前,關係差到5年分房瞓冇性生活!
呃Like都要用腦!
離婚爭撫養權,拍寫真,撞鬼,拍三級片,自殘企跳,冇性生活等,林雅詩幾乎所有類型嘅新聞都出過,可能佢見上年自爆喺布拉格酒店換換吓衫突然有男人入房都有得見報,今次索性玩大佢!有Like有價值,冇Like一文不值,唔少藝人都鍾意喺Facebook玩直播或者放相儲人氣,其實炒作新聞博見報無可厚非,但係搞埋人哋地頭,就真係可大可小,林雅詩分分鐘以後被禁入境!等Nuts哥教精大家啦,其實呃Like都要用吓腦,有手尾跟就唔係高招啦!


c: text/html

text:
身為 90後嘅 Joffe,雖然一心想做 DJ,不過無讀大學,佢參加過新城舉辦 DJ訓練班後,再經當時同學仔介紹而加入 dbc嘅.曾經主持過音樂節目,報過新聞,現主要編寫廣告,做緊熊仔頭吹水台主持.
爆 Like王
熊仔頭電台開咪 新女上場:最緊要識搵錢
熊仔頭帶紅咗杜小喬,雖然家陣娘娘好少拍片,不過熊仔頭同藍仔頭又點會從此就唔搵女 partner吖!
喺 dbc數碼電台有個專屬節目嘅熊仔頭,最近又換咗位叫做 Joffe嘅女 partner,不過呢位新女經常被熊仔頭同藍仔頭取笑,巴打笑佢接唔到嘴, Joffe亦承認:「佢哋突然間喺度唱歌,我接唔到企咗喺度!」幕前同幕後都識撈嘅熊仔頭新女,話到明最緊要識搵錢添喎!
F:《 FACE》 J: Joffe
F:之前同熊仔頭合作嘅係校園台阿 Long,點解突然轉咗俾你?
J:阿 Long要負責校園台嗰邊,再同熊仔頭做埋節目,佢幾乎無得放假!我啱啱入職嘅時候都係做 PA,慢慢覺得做電台人要係幕前同幕後都識,同埋最緊要識搵錢.咁公司啲同事又知道我之前係有做過節目嘅,咁就試吓同熊仔頭,藍仔頭合作會有咩火花囉.
F:同熊仔頭做節目最難係乜?
J:我諗最難就係同佢哋鬥轉數快囉!因為佢哋真係快到接唔到,同埋有時佢哋啲 gag呢,係佢哋兩個先有㗎,佢兩個好有默契,咁佢哋一嚟嘅時候,突然間喺度唱歌,我就接唔到就企咗喺度,呢樣嘢係最難.
F:佢哋除咗頭套係另一個人?
J:佢哋戴頭套同唔戴係兩樣嘢嚟㗎,即係佢哋除咗個頭套會靜啲,唔知係咪一啲轉數快嘅人都係有呢啲通病,佢哋會話「我哋唔好講住,一陣開咪先講」,佢哋唔可以綵排一次,因為如果綵排咗就發揮唔到,但係一戴咗頭套就突然好似變身咁,突然啲嘢就係咁爆出嚟,咁我就會話:「頭先佢哋唔係咁㗎喎!」
F:佢哋兩個性格係咪好相似?
J:熊仔頭係靜啲,係多嘢諗啲嘅人,你會知道佢內心有好多諗法,要「撩」佢令到佢㷫㷫哋好想爆喇,佢就「 bilibala」係咁講,同埋一定要藍仔頭配合佢先得嘅,因為佢哋真係識咗好耐,佢哋由中學時代已經識,而藍仔頭份人就係咩都無乜所謂,咁就變咗熊仔頭好有主見,而藍仔頭迎合佢,所以佢哋兩個有好多火花.

robotstxt: allowed

filter: keep


text:
每當Uniqlo要排隊或見到好多人同時拎住一袋二袋U記紙袋喺銅鑼灣行過,意味著佢嗰條叫做型少少嘅Line UT又同KAWS合作出新衫喇.KAWS係邊個?相信無玩開時裝潮流嘢嘅男人唔會立刻醒起,但如果話交叉眼,相信就連你背後一路睇唔明點解要買咁多龍珠/高達/STARWARS玩具嘅女友,都知道我講緊咩.點解咁多人會狗沖Uniqlo?因為大家都知道,如果唔係U記入手,跟本無咩機會買到佢嘅嘢…唔計佢嘅畫作住,單係限量Figure最平都炒到成萬蚊隻,佢有咩咁勁先?
1974 年喺美國新澤西出世嘅KAWS (真名叫Brian Donnelly ),喺紐約知名藝術學院 School of Visual Art到畢業 ,當年仲細,有一次佢朋友送咗條可以開路邊廣告牌裝飾燈嘅萬用Key俾佢,之後佢就開始喺路邊嘅海報塗上自己招牌 簽名X X 眼嘅圖案,當時最出名係CK同DKNY嗰兩幅,點知呢種惡搞手段無俾人鬧,反而大受歡迎更被廣傳,所以他佢就開始紅喇.
喺佢上位得最快嘅90 年代,就同世界知名玩具公司 MEDICOM TOY 合作製作我地依家叫嘅Art Toy.
KAWS仲未喺Art界上神位之前,日本嘅二號潮流之神NIGO(A Bathing Ape還未賣比沈嘉偉年代)喺宣傳上幫咗佢唔少.
除咗玩具同板畫,堆原畫仲恐怖丫!(當年NIGO入手嗰時聽聞喺日本個Gallery展出係賣唔曬㗎)幾年前喺蘇富比拍賣會上,一幅原畫個價已經升到200幾萬喇,再睇下大隻啲嘅玩具都要幾十萬先入到場.
到今時今日除咗大量生產唔限量嘅KAWS產物,市場價已經去到呢個位.我地啲平民百性呢個時候先嚟入手再儲過其實好唔抵.
咁除咗對交叉眼,我哋呢班有少少Artistic嘅紅褲仔應該仲要認識邊啲,個價未上神枱又Affordable嘅Pop Art呢 ?(話唔定十年八年後又變成另一個KAWS)
Ron English
同樣係以街頭塗鴉起家嘅Ron English都有三十幾年歷史喇.同Andy Warhol一樣被視為Pop Art教父嘅佢,啲畫雖則都幾十萬起跳,但佢所造嘅Art Toy仲係處於一個可入手嘅價位,幾百蚊至幾千蚊就有計傾,但大部分受歡迎玩偶人物Sold Out後炒價都立即升價幾倍.呢幾年佢開始打亞洲市場,相信慢慢地都一直有得升.
Jason Freeny
Jason Freeny算係Art Toy世界中最經濟實惠嘅一個,同KAWS一樣有鋪解剖癮,而佢係以呢個元素為主題.佢嘅出品仲係處於四位數入手價,又擺得又睇得.(私人定制版就兩萬幾)
Matt Gondek
Matt Gondek嘅風格同KAWS好似,人物選題都係以美式卡通為主,但就將佢地全部浴解炸開,都算好Hardcore.佢嘅畫係呢幾年開始紅起,Gallery價都幾萬蚊起,但佢嘅Art Toy先剛剛起步,限量製造都係百幾美金起,值得入手啦.
JerkFace
JerkFace係一個喺Instagram 爆出嚟嘅美國Artist,以重畫無眼版本嘅卡通人物而出名,紐約街頭上好多大牆都可以見到佢嘅作品,初初都係幾百蚊就買到一張簽名Print(板畫),之後開始炒到幾千蚊.而原畫都由幾萬升到上十幾萬,希望過多幾年佢再升啦,佢未紅嗰時我都買咗啲呀.
BE@RBRICK
呢隻熊大家都見咗十幾年,曾經都炒到萬萬聲,但最近幾年回落.如果當興趣投資,木製嗰幾隻都值錢嘅.
(7616)


text:
今年 15歲嘅 Ashley已經好標青,靚樣完全遺傳媽咪龔慈恩優良基因,睇落似兩姊妹多過似兩母女.
真面目
超新聲 鋼琴聲樂中提琴乜都叻 15歲龔慈恩美少女超恨做歌星
新一批星二代排隊入行接棒!好似龔慈恩的 15歲女 Ashley林愷鈴,一副又 pure又 true嘅靚樣唔只有「翻版吳佩慈」之稱,喺音樂方面,鋼琴,聲樂同中提琴仲要瓣瓣精,名副其實樣貌實力兼備㗎!
平時鍾意同朋友 jam歌晒歌喉嘅 Ashley,最近就夾埋同學仔合作搞年宵攤位,將有意思嘅歌詞印落貼紙度,仲即場清唱吸客,堅係聽出耳油!唱歌有板有眼, Ashley出道做歌手都係遲早嘅事喎!
15歲 Ashley現時就讀聖保羅中學,媽咪龔慈恩自小悉心栽培,幼稚園開始學習朗誦,小五已經為學校贏得「第六十二屆香港學校朗誦比賽」優異獎.擁有 8級聲樂嘅佢,閒時仲好鐘意同朋友 jam歌放上網開心「些牙」,靚聲贏到好多人激讚!
清唱晒歌喉
趁假期擺年宵攤位, Ashley解釋同所讀科目有關,「想將上年 Econ所學嘅嘢實踐,唔係一味死背!跳出受保護嘅環境,喺 real world實踐出嚟!」云云貨品中, Ashley偏偏選擇售賣印有歌詞貼紙,她說:「大家都好鍾意聽歌,睇小說,將歌詞貼喺透明貼紙度,可以貼喺 product,令到佢特別啲!啲歌詞都好有意思!」
至於平時同朋友 jam慣歌嘅 Ashley,仲即場唱咗〈差一點我們會飛〉落力吸客,「自己其實好鍾意呢首歌,好感受到中學嗰種熱血,比較純真嘅友情!」
翻唱歌放上網
音樂方面瓣瓣精,不過龔慈恩仍覺 Ashley有進步空間,「佢可能要學啲 arrangement嘅嘢,或者再深入啲寫歌,編曲嗰類.」
問到做歌手意願, Ashley坦言仍未有決定,「唱歌係我一個課餘興趣,鍾意同職業係唔同嘅事.不過我哋 a cappella group啱啱錄咗首好好聽嘅歌〈 Safe And Sound〉,係一個翻唱版本,用咗比較民歌形式去演繹.」自拍翻唱歌放上網,怕唔怕「網絡 23條」通過咗冇得唱先?「作為一個小朋友,對於呢啲政治立場冇好大表態,一個法例成立一定有佢嘅原因,但都有佢嘅不便,都要睇佢實施咗出嚟效果好唔好!」趁未通過唱盡佢
琴棋書畫乜都掂
Ashley有「翻版吳佩慈」之稱,樣貌實力兼備,周身刀隨時都可以入行
採訪,撰文:娛樂組
攝影:鄭明川


text:
近日見到幾篇討論本港粵語環境嘅文章.大家都意識到,喺香港「兩文三語」嘅政策底下,學校為咗加入普通話部份,粵語嘅生存空間受到嚴重壓迫,學校基本上只教「兩文兩語」,中文科用普通話教,其他學科用英文教,基本上完全冇咗粵語嘅教育.一隻語言被學校唾棄,係死亡嘅前奏.我眼見嘅係大家急不及待去寫定訃文哀悼粵語嘅死亡.如果你我有心保存粵語文化,趁仲有得救,點解唔去做一啲能力所及嘅嘢,試吓冇轉機呢?
如果用人嘅生命去比喻語言,有啲語言經已病入膏肓,處於彌留之際,得返一兩個人識講,唔知可以擺幾耐.有啲語言情況轉差,但係仲有好多人講,只不過係話者減少,係病,但係未即刻死.粵語係後者,但係唔知點解粵語人對自己嘅語言就好似對末期病人一樣,一味做善終護理.一眾文化人,其實粵語未死,粵語依然係香港嘅實質(de facto)官方語言/共通語.而家做嘢嘅話,可能有得救.
救命黃金十年
首先我要強調粵語唔係一隻健康嘅語言.大家要明白佢已經病得幾重吓.大家喺facebook可能以為仲有好多人寫好多人講,睇高登會見到好多小說好多學術文章用粵語寫成.事實上出面嘅情況比大家(識上網接受過教育本地出身嘅群體)眼見,差好多倍.
普遍中產家長視粵語為敵,認為粵語冇用,覺得仔女冇可能學得識英文,而講普通話做大陸人係王道;上流社會嘅家庭為咗迫開本地低質教育,就選擇同仔女講英文,方便送佢哋去國際學校;我哋亦都冇大眾傳媒嘅支持,電視台不斷加入非粵語節目,字幕轉用北京話口語,而教育節目亦都不斷加入普通話同埋中國認同元素;新移民,即使係廣東粵語區嘅人好多時都選擇同仔女講普通話.
雖然我話粵語未死,但係我哋已經度傷口處處.繼續唔郁唔嘢嘅話,情況會不可逆轉,粵語會失血致死.我會叫而家做黃金十年.小學開始推行普教中,意味住十年之後嘅新成年人將會係流利普通話嘅一代,如果我哋冇辦法喺十年之內確立到粵語嘅地位,因而令到講粵語變得毫無價值嘅話,呢一啲粵普雙語嘅一代就會選擇用普通話同仔女溝通.所以香港人唔可以再揼,我哋要爭取時間,喺呢十年入面重建粵語嘅地位.
即係我哋可以做乜?
最終目標當然係要提升粵語地位,但係喺未做到呢樣嘢之前,下面係一啲真正可以做嘅建議
1)鼓勵粵文書寫
粵語人寫中文,其實係一種翻譯過程.當讀書係上流社會嘅權利,當我哋可以推行完全精英制,要求所有學生用中文寫作,當然唔難.對呢班人嚟講學多一兩隻外語簡直輕而易舉.但係喺普及教育底下,即使大部份人最終都有能力流暢讀寫中文,但係始終最熟悉嘅都係粵語.
學者其實係時候反思呢個現象-我手寫我心係百幾年前開始嘅世界趨勢,明明粵語本來就有書寫文化,點解過咗百幾年,我哋依然冇粵語文學,粵文依然未能登大雅之堂?將口頭語音變成真正文學語言,世界各地都有成功例子.現代中文本身就係由官話而嚟;挪威話本身係口語,但係近百年嚟挪威人成功改變書寫丹麥話嘅習慣,建立出獨立於丹麥話嘅書寫文字;海地話本身完全唔入流,傳統上,海地人係口講海地話,手寫法文,但係經過海地人嘅努力,海地話已經成為一隻書寫語言.其他人做到,我哋點解做唔到?
當然我哋可以繼續學習典雅嘅華文去做華人世界嘅共通文字,但係亦都應該同時發展粵語書寫,鼓勵日常以粵語入文.要一般人開始可能有困難,所以呢樣嘢必定要由文人推動.第一步可以係以粵語寫詩,入詞,或者寫小說對白.只有粵語成為真正嘅文學語言,大家先至會對佢重視.當粵語文學羽翼漸豐,我哋就可以將佢納入教育綱領,務求令到學童都可以書寫基本粵語.呢樣引申到第二點.
2)擱置正字,正音,懶音爭拗,集中推廣一套大眾接受嘅粵語標準
粵語係一個有幾千萬人講,有幾十種方言嘅語言.即使二戰後喺香港穩定發展咗幾十年,依然喺寫法,讀音方面有好多分歧.
學者喺呢方面好落力,但係方向有誤.大部份人對標準過於執著,提出大量正音正字,或者過份強調咬字發音.無鼻音唔得,聲調差少少又錯.寫「一啲」「一D」唔得,一定要寫「一尐」,「瞓咗」寫錯做「訓左」就俾人笑係小學雞.就好似你想推廣筷子文化,教一班用開刀叉嘅人用筷子食飯,但係你要佢哋手勢百份百準確,仲要佢哋夾波子.大佬,仲有邊個夠膽學?
發音方面,唔追求單一正音,正正係英語國家近五十年對英語教育家嘅觀點.過往英語系國家曾經推廣BBC英文,標準美國發音,結果令到大量細路用好多時間去練標準音,反而忽略咗語文能力嘅訓練.我哋唔係要全香港每一個人都可以字正腔圓報新聞唱大戲.更加重要嘅係透過粵語教育,訓練學生嘅表達同思維能力,確保每個學生,無論係本地人,抑或新移民,可以放心學講粵語.
書寫方面,學者們(包括我自己在內)應該盡快提出一套粵語書寫指引,提出一套社會上每一個令到大部份人都可以接受,可以達到嘅標準.呢套簡單指引,要包含粵語嘅語法用辭,生僻字,擬聲字,語氣助詞等,現存同建議嘅寫法,令到我哋可以用本身嘅中文知識,轉化成寫粵語嘅能力.有需要嘅話甚至我哋唔使執著用漢字書寫,適量加入拼音或者更加有助粵文推廣.有好多學者推出大量擬古字,正字,新創字,其中或者有唔少歷史根據,但係大多都脫離現實,推廣呢啲粵語嘅訓詁學,會將自己迫入倔頭路,令到粵語變做一隻無人能寫嘅語言.希望呢一班學者可以暫時放低考古嘅堅持,搵出一套有共識嘅書寫方案.
人係懶惰嘅動物.易用就會用,難用就會放棄.設立呢啲標準嘅重點係降低講,寫粵語嘅門檻.與其設立高標準,倒不如鼓勵大家多用多寫.如果連真正嘅母語都唔夠膽講,你叫呢隻語言可以點樣有未來?喺語言生存都受到威脅嘅時候,訂立明確,有彈性嘅標準似乎係唯一出路.
3)建立考核制度
如今外地人學粵語大多無從入手.歸根究底唔係因為粵語難,而係在於學者嘅不作為.
喺日本,外國人一般都會學日文,讀寫聽講都得嘅非漢字圈外國人比比皆是.日文並唔係特別容易,而係當地有完善嘅語言教育機制同評核制度.另外喺英語水平極高嘅北歐國家,同樣有完善嘅融入課程,令到外地人到埗後可以喺短時間內掌握本地語言.
粵語嘅人口比任何一隻北歐語言都多,學者亦都非常多.我哋絕對能力有資源,去設立足夠嘅語言教學中心,同埋訂立標準嘅粵語評核.有咗呢個評核制度之後,我哋先至可以整一啲標準嘅教程,然後先至有辦法做師資培訓.外地人或者本地非華裔人口可以用呢樣嘢去證明自己粵語能力,始終「有個試考」係一個好大賣點,會鼓勵多啲外國人選擇學習粵語.
4)推動粵語必修
普教中令到普通話變成中文教學嘅主要語言,導致普通話人會有絕對優勢.要抵抗呢種殖民式嘅語言優勢,除咗要杯葛普教中之外,我哋仲要要求粵語定為必修部份.通曉粵語要成為語文課嘅最基本要求.我哋絕對唔可以容許唔識粵語嘅人通過任何一級嘅中文試.如果普通話係必修部份,粵語同樣要係必修部份.DSE中文科而家可以用普通話考核,基本上毫無粵語能力嘅人都可以通過.我哋應該鼓勵大學要求學生有充足粵語能力.如果考生以普通話應考中文科,入學時必須證明自己流利粵語.
以上四點都係學者同文化人嘅共同責任.
而作為一般人,你其實仲可以:
1)鼓勵外地人學粵語
有冇外國人問過你,嚟香港學廣東話好定普通話好?每多一個喺香港學普通話嘅外地人,就會多一個機會令到一間公司嘅共通語變成普通話.試想像一個辦公室,如果有粵語人,普通話人,同英文人,而呢個英文人識講普通話,為咗遷就不諳英語嘅普通話同事,好有可能會變咗做全世界講普通話.
如果有新移民決定喺香港定居,請你勸佢哋用粵語,鼓勵佢哋融入香港嘅生活,而唔係住喺香港入面嘅大陸圈.即使佢哋發音唔標準,用字唔好,如果佢肯用廣東話問嘢,唔好笑人哋發音唔正,唔好懶型答英文普通話.記住香港係多族群社會.人哋願意學習主流嘅廣東文化,我哋要鼓勵同尊重.
2)自己盡量用粵語
喺唔需要嘅情況,盡量避免普通話嘅詞.如果你好憎人哋將中文同英文mix埋一齊講,請你都唔好講「xiexie」,「牛B」或者「杯具」.寫文章嘅時候,用粵語,唔用中文.尤其係facebook或者twitter呢啲社交媒體,或者短訊,字條呢啲個人交流.唔好認為寫中文就特別高級.對於喺本地接受教育而中文水平唔高嘅人,與其花時間寫一啲語法不通嘅中文,不如寫一隻你最熟悉嘅語言.
3)堅持粵語傳承
最緊要嘅係,唔好為咗「細路嘅未來」做藉口,放棄喺屋企用粵語.要學英文學普通話唔難,但係語言嘅傳承,冇咗就永遠都冇.要消滅一個文化,唔一定要殺晒所有人.如果本地人妄自菲薄,盲目噉幫人哋推廣其他文化,噉呢個文明好快就會死亡.如果你見到身邊有人選擇同仔女講英文或者普通話,試吓陳述利害,或者最起碼勸佢哋起碼留返父母是但一個講廣東話.
最後我想講,我哋冇時間再怠慢.每個人嘅堅持,都可以減慢甚至逆轉粵語嘅死亡.如果你唔想臨終講遺言嘅時候,你啲子孫聽唔明你講嘢要請即時傳譯,請你選擇抵抗.
原文連結


text:
收人哋手信就收得多喇,今次去台灣輪到我買番俾人啦.
呢個係西門町一間滷水專門店,叫做「老天祿」,因為我即時買過嚟食,覺得味道唔錯,所以我同 Winnie 都買咗滷水海帶返嚟俾屋企人食,佢哋仲有滷水鴨舌,豆腐等等.
我諗你哋都認得呢兩樣嘢係喺邊度買啦!無錯,咪就係西門町果間「果風小舖」囉!呢,仲有安全套朱古力賣果間呢!
呢包衛生巾綿花糖係買俾 Lily 嘅,因為佢係女仔嘛,實啱用啦!
樽假「曼秀雷敦」就自己食嘅.我打開過嚟睇,聞到好香濃嘅榛子朱古力味,正!
慢慢研究吓佢個說明同用法,勁抵死攪笑.
請留意第 5點嘅「用法」,以我嘅經濟狀況,我就實唔可以用嚟敷面囉!
胡椒餅咁好食,梗要買兩個返嚟做手信啦!一個俾阿馳同阿瑩試;一個就俾我老豆食.
胡椒餅未切開時個 outlook.
呢包烏龍茶就係阿珊嘅指定手信,我同 Winnie其實係見佢價錢抵先買,港紙約$25,點知 Li Kien同阿珊都話「天仁」嘅茶葉原來係屬於當地嘅名牌,真係誤打誤撞 o架咋!
跟住落嚟果四樣嘢都係喺南門市場買嘅.
知唔知係咩嚟嘅呢?係九層塔呀,即係泰國嘅金不換.喺香港都幾難買到,因為少人買,又易變壞,所以好多賣東南亞食品嘅舖頭都唔入貨.我知道喺台灣一定買到,因為台灣人好鍾意用佢嚟煮餸.
大果個係芭樂,即係番石榴;而細果兩個就係棗子,係 Winnie 個台灣 friend請我哋食嘅.
喺切件嘅芭樂上灑上話梅粉寧捨好味,情況同灑鹽落西瓜一樣,吊起咗佢嘅清甜,呢招係喺士林夜市一個專賣水果嘅街邊檔度學番嚟.
唔好以為呢包係啲 "拆家" 帶嘅 "粉" 呀,我係正人君子,唔販毒 o架! 其實係包純杏仁粉,可以要嚟沖嘢飲或者整蛋糕餅乾,維起港紙都係大約 $45,已經有一斤 (600g) 重喇,平過香港好多,勁抵!
迷你鳳梨酥.原本係 Li Kien買嚟做手信先嘅,不過佢話即刻拆嚟大家試吓,食完覺得幾 OK,唔會太甜,又夠鬆,所以我哋每個人都有買嚟做手信.
行師大夜市時買嘅貼紙,原本係俾你貼喺台北地鐵嘅「悠遊通」上面,但原來 size同香港嘅「八達通」,甚至英國鐵路車票相同,所以咪買返嚟囉!一張送俾我學生軒軒嘅,另一張就俾我老豆.
呢兩包麻糬就喺淡水老街買嘅,連埋迷你鳳梨酥一齊分俾媽咪幾個最熟嘅晨運 friends.
呢盒「台北犁記」鳳梨酥就係今次手信中嘅主打.之前其實 Winnie已經做哂 research,佢睇果本雜誌話,「犁記」嘅鳳梨酥係最重果味,最少牛油味同價錢最合理嘅一隻,所以我試過之後就買咗兩盒,一盒就自己食啦,另一盒就梗係送俾乖學生 Louisa 啦!呢兩盒鳳梨酥應該係全場所有手信中最貴 o架喇,不過我覺得都物有所值.
有興趣嘅朋友,有機會去台北玩果陣就跟住個地址去買啦!
今次嘅台北自遊行能夠咁順利完成,實在要勞動到唔少人力,所以我想喺度多謝幾位重要人物:
首先係 Louisa,雖然佢無份去玩,但佢就幫咗我哋4個最多,不但做中間人幫我哋接洽佢個做旅行社嘅 friend訂酒店,book 機票,買 package,仲私下以超荀嘅價錢讓咗張 Asia Miles換嘅機票俾我,臨出發前仲專登打電話俾我,問我 print好機票未,攪好證件未,駛唔駛幫我哋 "唱" 台幣等等,呢個學生真係唔話得,做我哋呢行其實都識到唔少 "大粒","猛料" 之人,但係一個咁好,咁無架子嘅 CEO就真係未見過囉!
第 2個要多謝嘅就梗係老死 Winnie啦!佢唔單只做好哂 research,幫我哋 plan好哂行程,仲幫我聯絡 Louisa攪酒店,機票,因為佢知我係個 "出門白癡",乜鬼都唔知,今次去旅行仲調番轉做我枝盲公竹 o添!
跟住要多謝嘅就係阿聰媽咪,因為原本佢淨係幫個仔 "唱" 台幣就得 o架喇,點知發現原來台幣唔係周圍都有得 "唱",我搵咗好幾間都無,於是我就搭阿聰叫佢媽咪幫我 "唱" 埋,點知後尾又要走多轉去幫 Winnie"唱"錢,累到伯母無端端走多咗幾轉去幫我哋 "唱" 台幣,真係唔好意思,所以我哋都夾份買番啲嘢送俾佢.
第 4個就係 Gordon喇,佢原來喺我哋出發之前係好唔舒服,仲攪到去咗醫院急症室 o添 (我都係返到嚟香港佢話番俾我知我先知咋!佢話唔話俾我聽係唔想掃我哋興喎 ),但佢知道我哋第二日就出發去台灣,就算佢幾唔舒服都專登打電話俾我,叫我哋萬一喺台灣發生乜嘢突發事件需要人幫忙的話,就打電話 call佢個台灣 friend求救,佢都算唔話得喇.
最後就係要多謝 Winnie個侄仔洛洛,慷慨咁借出佢嘅用餐較剪,有咗呢把較剪,我哋就可以試多咗好多唔同嘅小食 ( 特別係掃街果陣時 ).點解?因為無論食物大小,大至一塊大雞扒,細至一舊鳳梨酥,我哋都將佢剪開 4份嚟 "分享",咁就每樣嘢都可以只係食少少,唔會食到飽哂,可以試多啲唔同款式嘛!


text:
12款搞鬼內衣褲,你同佢想唔想試下?
之前篇《11款搞鬼Condom,你同佢試過未?》已經笑到小編Gap Gap聲,呢回就係搞鬼內衣褲大曬冷!人類已經阻止唔到設計師,設計出超級有創意嘅內衣褲,就好似一條有GPS追踪功能嘅底褲,已經達致瘋癲程度!平時我哋著啲內衣褲實在太普通啦,大家不如睇睇以下咁多款出色嘅設計啦!
1 Ipant/Ibra
Iphone用戶家成日都會用到手指滑動解鎖功能,呢個設計正正係用咗呢條橋,睇嚟要脫下呢條底褲仔,都要靠手指㗎啦可?
呢條底褲個名叫Ipant,食返「Iphone」隻字.如果有埋Ibra就好啦,一Slide就可以解開,一定係好多男人嘅恩物.
2 慳布底褲
宜家環保時裝係大勢所趨,呢條底褲嘅設計師一定係提倡環保人士,盡量節省用布,減少咗布料束縛,用家著得舒適之餘又慳布,抵讚!
又一環保時裝嘅最佳例子,佢冇咗一隻腳嘅褲筒,非常透氣,相當之出色嘅設計.
3 測真愛胸圍
除咗測謊機呢啲咁偉大嘅發明之外,估唔到仲有測真愛嘅胸圍.呢款胸圍有高科技扣同感應器,用藍牙接駁apps,可以感應到穿戴者嘅心跳,嚟判斷對方是否你的真愛,大家就可以婚前試愛啦.
4 扮大隻佬胸圍
呢隻專為男士而設嘅胸圍,滿足咗男士希望變成肌肉男嘅願望,只要著上呢件內衣,排骨仔都變大隻佬.
5 防毒面具胸圍
表面上呢款多功能內衣只係一個普通胸圍,其實除低佢可以當口罩用,仲有防毒嘅功能,內置輻射感應器,好似拍緊戲咁堅.
6 臭屁過濾底褲
喺伴侶面前放屁係好丟臉嘅事情,曾經聽過有位女士投訴伴侶準備做愛做的事時,除除下衫隔住條底褲放屁,搞到乜嘢性趣都冇晒,呢條褲就解決到呢個危機啦!
7 減肥胸圍
女士們一定好想要呢個減肥胸圍啦,當胸圍感應到你食得太多嘅時候,會響接駁嘅apps提醒你唔好再食咁多!
8 自動洗底褲
呢條底褲巴閉啦,由銅同尼龍造成,可以自動殺死底褲上99%嘅細菌同真菌,不過講真,小編諗個個女仔都想要一條自動洗M血嘅底褲.
9 現「代」內褲
講透氣度一定唔夠呢條現「代」內褲揮,呢個設計簡直無敵,一定非常透氣舒適.
10 追踪底褲
驚自己女友出軌?靜雞雞買呢條內置GPS追踪功能嘅底褲,當禮物送俾佢就啱晒啦!
11 電視胸圍
望住個胸圍睇電視?男人一定覺得好正,睇波又得睇咩片都得!
12 識講嘢嘅底褲
只要輸入句子同標點符號,呢條底褲就會發聲㗎啦.情侶之間又多咗種樂趣,可以互相調情.至於輸入咩句子就自由發揮啦,例如「很想要吧?」嗰啲啦.
你最想要邊件內衣?


text:
初試禦傳極品素人288報告初試禦傳極品素人288報告
[size=4]其實小弟一直都有在這版遊走,但都是潛水,因為之前都怕寫得不是太好,但小弟今天不得不能一返到屋企上黎夠浮出水面!!!
首先多謝大師兄的指引介紹過的288 ,令我心動想去試下,剛好今日放假所以尋晚就返左上去,因為有OL feel而且大家都係大學生,完全是我杯茶,所以今晚就去了見一見她的盧山真面目~但得知288返早,心諗嘅然出得黎玩就千萬唔好令自己有遺憾,所以就book左佢第二日,於是就係向西的君悅揼個正骨過一晚,(題外話:我係君悅撞到時光的18號,不過佢唔係係度做而係同我一樣都係消費者,佢見到我就係咁問我好耐無見你黎啦,幾時再過黎睇我,我心諗依家有個極品等緊我,仲未輪到你住,我就同佢講,最近都比較累,休息夠再黎搵你,我見到帶我上房個部長個咀真係O形)訓醒第二日起身再打電話去確認所有野都ok了,就坐的士過去~[/size]
[size=4] 入正題~當我係房度等經理帶她入房期間我係度諗,大師兄講過佢咁怕羞,應該是小鳥伊人的類型,我今日應該係佢第一個客,要幫佢熱一熱身~當我一見到佢,JJ已經有啲feel,佢一關門,我本想上前作個主動去"了解"佢,但佢竟然主動沖過黎[font=新細明體][color=black]攬住[/color][/font]我,由於太突然,所以我馬步唔穩就同佢一齊訓左落張床度~佢對車頭壓住我,JJ馬上站起來,我心諗大師兄唔係話佢好怕羞咩!!!突然咁主動嘅~~~估唔到咁快就習慣了,就係咁女上男下四目交投對望左十幾秒,佢真係一位唔需要點化妝都可以見得人的囡囡,當然少不免電左佢一下,塊面就紅起黎,果然仲帶有一絲絲鄰家女孩的感覺,我就問佢你係大學生??佢話:係呀,不個係part time,唔洗返學就係度,之後佢就幫我除衫一齊沖涼就做服務,技術方面可以接受,當同佢熟絡左就......原來佢都幾鍾意攪爛gag,之後就一路做服務我地就互攪...gag,整個畫面又笑下又淫下,用佢妹妹係咁磨我弟弟,就係咁係度笑淫淫之下就上馬,過程就唔多講啦,不過佢對望個陣個feel真係難以用筆墨去形容,親身感受會好好多,就係咁二十幾分鐘就爆左,爆之後佢攬住我訓係佢上面成幾分鐘,佢啲呼吸聲真係......(明啦)~之後係我右邊膊頭前少少咬左淡,心諗好彩唔係頸遮~之後就沖涼,沖涼個陣佢唔小心將個嘖到我個鼻入面,我就係咁係度咳,佢就係咁道歉,之後話補償返比我,佢叫我合埋眼,就係......係我左邊膊頭度咬多一淡,我同佢講:我同你部長講話你整傷我,佢就輕輕打左我一下就一邊靠著我一邊幫我洗白白,我沖完就出去抺身啦,我就隙住塊玻璃欣賞一下,點知見到佢做一d體操伸展動作,我就問:你係大學玩體操?佢話:小時候玩過~,佢問我:你知唔知邊x璇?我就話知中國體操冠軍又好靚女依家仲做埋明星添~佢講:她是我xx(親戚),唔講唔覺,一講真係有幾分似(可信度有待大家証實),之後就著衫走人埋單428+100蚊~應該會再來[/size]
頁: [1]


text:
第一次做街頭訪問,比起寫字,說話真係難好多.
最初我哋想法如各位網友評價一樣,呢個廣告搞乜嘢?好想搵一啲係咁笑呢個廣告嘅sound bites,誰知遇上第一堆小學生後,我感覺就變了.
「我有睇呀!我認得呀!」係我得到的大量訊息,小朋友唔洗教都記得首歌大概點唱,點問佢哋都話少少都唔鐘意飲酒,雖然我相信冇咩小學生會鐘意飲又苦又唔好味嘅啤酒,不過就咁睇,呢個廣告對於佢哋其中一群target嚟講 ,其實都算成功喎.
再到中學生,相對嚟講,佢哋就覺得呢個廣告冇用,原因就係,會飲就自然會飲,唔鐘意嘅,點都唔會飲,呢個就係我得出嘅comment ,亦係我相信最多網友覺得個廣告無聊嘅原因,畢竟中學生早就有自理能力,食煙都有啦,何況飲酒?
仲有多一個target嘅對像就係啲成年人呀,長者呀咁,通常唔少老屎忽都似乎好鐘意隊啲細路飲酒,但原來實情係,以前會隊人飲酒嘅老人家都老喇,仲講咩飲酒呀,一齊食飯都夠啦.咁係咪冇啲叔父伯隊細路飲酒呢?有~不過都係嗰句,牛唔飲「酒」唔按得牛頭低.
當然呢個廣告同人講好重要嘅信息係,太細飲會飲壞老,呢一點我個人覺得係冇好好體現到嘅,因為小朋友飲唔飲,其實都好睇個家長,而喺廣告上亦冇好好引導中學生同成年人,個人覺得最敗北於此.
但以上嘅睇法,當就街訪就未能詳列了,而且我哋呢班出哂嚟做嘢,成日要出席啲圍威喂飯局俾上局迫飲酒嘅成年人,當然自不免覺得呢個廣告無聊啦,但係咪真係咁冇用,我又真係覺得未必.


text:
爆壹爆
勝和大龍鳳插旗
新界土地利益係嚿肥豬肉,各字頭一有機會就走入新界插旗.上星期爆哥同朋友到大埔燒嘢食,去到大尾篤村嘅村口時,見到一大班古惑仔企喺度,周圍仲擺滿花牌同大堆美少女添,咁正點解唔預埋爆哥呢?
爆哥即場八卦吓,原來係勝和插旗大埔開甜品鋪,而且老細仲係勝和現任坐館沙田 Me添,之後仲見到勝和元老雞腳黑同茶煲,另一現任坐館子騰,和義堂新話事人玉泉,同埋和合圖猛人高佬山陸續到齊.
當日除咗江湖人,仲有娛圈人俾面出席,好似喬寶寶,仙樂都同范振鋒兩公婆.江湖人開鋪頭最鍾意舞獅,夠熱鬧兼有氣勢嘛.各人點完睛後,現場即刻大鑼大鼓,三隻獅起勢咁舞,之後仲跳上個幾高吓嘅樁,仲要喺樁上面跳來跳去,搞到下面嘅人睇到𠵱嘩鬼叫.又打鑼又舞獅,唔講仲以為係農曆新年添.新鋪開張咁重江湖味,睇嚟呢區日後又多風雲囉.
港女呻吟 紅爆網絡
依家啲女孩子開放程度,真係估佢唔到.連爆哥思想咁潮,有時上網見到啲港女網民大膽行為,都當堂嚇一跳.爆哥近日上討論區睇嘢時,就發現一個叫「人妻」嘅港女好出位,唔單只上載自己嘅性感相,竟然仲錄咗幾段呻吟聲擺上網.嘩,知道網民大軍都係宅男為主,所以特登潤吓班毒男.
呢位「人妻」港女自稱二十一歲,唔單只結咗婚,仲係一名準媽媽,人妻兼人媽啱晒毒男口味.佢話自己思想開放,所以唔介意將自己嘅私隱開心「些牙」喎,仲話最緊要一班巴打開心就得.佢咁大方,一班巴打當然開心啦.個帖只係出咗幾日,就已經有一千四百幾個毒男留言,反應不知幾熱烈,好多人出力打氣,叫「人妻」錄多幾段三級錄音益街坊,話香港實在太悶, CCTVB膠劇睇到成眼都係眼屎,呢類人妻叫聲先夠本土咁話,有啲仲話只係聽聲唔夠喉,強烈要求有聲有畫面添.真係依家仲有鬼人睇電視咩,網民自製節目更精彩啦,係咪呀大佬!
呃爸媽 小朋友最 Like
上週末馬檻泉叫爆哥一齊去「呃爸嫂」,哇!有人嫂呃咁正當然去啦,去到至知係藝術展 Art Basel,原本以為悶到抽筋,但睇睇吓又好過癮,好多行為藝術品,連香港道地阿婆紮起嘅紙皮都變藝術品,又有藝術佬扮印尼巫師全場追住人來嚇,頂,爆哥幾想上前郁手揼佢呀,好彩馬檻泉出手阻止.最正係成班女藝術家都係又靚女又斯文,日後生個女真係要佢做藝術家先好,不過最起碼要個老豆搵到錢養佢,個女好得閒先可以呃爸嫂.
最過癮係,爆哥見到現場有好多小朋友參觀,仲玩到好開心,又嘗試伸手摸吓啲藝術品,其中兩個年約七歲嘅細路女,望住件展品充滿想像力咁話:「我睇到星星,跟住有啲圓圈喺側邊,又好似有啲匙羮咁,好似好亂,但好靚呀!」爆哥就話似鑽石,不過是但啦,藝術嘅嘢你話似乜就係乜啦,咁先好玩.
得閒去睇吓藝術品個人都幾舒服,唔使日日劈酒蒲吧咁俗氣,品味嘅嘢同個人身份無關係.
今期係最後一期「爆壹爆」,各位網上再見啦,請呀.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
Monday, April 30, 2012
心智不盲
盲公陳睇咗荷裡活片就有樣學樣,呢個周末畀人帶嚟唔少娛樂.我哋粵人開心時餘,都唔好心智失明.地方藩王不聽中原政府話事,政令出唔倒紫禁城,我哋身在粵地應該睇清中原敗落,係時候脫離殖民,自立國家.
Monday, April 23, 2012
已知結局
撈頭又喺媒體鼓吹南海風雲嚟增加收視率,查實最後嘅結果都係金錢招安,了無新意.撈頭係黃土文明族裔,既係一個反遷徙,反通商,對外掠奪殖民資源嘅文明,其對自身中原領地睇得非常死,寸土不可失,以掠奪番外使其富裕,以此方法同世界諸國闘長命.所以番外領土概念就只係意淫為主,不可能武力衛之.番外人亦有佢哋嘅領土觀念,比如粵人就視南海為其領土,如果中原撈有將南海納入國土之意,大可以利用粵人做佢馬前卒,相信粵人亦會以死捍衛領土.不過利用粵人就意味要武裝佢哋,呢樣嘢就係黃土文明統治番哋嘅大忌.因為一旦無法解除武裝,粵人就會喺捍衛完南邊國土後捍衛北邊國土脫離殖民統治.所以中原撈只能用錢招安南海諸邦,免其生事.最壞嘅就最多好似以前割讓香港澳門噉先割讓,同你闘長命,等到你有日唔掂中原撈自然會嚟收返.
ps.順便預報下期節目嘅結局,中原撈因為唔會武裝殖民地嘅吐蕃人捍衛吐蕃領土完整,所以吐蕃南就只好割讓出去.
ps.順便預報下期節目嘅結局,中原撈因為唔會武裝殖民地嘅吐蕃人捍衛吐蕃領土完整,所以吐蕃南就只好割讓出去.
Sunday, April 22, 2012
好一個文化差異
撈頭嘅對世界嘅要求都算係越嚟越高,可能有孔慶東嘅講話中國人就真係自信咗.最近北美有一撈仔留學生強姦咗自己嘅房東,其中國父母想用金錢收買女房東私了,當然美帝國主義唔可讓呢種事情不了了之,但撈頭辯稱係文化差異造成誤解,要求包容.所以我話撈頭係流氓民族,粵人應遠離佢哋,以免出醜.
Wednesday, April 18, 2012
潮安縣仙橋村嘉年華
Monday, April 16, 2012
破壞環境
暴力新聞
樂東縣莺歌海鎮起燃煤發電廠講唔掂數,只能夠用暴力解決.記得之前海門起燃煤發電廠都有人出嚟抗議,但唔知點解又不了了之,可能其它村委改選更有新聞性就冇人再提掛.而家傳媒都炒作啵呱呱嘅海外生活,可能過陣又冇人記得海南喺邊度,中原撈頭就係噉,破壞自己環境,向外殖民番地,破壞番地環境,只要有善忘嘅愚民,撈頭就會繼續為所欲為.
Thursday, April 12, 2012
智商程度
朝鮮放衛星喺好多傳媒嘅報導中都指為失敗告終,唯有中原撈頭就有佢哋嘅獨立見解認為火箭發射成功.事件本身可有好多討論性,如國家博弈,科技能力等等.但撈頭一面倒向認為朝鮮已經成功擁有長程導彈可以攻擊美國,真係天方夜譚.如果粵人到今日都仲係冇信心獨立,噉睇嚟被中原撈頭統治嘅粵人智商都高唔到去邊.
有腳揾錢多
今有台灣人同我講睇見中原笠笠亂好可怕,尤其谷開來嘅行為.我笑談臺灣珍姐殘廢人士貪錢係差過一個有腳可以走佬嘅人貪錢,不過有腳嘅人有時都會被捉就係啦.
Sunday, April 8, 2012
叢林法則
粵地嘅小朋友根本冇能力同撈仔撈妹闘,鐵定做殖民地二等公民.各位要捍衛粵文化嘅同好睇完此片有幾多個要舉白旗,我心中有數.至於本blog會否因為有此暴力片段被刪,噉就聽天由命(youtube果邊就已經畀人cut咗).撈頭使用暴力就要文化包容,我分享佢使用暴力片斷,就唔得,因粵人唔係被包容對象之一.冇自己國家嘅人就係畀人吃住,此乃叢林法則.
冇根嘅黃金樹可以不倒?
喺黃金地段有樓住,係唔係羡慕死人?非也!不能久安都係曇花一現.試問冇咗自己學校嘅獵德小朋友,有幾多大個咗仲能夠維持住喺金融中心嘅物業?未通個個都有本事長大之後去炒 margin賺大錢?粵人享受嘅經濟增長係中原撈頭政治鬥爭嘅副產品,唔能持續得幾耐.粵人陶醉喺蠅頭小利之中不亦樂乎,早就忘記何為扎實做人嘅道理.它日後代一無所有,坐食山空,你認為撈頭嘅社會主義會好似希臘政府噉救濟你?如果今日嘅獵德例子都不能喚醒粵人獨立意志,噉死人就真係颳幾多巴都唔會返生.
潮式嘉年華
本嚟講掂數就可以一take過,對於撈共無賴先至會達成共識又反悔又要達成共識多一次,到時闘長命你一定唔夠功力先上西天.無奈之下就只好人生苦短,活在當下,得閒就上下街,表現下民族特色,至於其爭取啲乜嘢根本就係個笑話.古巷鎮古三村最近有嘢睇,果啲喺城市玩到悶嘅人可以自駕游,帶埋相機去趁熱鬧.
Subscribe to: Posts (Atom)


text:
黑頭急急走@Laroche-Posay
by mok_bb 香港2 年前
黑頭, 點解你成日都要痴住我呢? 如果黑頭係一個人, 我真係唔排除會狠狠的鬧佢, 因為真係好煩, 成日都係鼻度, 而且亦係面上最突出既位置, 真係人地一望就望到個鼻先喇~Oh~My God, 真係會嚇走晒d人呀~不過好彩前排我收到一支真係好work既精華, 真係短短個幾星期就令鼻上既黑頭有100%急降至只有20%, 效果太令人滿意, 所以好想係度同大家分享!
佢就係La Roche-Posay既EFFACLAR K(+)每日修謢精華喇~佢有雙抗氧保護, 可以根源改善油性肌膚問題, 而且仲長達8小時「零油光」美肌效果, 絕對可以同黑頭粉刺油講bye bye, 重拾清爽細緻柔美!!! 不過第一次使用時要留意, 就係要先扭出蓋子, 之後再扭返入去精華最盡既位置, 先可以開封到架!
佢初時唧出黎, 有少少似cream, 但係效薄身, 但推開之後, 就覺得佢真係似精華, 而且好快吸收, 唔需要按摩都可以10內被皮膚完全吸收, 所以一d都唔覺得笠, 而且化妝前先用佢全面使用既話, 個妝會更貼更持久!
大家真係可以睇下我以下相片既分別, (左圖)係我未用每日修謢精華時, 鼻上既黑頭係好實好大粒, 就算唧都唔出架! 之後用左幾日後(中圖), 情況有d改善, 見到黑頭係無甘大粒同甘實色, 到用左個幾時間後(右圖), 其實d黑頭已變得唔明顯, 而且只係餘下幾粒!
用後感: 其實真係好少可以買到係去到黑頭既精華, 多數都只係見個d黑頭貼, 但個人覺得個d貼只係幫到一時, 之後反而令鼻毛孔更大, 黑頭又只會跟住更大, 所以有呢個問題困擾既你, 真係不妨一試呢友精華既威力!
好喇我既分享就到呢度, 希望大家鐘意啦!!!
以上產品由品牌提供試用
論壇地址:forum.php?mod=viewthread&tid=804103
mok_bb
SalaD blog 發掘你的日誌,讓好 Blog 感染好生活


text:
「對唔住,我辜負咗香港人」呢一句,係香港單車健將李慧詩落敗時所講到嘅一句說話,而其實,每一個運動員,都係因為兩個字而一直堅持,所講嘅就係「香港」.
(施幸余)
里約奧運已經完滿結束,但言猶在耳嘅,會唔會係當時有外國人問到我哋兩位女泳將歐鎧淳係邊個,好靚女,點解會持旗進場,傳媒爭相採訪鄭莉梅唔代表其他國家反而揀香港,男泳將謝旻樹敢言作風亦迷到唔少香港妹豬,運動員成為香港一時佳話,今年泳壇,香港終於唔只有女飛魚,仲有美人魚.
(歐鎧淳)
今年香港游泳健將可謂大放光彩,但或者有人會問,運動員終於被發現唔係更好咩?古代會話十年寒窗,只求名祿,今日我會話,「十年泳水,只求一賽」.能夠被香港人記得,當然係好,但喺每一個運動員眼中,能夠參上奧運,與世界各地健將一戰已經係十分難得,每個代表住香港嘅運動員,佢哋除咗為自己而戰,都有一個心,就係為自己所代表嘅地方,爭一個名次,爭一個金牌,爭一個令香港觸目世界嘅機會,然而運動員身涯唔長,四年一次嘅奧運,趕得上參加三至四屇,相信也是萬幸,被我哋香港人記得,係好事.年華歲月,尚會記得佢哋曾經嘅默默付出,又有幾多人?
(鄭莉梅)
身於香港,代表香港,每一個運動員都活得比我哋更加香港人,因為佢哋就係香港人嘅代表,每日為香港而努力練習,最記得某次訪問問到歐鎧淳奧運會有幾辛苦,佢談到巴西嘅膳食同香港人口味好唔同,前輩們都會帶住一個大飯煲煮飯,就算行李有幾重都唔緊要,最重要係唔好因為食物而影響狀態,背負起來自香港嘅習慣同口味,為咗最佳狀態,堅持嘅就係為咗一次奪金嘅機會.
到底堅持係咩呢?唔放棄?理想?或者每個人心入面都有一個答案,但假如你問佢哋,問我哋香港每一個運動員,問我哋每一個泳將,我相信佢哋堅持嘅原因,係因為香港,佢地努力付出嘅心,正正係因為佢哋背負起香港人每一個嘅期望,所以佢哋無論練習有幾辛苦,走到世界各地比賽,佢哋仍然默默守護住香港嘅運動防線.
(謝旻樹)
香港本地運動發展係一年好長遠嘅事,或者由今日起,我哋更應該走出多一步,去留意更多唔同嘅本地運動比賽,而其實,香港愈嚟愈多運動比賽,例如維港泳,一早就吸引好多世界各地嘅朋友參加.奧運熱就過去了,我哋或者早就忘記運動員本身嘅堅持,可能冇人提都未必知,但原來嚟緊10月16日就係,由鯉魚門三家村公眾碼頭作起點,橫越維多利亞港到香港鰂魚涌公園公眾碼頭,會唔會有一日,都可以成為香港人全城佳話?
《我唔係良景少女,我只係香港廢青》現已於香港,澳門各大書局有售!!!
屯門天水圍商務,屯門友愛大眾,元朗三聯都有得買,各位良景之友,希望多多支持!!!


text:
如何面對,曾一起_過的校規
一次嚴寒(喺香港算好嚴㗎喇)下停課,就引起咗唔少爭議.先有長輩想當年得幾度都著住短裙仔返學,所以覺得而家啲學生唔捱得,寧舍矜貴;繼有中學生照常上課,怒斥教育局唔當中學生係人;當然仲有好多震騰騰嘅廢青開始投訴學校形形式式嘅校規.除咗冬天一定要帶唔暖嘅校褸之外,仲有6條校規各位Sizz可能都守過,以前返學就話唔敢出聲,而家踏出咗校園點睇?
1. 冬天一定要帶唔暖嘅校褸,早會嗰陣一定要著上身
好神奇,明明一啲都唔暖但好重.買咗件校褸咁耐,除咗早會同影班相,你著過幾多次?
2. 擺書喺櫃桶會記缺點
係嘅,課室有Locker應該放Locker嘅,但只可以小息同放Lunch可以去拎書,同時間競賽嘅學生們梗係覺得放櫃桶方便好多啦⋯⋯
3. 著住校服嗰陣唔準喺街邊食嘢
行出咗學校都要管?要㗎,你著住件校服就代表學校㗎喇(好似係,除非唔係)
4. 冷衫一定係扣鈕式,唔可以過頭笠
聽講係因為學生著過頭笠冷衫,除衫同著衫嗰吓唔美觀喎.
5. 頭髮前陰唔可以過眼眉,長過眼眉要夾起
其實係咪真係夾起咗?定只係將隻髮夾夾住執頭髮?
6. 長頭髮一定要鬢辮
「一係你唔好留長髮囉!名校有名校嘅規矩!」都啱嘅,一睇就知你係邊間學校嘅學生.
7. 唔可以戴超過一對耳針,而穿咗耳針嘅耳窿一定要喺耳珠(每邊耳仔只可以有一個窿)
Prefect真係朝朝早都Check㗎!
小編之前睇咗啲網民嘅留言,大概係話社會一直變,規矩都要隨世代而改進;但都有人話,規矩就係規矩,如果下下都要變,將個底線愈褪愈低就冇意思.各位點睇?BTW,標題個空格係任你填㗎,小編就填咗個「藐」字,你呢?


text:
星期三,里昂發表虎年風水指數,吸引大棚記者,鬼佬仲多過唐人,呢份半認真半攪啅頭大行報告,本小利大.同日晚黑,差佬商罪科,漏夜拘捕小甜甜遺產案男主角陳振聰,風水的確可以令人發達,又未必次次可以趨吉避兇.
香港班極度有銀士,越有錢,越迷信.小甜甜慳儉鐘意食麥記,但由搵老公到搵老公替工,都靠風水師指點迷津,只要佢肯信,億億聲燒錢都唔係問題.
陳振聰故事話我地知,真正搵大錢嘅風水師,真又好假又好,多數係你同我都未聽過嘅「世外高人」,陳振聰自動蒲頭之前,知名度等如零,順叔可以寫包單,李嘉誠御用風水師係邊個,行出街,全港有六百九十九萬九千人會唔識得佢.
從呢個角度睇,亦即係話,隨便可以在SEVEN,報攤買到嘅風水運程,好打有限,真係有料到,已經俾超級富豪收埋左.同一道理,將風水報告,引伸到大行報告,一樣啱用,真正有價值嘅投資建議,唔會輕易咁唔駛錢話你知,報紙電視可以隨便收到嘅「大行報告」,全部都係SELL SIDE聲音,有幾何,你會聽到邊個BUY SIDE或者芬佬,會到大家分享佢地內部研究結果?
講到呢到,作為一個財經茄哩啡,順叔都要幫自己兜翻,在香港,唔駛錢可以睇得到,又有價值嘅,得兩樣,一樣係郊外風境,另一樣,仲駛問,就係am730.


text:
幾個阿茂噚日又試約埋一齊整餅喇!
上個禮拜二家姐整過一次四川担担麵俾我哋食,真係食過番尋味,
Winnie 聽見都流哂口水,所以噚日 lunch 就整多次俾佢試吓!
煮好麵,加入担担麵醬同其他材料,一撈就食得.
明仔 request 要整嘅 doughnut,炸好之後就即刻蘸上肉桂糖,
熱辣辣即食,勁好味,又唔會好似街賣果啲咁油,正!
Louisa 負責炸,對佢嚟講簡直係手板眼見功夫啦!
呢串貌似炸魚蛋嘅物體,其實係將 doughnut 麵糰中間 "吸"
出嚟嘅小麵糰炸埋,之後串埋一串.
晚飯時間到喇,呢煲係 Louisa 整嘅香濃南瓜湯,非常清甜.
爽脆沙律菜.
估唔到 Louisa 勁鍾意食無錫排骨,噚晚都有整,不過就交哂俾
工人 Jovy 負責,咁就弊喇,唔單只煮燶咗,仲鹹到唔食得!!
學 Winnie 話齋,真係唔可以假手於人呀,唉!
呢煲係海鮮 risotto,原本都係 Louisa 負責煮,但係佢噚日實在太攰,
加上非常腳痛,唔可以再企落去,所以就由我接手去煮,
好彩味道都唔差啫!
煙肉薯蓉.
呢個就係我無份整嘅 rapsberry mousse cake,顏色真係好靚,
不過食味太酸,只有酸精 Winnie 鍾意食!
切件後更加吸引人呢!


text:
aug 8
在facebook看到new classic有$100試影計劃, 約了期想幫初一影相留念, 可是初一生眼瘡, 一改再改, 終於等到今日去影靚相啦~
和攝影師兼director connie看過帶來的衫, 開始啦!
new classic個studio都算幾大同乾淨, 今日主角係初一, 所以我和哲哲在場邊玩玩道具飛機. 一開始初一都影得好定, 不過唔見我之後就想喊了 (呢隻衰豬, 一見唔到我就唔會笑架啦, 呵呵呵)
影左約半小時, 所有造型總算略略影過了. 帶來的衫仔同道具影唔晒 (嗚, 影唔到我最想影既草地景), 亦唔夠時間幫哲哲同初一影合照, 不過可以即場睇埋相版, 等多陣可以拎埋dvd走人, 一日過搞掂晒, 影靚相就係咁方便~
先黎睇第一個造型先!
開頭既造型係光豬造型, 初一有點驚驚, 成日比個不知所措樣我, 嘻嘻
跟住就換左d帽仔造型啦! 其實studio都有呢類道具衫同帽仔, 不過我自己鐘意呢隻色多d, 睇完d相版, 不枉我淘寶買左幾頂可愛帽仔, 呢個長冷帽好sharp呀!
我自己就最鐘意呢個貓頭鷹帽造型! 因為見初一無咩笑容, 於是我好落力咁, 跳晒舞, 不停咁引初一笑, 終於引到佢笑啦!
除左好笑容之外, 呢part相仲影到初一好多肉, 雙下巴豬腩仔都出晒黎, 未見過初一真人既朋友, 絕對比呢輯相呃到!
簡單既海洋景, 係咪好得意呢~ connie見到我帶來呢套日本賣魚裝, 就幫我set左呢個漁民撈魚景啦, 不過影到呢個時候初一開始眼訓, 所以無咩笑容呢~
最後一個造型啦! 櫻花樹下, 著住浴衣既初一係咪好嬌艷可人呢, 呵呵呵
今日初一好合作, 雖然無咩笑容, 但咁短時間換咁多個造型, 都好合作咁無喊過. 講返呢輯試影, $100包四張相, 額外再買係$30一張, connie仲好好人, 減多我$50, 超抵玩丫~
初一, 影完啦, d相影得咁好又咁抵, 下次比多d笑容, 我地再影過~


text: 依家嘅徐淑敏,係三女之母,去東京學藍帶法國餐,又計劃去英國學做管家,學吓招呼客人技巧,學摺衫,學做一個稱職家庭主婦.日前佢接受《蘋果》訪問時已預告,嚟緊有半年時間唔喺香港.噚日大年初一,日日忙於湊女同為事業打拼嘅人妻徐淑敏,原來返咗佢半個娘家——彩雲邨.有讀者向《蘋果》報料,話見到徐淑敏嘅「車隊」「大駕光臨」彩雲邨喎.港姐出身嘅徐淑敏,如今家住比華利山,其實佢細個嗰陣,本來同父母,家姐一齊住青衣公屋,但因為爸爸媽媽唔得閒湊佢,所以將佢同家姐寄居去外婆彩雲邨家中,同表弟表妹一齊住.外婆煮嘢好叻,徐淑敏煮嘢都好叻,咁噚日徐淑敏帶埋三個女同老公黃浩去外婆家拜年,有冇一展身手呢?徐淑敏接受本報訪問時話,其實佢哋每年農曆新年都會去彩雲邨向外婆拜年,咁有冇露兩手?徐淑敏話:「因為佢哋屋企多人,唔想打搞到婆婆佢哋,所以都係坐一坐就走.」不過因為此行太多人,又保鑣又三個女,陣容鼎盛,難怪一出現即引起街坊注意啦.徐淑敏又話,老公黃浩一直都好有心,每逢大時大節,都會接埋Suki屋企人一齊出去食飯.而Suki媽媽煮嘢食都好叻,每逢新年都會煮啲糕點一齊食.外婆煮嘢叻,媽媽煮嘢又叻,徐淑敏煮嘢又叻,可以考慮整番個《三代食堂》都好喎.


text:
2017年3月9日星期四
酵母素調味
2017年1月25日星期三
自製乾香草
2016年8月23日星期二
香蕉放雪櫃保鮮
2015年3月19日星期四
硬 margarine
2014年6月26日星期四
用液體油脂代替固體油脂整糕餅
2014年2月9日星期日
10 分鐘煲粥
2011年8月3日星期三
清洗電熱水壺
整完檸檬醬同檸檬醬罌粟籽蛋糕後,突然間諗起有樣嘢想同大家分享一下.
如果屋企有用電熱水壺嘅朋友都應該知道,當熱水壺用咗一段時間之後,個不銹鋼內膽就會形成一層水穢,喺呢個時候,通常都會買包清潔劑嚟 "洗" 水壺.雖然嗰包清潔劑講明係用檸檬提煉檸檬酸而製成,係可以食用,但係天生 "小心眼" 嘅我,始終對佢都係無乜信心,所以後來我就試吓直接用檸檬嚟清洗,效果相當理想,有過之而無不及 o添,即刻放心哂!!
如果想試做的話,唔駛專登走去買個檸檬返嚟試 o架!只要有機會用到檸檬整嘢時,記得將啲頭頭尾尾留起就已經可以 o架喇,真係竟安全又環保呀!
未清洗之前個衰樣,暗啞無光.
用檸檬幫佢做 facial — 注滿水後放入幾片檸檬煲滾水.
水滾之後再浸一陣間,之後將水倒去,再加入少量凍水,用手 "捽幾捽"
就即刻乾淨番哂,再過一次清水就攪掂.你睇,
即刻靚仔番哂,充滿光澤呀!
查實煲過嘅檸檬水可以留番起 o架!放心,我唔係慳家到叫大家飲番佢,
只係話可以將屋企所有不銹鋼煲拎哂出嚟 "曬冷",將啲檸檬水
逐一倒入煲內煲滾,同樣可以幫佢地做 facial 啫!
2011年6月26日星期日
冷藏儲存香蕉 II
上次喺《冷藏儲存香蕉 I》都同大家分享過將香蕉急凍保存嘅方法,但係發覺原來香蕉擺得耐始終都會變深啡色,而且之後解凍仲會勁出水,所以上次個方法都係唔夠完美.後來我試吓連皮一齊急凍,睇吓會唔會好啲,可以擺更長時間都唔變色,結果 ……
將香蕉拎出嚟室溫解凍,表面即刻結霜.
溶雪後睇到,成隻蕉都係一樣變到深啡色.
但剝開蕉皮後,裡面嘅香蕉肉仍然係非常雪白 o架,成功!!
下次你哋想將香蕉急凍的話,記得連皮一齊雪喇!到用之前預早 30 分鐘拎出嚟室溫解凍,等到蕉皮稍為軟身就可以剝皮,千祈唔好等到佢完全解哂凍先剝皮呀,因為其實香蕉經冷藏後已經變成一嚿 "冰",到完全解凍後就會幾乎化為水,完全用唔到 o架啦!所以一定要趁佢仲係少少硬身就即刻 "夾硬" 剝皮,雖然係會難剝啲,但係個質地就可以 keep 到好似新鮮香蕉咁 o架喇!
2010年11月18日星期四
急凍橙皮
2010年11月3日星期三
酵母保存方法
因為我唔係成日都整麵包,所以一直都只係用細包裝 15 克果隻即用酵母,但係用開「二記」果隻牌子斷咗貨好耐都未有返貨,咁就唯有買大包裝果隻啦!
星期一整果個杏仁提子肉桂卷已經開始用大包裝果隻酵母.原本我問過個職員,開封後點處理,佢話俾我聽用密實盒裝好,放喺陰涼地方就 OK,不過要盡快用哂佢.盡快用哂佢!?無可能囉,你估我由朝到晚都整包咩,成 500 克一包 o架,每次都只係用得果幾克,有排用啦!
所以開咗封之後,我就將佢倒入個密實袋度,之後再用膠盒裝住佢,然後放入冰格度保存,咁就可以放好耐喇!
酵母喺低溫下會停止活動,所以放入冰箱保存係最佳方法.
2010年9月4日星期六
冷藏儲存香蕉 I
我都幾鍾意食香蕉,貪佢又香又甜,高纖維得嚟又飽肚,除咗可以就咁食之餘,食麥皮時加香蕉粒仲可以代替糖,壓成香蕉茸搽上烘脆多士上可以當果醬用,當然,更加可以用嚟整蛋糕啦!我依家只會去超市買果啲已經開始熟嘅香蕉,一來平啲,二來就係唔駛慢慢等佢熟,有時即日買返屋企已經可以食得,方便好多,唔駛慢慢等熟,有得睇無得食.
但係,香蕉有樣嘢麻煩,就係一但出現梅花點後,就幾乎全部一齊熟哂,有時食唔切的話,會變得熟過頭,好腍,甚至會發黑,為咗唔想嘥嘢,以前我會同老豆兩個人夾手夾腳嗱嗱聲全部食哂佢,但係依家可以唔駛咁啦,因為 Louisa 教咗我將啲熟香蕉剝皮,之後放入盒內,再放入冰格雪藏,咁就唔駛夾硬食哂佢啦!
解凍後嘅香蕉同新鮮香蕉無乜分別,唯一唔同嘅係水份相對比較多,所以唔好太早拎出嘅解凍,棧越整越濕!而且,冷藏過嘅香蕉解凍後一樣會變黑,所以最好都係臨用之前半個鐘先拎出嚟解凍.如果真係變得深色的話,可以加入適量檸檬汁拌勻,咁香蕉就會變番白 o架喇,因為檸檬汁係一樣抗氧化能力好高嘅食材,可以將已經氧化變黑嘅香蕉回復原本顏色.
今日晏晝先啱啱用咗啲冷藏香蕉嚟整合桃香蕉蛋糕,聽日會拎一條過去送俾學生 Michelle.至於味道同效果,同用新鮮香蕉整完全無異,一樣咁香濃,好味!
2010年4月2日星期五
不同種類酵母用量之調整
常用嘅酵母主要有 3 種,分別係新鮮酵母,乾酵母同即用乾酵母.
我曾經睇過一本書講,其實用邊種酵母整麵包都無所謂,只係在乎個人習慣,但有一點要留意嘅係,唔同酵母嘅用量都有所不同,書中列出咗唔同酵母用量之間嘅換算作為參考:
- 即用酵母用量 = 鮮酵母用量 X 0.4
- 乾酵母用量 = 鮮酵母用量 X 0.5
舉例說,如果食譜係用鮮酵母,而用量係 10 克的話,改用即用酵母時,其用量為:
10 克 X 0.4 = 4 克
若改用乾酵母的話,用量需調整為:
10 克 X 0.5 = 5 克
希望以上同大家分享嘅酵母用量換算方法幫到鍾意整麵包嘅朋友啦!
不同種類酵母用量之調整
我曾經睇過一本書講,其實用邊種酵母整麵包都無所謂,只係在乎個人習慣,但有一點要留意嘅係,唔同酵母嘅用量都有所不同,書中列出咗唔同酵母用量之間嘅換算作為參考:
- 即用酵母用量 = 鮮酵母用量 X 0.4
- 乾酵母用量 = 鮮酵母用量 X 0.5
舉例說,如果食譜係用鮮酵母,而用量係
若改用乾酵母的話,用量需調整為:
希望以上同大家分享嘅酵母用量換算方法幫到鍾意整麵包嘅朋友啦!
2010年1月19日星期二
西米處理方法
2010年1月13日星期三
栗子去殼及去衣方法
同花生去衣方法都係大同小異,先將焗爐預熱至 180 °C,之後將栗子放入焗爐內,焗約 10 - 15 分鐘,咁個殼同衣就會自動爆開,好易剝㗎咋!
2010年1月4日星期一
玻璃樽消毒方法
一直以嚟,我都以為唔係個個玻璃樽都可以放喺滾水度烚,好驚會爆玻璃,但原來只要俾玻璃逐步加熱而唔係一下子接觸高溫,個玻璃樽係唔會爆嘅,所以處理步驟同烚雞蛋時凍水落蛋一樣.
-先將玻璃樽同樽蓋洗乾淨,之後放入已裝有凍水嘅煲內一齊加熱 ( 膠蓋除外 ).
- 當水煲滾後,再烚多10 分鐘 .
2009年11月12日星期四
煮出粒粒煙韌靚白飯
前幾日,blog 友 Motonako. A post 咗篇關於煲飯嘅 blog,佢話可以煮出一粒一粒而又唔會過硬嘅米飯,咁神奇?所以今晚我就試咗用呢個方法去煲飯,果然唔錯喎! 啲飯真係一粒一粒得嚟,仲好軟熟 o架,一啲都唔硬喎!真係啱哂我同我老豆兩個,因為我要食硬飯,而我老豆就要食軟飯,所以呢個方法可以一次過滿足哂兩個願望!
依家就將煲飯嘅方法寫俾大家參考一下:
- 先將米洗乾淨,然後用滾水浸米約 15 至 30 分鐘.
- 之後就照平時煮飯方法照煮就得 o架喇.
Notes:
- 如果唔夠時間浸米的話,就可以直接用滾水煮飯.
2009年11月7日星期六
蒸水蛋時蛋與水嘅份量比例
之前媽咪唔舒服嘅初期,其實我已經開始正式幫手煮飯,果陣時仲係好生手,始終都仲有媽咪喺我後面 "垂簾聽政",所以對煮食仲係未有深入研究,媽咪教我點做就跟住做吧.
記得一次,媽咪真係完全放哂手等我自己攪掂,果晚,我就係整蒸水蛋.看似簡單不過嘅家常餸菜,我都有本事失敗,蒸極都唔可以凝固,於是就梗係立即求救啦!後來媽咪話番俾我聽,我先知原來加水嘅份量係有一定比例 o架!
聽媽咪講,如果蛋液跟水嘅比例為 1:1,咁就一定成功,但如果想有更加嫩滑嘅質感,就要再加啲水 o添,但係,最多都只可以加一倍半份量嘅水,亦即係蛋液與水嘅比例為 3:2,再多的話,就會好似我之前咁,蒸極都唔會凝固 o架啦!
仲有,我記得媽咪話過一定要用凍滾水,如果就咁用生水會做唔成喎!不過到依家我都唔敢試,唔知係咪真係唔掂呢?
自此之後,我就永世都記得呢個蒸水蛋嘅 "黃金比例"!所以有時做嘢真係唔駛太介意失敗,失敗過後汲取經驗,咁樣印象就更加深刻.
2009年10月13日星期二
浸發冬菇方法
媽咪之前就教過我,如果想啲冬菇快啲浸軟,係有辦法嘅,不過就千祈唔好諗住用熱水浸會快啲喎!不但只未必可以快啲浸軟,而且仲會攪到啲冬菇變韌㖭!要加快浸軟冬菇,秘訣就係喺碗凍水度加少少糖,攪勻之後就可以要嚟浸冬菇㗎啦!
我試過呢個方法好多次,真係得㗎喎,比唔落糖真係會快啲浸軟.所以好多謝媽咪教咗我呢個秘訣,行少咗啲冤枉路!
2009年10月10日星期六
醃肉基本法
- 先落鹽,糖,生抽,酒落去撈勻.
- 之後加適量水攪勻,可以令到啲肉質感鬆啲.
- 先醃半個鐘,等啲肉入味.
- 之後加入粟粉,拌勻,作用係將肉同調味包住.
- 再加入油,不但可以令肉油潤啲,仲避免因之前加咗粟粉而變得較黏,落鑊時就
唔會黐鑊黐到阿媽都唔認得!!
如果你哋有咩高見或更好嘅醃肉方法,不妨同大家一齊分享啦!我都係入廚初哥,要咁多位資深嘅廚房 CEO 指教指教!


text:
繼上次嚟鶴藪村呢度插秧之後, 今日終於到收割的日子啦,
呢一個收割活動係同上次個綠田園基金會插秧同一個package!
今日天氣好好, 本來已經入咗冬分, 但係早上既時侯真係萬里無雲熱到彈起,
我哋起初都係著哂風褸, 但係跟住都已經熱到著短袖衫!
我哋同上次一樣先由元朗搭276P去到上水, 不過今次我就直接係上水搭的士入去,
上次傻咗仲走去搭多一個站落粉嶺先轉的士, 其實錢都係差唔多!
今次都係同上次一樣, 成個活動分開上下2Part,
不過今次前半我哋整糯米糍, 叔叔教我哋先去磨糯米, 比起上次磨芝麻, 容易D, 唔駛一陣間就磨到溶哂! 不過要磨到傑韃韃都有D難
磨完之後我哋叔叔就幫我哋拎落去蒸,蒸既時侯我哋要磨埋花生同加糖加椰絲撈埋佢,
蒸完出嚟Hysan即刻想食落口,自己親手整既嘢唔駛叫都特別開胃!
攪掂哂之後下半場就梗係去收割稻米啦, 好攪笑地我哋去番上次插秧個塊田,
我哋特登揀番同一個位置, 收割番我哋插秧個一堆禾,
起初我都諗好唔好俾佢自己拎住把鐮刀自己割, 因為都幾利, 如果唔小心就出事,
不過頭一兩下我睇住佢, 都割得幾好, 應該唔會整到自己, 於是我就放心俾佢自己慢慢割, 玩得好開心,
不過其他朋友如果第日你有機會去, 你都係要小心睇住自己小朋友收割, 話哂都有一定危險性!
我地應該係割得最快同最多,之後就要排隊等打禾,
呢部機叫做禾打機,只要將成捆禾放入機度,另一邊隻腳就不停踩去推動個大滾筒,好快就將所有殼粒打咗出嚟,
之後就可以將剩番既禾乾草捆埋佢變做稻草人!
今次冇上次咁論盡,只係需要洗洗腳就得, D泥都半濕半乾, 踩落去個陣都會成隻腳掌陷入泥裡面!
最後離開既時侯如果驚捷唔到的士, 就沿住廁所個方向繼續行落去, 穿過人哋2個屋企就會見到有個小巴站, 個度冇一個小巴站牌, 不過好多張櫈放咗係度, 一見到就知道!
Photo by CANON 5D Mark III, Len | EF 35mm f/1.4L USM
呀劍評分: 8分
呀劍評語: 可以咁RAW我就俾高分, 叔叔今次專業D, 起碼佢教人整糯米糍個陣都會顧住大家, 識得叫D小朋友企後D唔好遮住其他人, 俾大家都見到
呀劍貼士:
1/ 最緊要帶齊毛巾防曬, 帶多1-2套衫褲替換!
2/ 廁所都係農場STYLE污糟D, 唔方便帶BB去
3/ 今次係收割, 都唔駛著水鞋, 到時除鞋就OK
綠田園基金簡介
綠田園基金園內所提供的活動大致有三個系列:有機耕種系列,綠色飲食系列和生態漫遊系列.
地址
粉嶺鶴藪村 18 號綠田園基金
交通
專線小巴15-20分鐘
電話
2669 0737
(以上資料更新至文章當日)


text:
咪拎同我講咩忍唔住回佢
咁易比佢呃到你回你係未弱智架
認同請留名 推po 正評
Auntie當初比隻狗破左處
最後生向左走向右走埋你出黎
記唔記得呀
你老豆係我執返黎架
無我大慈大悲
你伯爺仲係街度食緊人地d屎ja世侄
諗起你岩岩出世個好樣唔人唔狗咁
我而家都吱一聲咁笑出黎
契爺我睇住你大
你而家走黎我屋企門口
又all屎又all尿盛臭架嘛世侄
真係狗娘養的(笑)
乜仲有人理雨狗條食屎狗嘅咩?
不如搵尹志平一物治一物
日日pm
Auntie當初比隻狗破左處
最後生向左走向右走埋你出黎
記唔記得呀
你老豆係我執返黎架
無我大慈大悲
你伯爺仲係街度食緊人地d屎ja世侄
諗起你岩岩出世個好樣唔人唔狗咁
我而家都吱一聲咁笑出黎
契爺我睇住你大
你而家走黎我屋企門口
又all屎又all尿盛臭架嘛世侄
真係狗娘養的(笑)
俾雨狗仲好啦
咪拎同我講咩忍唔住回佢
咁易比佢呃到你回你係未弱智架
認同請留名 推po 正評
麻煩大家,負評都唔好比
咪拎同我講咩忍唔住回佢
咁易比佢呃到你回你係未弱智架
認同請留名 推po 正評
評已正
留名睇樓豬覆佢
乜仲有人理雨狗條食屎狗嘅咩?
不如搵尹志平一物治一物
日日pm
Auntie當初比隻狗破左處
最後生向左走向右走埋你出黎
記唔記得呀
你老豆係我執返黎架
無我大慈大悲
你伯爺仲係街度食緊人地d屎ja世侄
諗起你岩岩出世個好樣唔人唔狗咁
我而家都吱一聲咁笑出黎
契爺我睇住你大
你而家走黎我屋企門口
又all屎又all尿盛臭架嘛世侄
真係狗娘養的(笑)
俾雨狗仲好啦
乜仲有人理雨狗條食屎狗嘅咩?
不如搵尹志平一物治一物
日日pm
Auntie當初比隻狗破左處
最後生向左走向右走埋你出黎
記唔記得呀
你老豆係我執返黎架
無我大慈大悲
你伯爺仲係街度食緊人地d屎ja世侄
諗起你岩岩出世個好樣唔人唔狗咁
我而家都吱一聲咁笑出黎
契爺我睇住你大
你而家走黎我屋企門口
又all屎又all尿盛臭架嘛世侄
真係狗娘養的(笑)
俾雨狗仲好啦
(笑)
乜仲有人理雨狗條食屎狗嘅咩?
不如搵尹志平一物治一物
日日pm
Auntie當初比隻狗破左處
最後生向左走向右走埋你出黎
記唔記得呀
你老豆係我執返黎架
無我大慈大悲
你伯爺仲係街度食緊人地d屎ja世侄
諗起你岩岩出世個好樣唔人唔狗咁
我而家都吱一聲咁笑出黎
契爺我睇住你大
你而家走黎我屋企門口
又all屎又all尿盛臭架嘛世侄
真係狗娘養的(笑)
俾雨狗仲好啦
乜仲有人理雨狗條食屎狗嘅咩?
不如搵尹志平一物治一物
日日pm
Auntie當初比隻狗破左處
最後生向左走向右走埋你出黎
記唔記得呀
你老豆係我執返黎架
無我大慈大悲
你伯爺仲係街度食緊人地d屎ja世侄
諗起你岩岩出世個好樣唔人唔狗咁
我而家都吱一聲咁笑出黎
契爺我睇住你大
你而家走黎我屋企門口
又all屎又all尿盛臭架嘛世侄
真係狗娘養的(笑)
俾雨狗仲好啦
一人一日一pm
幾時開始
一身蟻
咪拎同我講咩忍唔住回佢
咁易比佢呃到你回你係未弱智架
認同請留名 推po 正評
同意
如果我想Hi畢雨狗既話,我會選擇係集中Hi畢雨狗既postHi
負評都要停
直接無視先係正確做法


text:
同你吟一吟
同陳爽莫可欣鬥短 51歲羅霖啱啱冚過 pat
今個熱天,唔只雪人,真係熱到鐵人都溶!出街想感覺涼快啲,惟有著少啲布.
要舒服方便又唔想太暴露俾人眼望望,熱褲係不二選!「美魔女」羅霖去 shopping,莫可欣湊女放學,陳爽一家幾口去沙灘玩,全部短褲出動.
論年紀,羅阿姨最大,但條褲嘅長度,就以佢最短,僅僅遮住 pat pat!
包上露下 涼快一半
51歲打到嚟!羅霖凍齡有法,影寫真拍三級片,聽講仲有個細超過 10年嘅內地富商 J君男友,堅過好多後生女.
又夠鐘去銅鑼灣利園巡鋪,至愛 Chanel嘅羅阿姨, Juicy Couture牛仔褸超短牛仔褲襯齊一套,青春到呢!睇袋試袋大半粒鐘,搞掂先搵番囝囝同工人姐姐!
百分百 C9
離開無綫轉行搞生意嘅陳爽,時間自己嘅,得閒就同班大台好姊妹出埠度假,他他條條!
早個禮拜,陳爽同老公抱住個仔拖埋隻狗,一家幾口去淺水灣玩水,星期三嚟㗎喎,梁師奶就話啫,梁生都唔使 do!
要湊 B又要放狗,陳爽 T恤短褲踢拖,標準 C9打扮.雖然做咗阿豬媽,但平時見 33歲陳爽晒比堅尼同陽光玩遊戲個 look,仲係好 OK㗎!
湊放學 晒象腳
比起生咗三個嘅羅霖,得一粒女嘅莫可欣,完全係一發不可收拾.
老公方中信喺內地撈得掂,唔使拋頭露面,莫可欣寧願俾心機湊女,有時間仲搞埋慈善,例如平價遊學團,等啲低收入家庭小朋友,都有機會出去見吓世面.
大條道理唔 keep,雙腿十二分粗碌嘅莫可欣,三點下午茶時間接完個女放學,跟手揸車去西貢買埋嘢先返屋企.
只做好媽媽,其他,話之你
撰文:八珍


text:
鍾行廉 21歲 教院體育教練及管理副學士 Yr.2
原來 Isaac同朋友開咗間公司,雖然連名都未改,但已經籌備緊同旅行社合作搞一啲專睇 NBA的旅行團,仲話賺得多唔多錢係其次,最緊要推廣到籃球.
Main Camp
亞視講波隨時冇工開 鍾志光仔:唔想靠老豆入大台
亞視終不獲續牌,原先亂吹王維基會買起亞視,原來係王征 FF!俾佢玩殘又點只香港市民,現就讀教院體育管理副學士 Yr.2, 21歲嘅鍾行廉( Isaac)本已傾好下週二( 14日)首次擔任亞視直播本地甲一籃球聯賽評述,但家陣亞視隨時執笠,份工凍過水.
其實 Isaac係大台足球評述員鍾志光長子,同樣流住講波血, Isaac有老豆做後台,根本唔驚冇工開啦,不過佢話:「唔想靠老豆入大台!」後生仔最緊要有骨氣!
鍾志光仔 Isaac從小就鍾意睇波,開電視總聽到爸爸(鍾志光)做評述,所以當正佢係偶像,仲想做老豆接班人:「被爸爸影響,自細就鍾意體育,中五已經申請入 TVB實習做倫奧資料搜集員,諗住鋪路做夢想嘅講波佬,不過 TVB唔多招攬新血,咁啱上年亞視請體育評述員,結果俾我成功入圍,咪焗住同老豆打對台.」不過𠵱家亞視不獲續牌,評述員份工凍過水, Isaac直認只要爸爸向公司開口,要入大台體育組唔難,不過 Isaac始終冇咁做,「我想靠自己,唔想俾人覺得我冇料,全靠父幹!」
做甲一打雜鋪路
為咗省靚履歷,向大台評述員目標進發, Isaac就算功課有幾忙,都盡量搵體育有關嘅兼職,中五同年就有幸入咗本地甲一籃球隊福建做領隊助理:「喺大台實習有次出去採訪籃球比賽結識到張志豪(亞視體育記者兼前福建領隊),佢問我有冇興趣幫佢一齊管理球隊,我梗係𦧲飯應,一做就做咗 3年.有時見街場打波勁嘅,又會叫佢哋試下去福建跟操,甚至隊員練波比賽有啲咩唔敢同教練溝通,我就做埋社工角色,好似當佢哋朋友咁傾偈,同教練分享番啲球員感受,所以我同班球員好 friend㗎!」
Isaac坦言做咗福建領隊助理 2年,原來並沒有薪金,就算現於另一支甲一隊伍晉龍做,都係零收入,但 Isaac就好抵得諗,「阿爸教落做人唔好怕蝕底,我自己鍾意做咪得囉,有時受薪壓力仲大,𠵱家冇薪我都去做,證明我真係好熱愛體育!同埋我夢想可以同爸爸父子檔主持 2016奧運,𠵱家望落我白做,好似好蝕,咪當學吓嘢兼建立好人脈,等多啲體育界嘅人識我,希望嚟緊 TVB會搵我啦,我唔想靠老豆先入到大台吖!」
阿爸唔鼓勵入行
Isaac對體育咁有火,身邊隊友,教練及前同事都大讚佢,不過爸爸鍾志光就唱反調,唔多想佢入行.
Isaac(黃圈)入行嘅恩師除咗係張志豪之外,另一位係 Keyman馬啟仁,佢話全靠 Keyman俾機會,可以喺佢間 505 Unit體育經理人公司做實習生.
蕭芳芳細女採訪 NBA
鍾志光大仔 Isaac,一心想成為籃球評述員,同係星二代嘅蕭芳芳細女張雅琹,一樣熱愛籃球,佢曾經係英華校隊, 2011年仲做特約記者幫新浪採訪 NBA明星賽,訪問過高比同占士大帝,羨慕死人!


text:
呢排《美女與野獸》真人電影版加入咗一同男男同性戀及相關情節,令到不少基督徒,家長乜乜物物咁,企出嚟話好不該,唔可以有呢啲情節,破壞幻想童話之類之類.而人獸交(往)呢部份大家都唔覺有乜問題,即係上帝比人屌驢仔閪,唔比人磨豆腐同做屎 FUCK 鬼?點都講唔通呀?
最好笑係,睇完同性戀情節就變同性戀,睇完犯罪電影咪變殺人狂?
柒少兩秒當幫忙,唔好拉低成個世界平均智商好唔好?
但係有一日,我轉個頭諗咗陣,如果同性戀係上帝比世人最後嘅考驗呢?
首先,根據基督教同天主教教義,上帝創造每一個人,而上帝對每一個人都有佢嘅計劃.簡單啲講,上帝係你大佬,你係佢手下,總之佢派咗任務比每一個手下,差在幾時做同點做.
如果上帝係咁,要知道有一種病叫性別不安症(Gender Dysphoria),性別認同障礙(Gender identity disorder,GID).即係一個生理係男性嘅人類對自己生理係男性感到不舒服,喺心理上認為自己係女性或者其他性別.咁上帝做每一個人,又對每一個人有安排,咁係唔係上帝玩鳩佢?
可能有人會話,同性戀就係上帝對同性戀者嘅考驗,佢哋應該要堅持上帝一男一女嘅安排,有信念就得啦!好啦,我當係啦.咁點解又唔可以一物二用,考驗班教徒呢?
冇錯,同性戀就係考驗你班教徒有冇「大愛」,神愛世人,係「世人」「世人」「世人」,唔係神愛教徒.如果神只愛教徒,當初佢唔洗派耶穌落嚟釘佢十字架啦.神嘅大愛,應該係包括地上一切生物,一切造物,包括同性戀.
上帝創造同性戀,可能就係為咗睇你班教徒有冇呢種大愛,愛上帝一切造物.而有幾多人做到?
教宗方濟各做得到,2013 年佢為同性戀者同跨性別戀者祝福.
我都聽過有神父牧師話,要包容同性戀但不鼓勵.我就想問,佢哋知唔知「包容」呢個字係點解?就係一個人比另一個人更高級,不論係知識上教養上各方面,比另一個更高層次,高層次嘅人就要體諒另一個未被教育或者層次較低嘅人,呢個就係「包容」.由幾時開始教徒係比其他人高級?
「天在人之上不造人,天在人之下不造人」
神愛嘅係世人,幾時開始呢班友仔覺得自己可以有資格去包容其他人?呢個無關用乜語氣同場合,而係呢一種未經思考就係用字上面表露嘅自我優越感令我感到噁心.而就教徒角度睇,天上天下只有上帝有資格包容世人.
退一百步,唔好話人類同性戀,大自然都有同性戀存在,比如海豚同企鵝咁,都有同性戀同戀屍癖.我之前睇過一個報告,話海豚係族群男女不平衡的情況下,為咗保持同族嘅心理健康,會主動變成同性戀,直到遇到另一個族群為止.
咁同性戀呢個概念,會唔會就係上帝比世人最後一個考驗呢?
而上帝一早就比咗解決方法佢嘅教徒.
愛你的敵人如愛你的弟兄.
而有幾多教徒不停向同性戀者宣揚自己嘅憎恨?有幾多人聽到讀經班斷章取義就出嚟話上帝懀恨同性戀?而有幾多人真係記得上帝造每一個人,又對每一個有佢嘅安排?
又有幾多人記得,上帝係大愛,係愛你嘅敵人如弟兄?
懺悔吧,宣揚憎恨的教徒.


text:
讀大學嗰幾年辛辛苦苦咁又做present又寫paper又趕deadline又走堂(咦呢樣好似唔關事),都係為咗畢業禮當日上台拎住張沙紙,行禮畀屋企人睇嗰刻咋!但係美國呢個讀護理系嘅學生哥Jerich Marco Alcantara就慘呢,同屋企人搭地鐵出發去畢業禮嘅途中,竟然撞正訊號故障,服務受阻呀!
本身個畢業禮就朝早10點開始嘅,點知咁黑仔,撞正延誤,困咗喺車度走又走唔到.呢個時候,有位叫Nadiya Afzal嘅乘客留意到有個學生哥著晒畢業袍,又聽到佢話今次遲晒大到喇實趕唔切去畢業禮喇,於是就決定幫佢即場喺車廂入面搞一場畢業禮!
大家一秒就入晒戲,有人播歌又有人扮校長頒證書畀學生哥,真係好warm呀!
咦?無啦啦邊度搵張畢業證書畀佢呀?原來有乘客即刻用電話畫咗張證書畀學生哥,話恭喜佢正式成為護士呀!呢張證書雖然好有春田花花幼稚園風格,不過都係一份心意吖!
老實講吖,畢業禮最緊要都係營造「我個仔終於大個喇真係滾動呀」呢種感覺畀屋企人㗎啫,好彩學生哥阿爸阿媽同女朋友都在場,可以一齊見證呢場地鐵畢業禮咋!換個角度睇,而家唔使坐到老遠,用長鏡先影到個仔,可以近距離觀禮都唔錯吖!
封面圖片,資料來源連結:Nadiya Afzal,washington post


text:
呢個吐司來自孟老師的麵包100道,她的做法似湯種所以非常軟熟,
而且充滿奶香唔使搽果醬就咁食都已經好好味!
早兩日喺街市見啲新界南瓜好靚又新鮮於是買咗舊返嚟煮,留咗
一小塊用嚟整南瓜戚風蛋糕,一舊南瓜兩食…抵呀!
自從N年前撻咗呢個芝士波波食譜返來因為實在太好食所以一直
沿用至今都不改變,每次整呢個囝囝一定好幫得手…食呀!
好耐冇整十七小時包了好掛住呀,嗱嗱聲去搓咗舊粉放入雪櫃發
酵,第二日急不及待攞出嚟整咗呢個白吐司一解相思之苦!
囝囝細個嗰陣同佢去戲院睇戲一定吵住買爆谷食,依家大個仔反
而好少去睇戲,但係仲好鐘意食爆谷,所以我間中都會整俾佢食,
今次加咗朱古力非常之香脆阿仔食到唔停口話超好食呀!
唔知點解街買嗰啲白糖糕多數都陣酸餿味一啲都唔好食,但自己
整就唔同,不但沒有酸餿味而且充滿米香仲爽口彈牙添!
上次整蛋糕卷買的肉鬆未用得晒,今次用來整麵包卷一樣咁軟熟
好味喎!
又來一個夏天開胃餸,唔使煎又唔使炸好易整,買啲金沙骨同買支
鎮江骨汁就搞掂,好好味架包你要添飯呀!
炎炎夏日呢類凍糕好受歡迎,既好睇又好食仲好易整添,而且材料
簡單唔複雜呀!
今日假期因為唔想同人迫所以冇出去食喺屋企整pizza,老公鍾意
厚批,囝囝鍾意薄批,為免爭拗就整咗一厚一薄皆大歡喜啦!
這個星期天氣非常炎熱所以什麼都不想做,今日打風冇咁熱就整咗
呢個肉鬆卷,酸甜的沙律醬同肉鬆簡直絕配非常好味!
斑蘭葉係早個星期同埋啲friend去九龍城買嘅,原來喺九龍城買
呢啲好平同埋好新鮮添,不過要搭車唔係咁方便囉!
雪櫃塊酥皮買咗好耐係時候清貨了,心大心細唔知整乜好,剛好經
過佳寶見到菠蘿又靚又新鮮而且仲係十蚊兩個添,即刻買咗兩個
返來,用咗其中一個來整菠蘿批!
又係一個最啱夏天食嘅餸,甜甜酸酸魚又炸到好香脆連骨都可以
食埋,連平時唔食魚嘅囝囝都要添飯,仲話要整多d俾佢食!
趁老公放假同佢提早慶祝父親節,今年搞搞新意思唔整蛋糕整咗
呢個鮮果撻,又估唔到平時醃尖腥悶嘅老公都話好食喎!


text:
特首選舉跑馬仔越嚟越激烈,四個候選人各出奇謀爭取支持,其中薯片叔叔居然諗到用眾籌呢一招想谷起自己民意.但大家有冇諗過,成個所謂選舉得嗰千二個選委有得投票,佢居然打算叫大家課金畀佢做選舉工程?
今屆特首選舉嘅上限係千幾萬.第一屆董伯伯使咗差唔多三百萬已經夠誇張,但之後仲年年升,到陸捌玖已經使成過千萬去選.老老實實,邊使咁多錢呀?假設今屆有人拎夠千二萬出嚟選,到底係一個點嘅概念?如果除返開,啫係平均對住每個選委使成皮嘢去游說佢.大佬,唔通你一人派一條金條畀佢哋(嗱頭盔先,賄選犯法㗎,我冇叫任何人咁做)?
你望吓區議會選舉,是但一個選區都多過千二個選民啦,人哋經費上限都只係幾皮嘢咋,咪又係咁選.你再望下立法會選舉,選民數目成幾十萬人,但經費上限都唔夠三百萬(唔同區唔同金額).一比較完你就知呢場特首選舉係幾荒謬.一句講曬,就係小圈子選舉但又想扮到全香港人都有份參與咁,而薯片叔叔今次眾籌就正正係做到曬呢個選舉想要嘅嘢.
全香港嘅人都知,薯片叔叔唔會等你捐嗰幾舊水嚟救命.佢可能一心為當選,但客觀效果咪又係加強咗嗰種「你都有角色」嘅幻覺,只會令大家唔記得自己根本冇票.唔少反建制嘅人都心儀薯片叔叔,但對唔住,我喺佢背後見到嘅係一隻更大嘅魔鬼.對住嗰一班人我只係想講句:你冇病呀?瞓醒未呀?


text:
大家以為NBA球星人工高待遇好,退休生活就一定好美滿;其實唔少球星都唔係好生性,有啲退休後不出幾年就搞到破產,最近就有2000年探花邁亞斯(Darius Miles)老破,仲衰到要拎大帝簽名波衫出嚟賣.另外有啲又會成日惹麻煩,好似曾經被譽為高中籃球天才嘅前NBA控衛泰費亞(Sebastian Telfair),就因為藏有槍械同大麻畀警察拘捕.
邁亞斯千禧年以高中生身份直入NBA,超強體格加上無限潛能,引到快艇用第三號籤挑選,不過到NBA戰場就麻麻地,9年生涯打過快艇,騎士,拓荒者同灰熊,2009年就退休,成就就真係冇乜;不過呢9年都執到超過6千萬美金(約4.7億港元)人工,唔好話慳慳地,中產生活都夠過世啦.
但宜家先35歲嘅佢,就真係唔生性,連年投資失利,加上支付一大班私生子生活費,唔單止身家敗晒,仲爭落2百幾萬美金,連住緊嘅大屋都要拍賣,稍為值錢嘅物品都要拎出嚟還債;包括唔少NBA球星物品,佢同騎士「大帝」勒邦占士(LeBron James)做過隊友,大帝簽名波衫就賣到1500美金,小鳥布特(Larry Bird)簽名波衫就賣到100美金,奴域斯基(Dirk Nowitzki )簽名鞋就賣到375美金,連錄影帶,多士爐都要拍賣,加埋籌到12,780美金,叫做好過冇啦.
至於今年32歲嘅泰費亞,2004年跳過大學參加NBA選秀,畀拓荒者喺首輪13籤選中,但職業生涯不似預期,最後參與NBA嘅比賽係2014/15球季代表雷霆,係佢嘅喺NBA嘅第八支球隊.泰費亞2007年已經試過藏械而被捕,當時佢認咗罪仲畀聯盟判罰停賽三場.不過今次仲大鑊,佢喺美國時間星期日凌晨揸緊車時畀警察截停,車上仲有另一個18歲男仔,佢畀人喺車度搵到四把上滿子彈嘅手槍,一支半自動步槍,一件防彈背心同埋大麻等等.美國傳媒報道,泰費亞面臨六項重罪指控,包括非法藏械同非法著防彈背心,如果因為有關武器嘅指控被定罪,可能面臨最高入獄15年嘅刑罰!


text:
點解大學生咁唔中意係課堂上面答問題?呢個問題一直困擾左我四年,雖然我都係一個唔中意答問題既大學生,但我依然搵唔到答案.學生係唔係唔識答?唔係!因為老師指到明叫佢答果時,佢就唔多唔少都答到出黎.每當老師問問題,成個課室就會頓時安靜,每個學生心入面都係到祈禱千奇唔好抽中自己.但只要老師一開始講到明答問題就會有分加果時,學生就會不停答問題,但唔係次次都有效果下先死.
呢個時候,我地就要諗下點解老師咁想學生答問題,其實都主要分為兩種,第一種就係老師想確定學生係有專心聽書,唔會坐左係到但做自己野,唔係個個老師都可以容忍到.另一種就係老師怕自己講書太悶,或者講完都未夠時間落堂,所以想問下問題等時間過得快D.
呢種突擊性問問題就係學生最怕既問題.有時候上堂既內容唔一定個個岩聽,可能因為老師講野太悶,照住個ppt讀,所以你唔想聽.可能聽日要交功課,你一定要死掂佢,所以你冇時間聽.可能老師講太多,我地一味好似既填鴨咁係咁填,所以你冇時間思考.係咁既情況之下答問題,係完全唔會有信心,冇信心自然唔會想答,呢個都十分之正常,所以老師就算話加分都好,都唔係個個會去試.
另一種就係同學報告果時,老師講到明只要你答佢地問題或者係問問題就會加分.呢種情況之下大部份學生都會瘋狂問問題同埋答問題,一黎佢地有三,四十分鐘去諗問題,二黎就係佢地唔怕會醜,因為大家都知道自己係為分數,所以唔少人既問題根本係冇深度冇營養,但係老師往往都好少指正學生,可能係怕學生自尊心受損掛.筆者讀左咁耐,只係見過有一個研究生不點名咁批評學生既問題質素,但學生都係意見接受,態度照舊,為問而問,為分數而問.
香港教育係唔係由細到大都唔會教導學生答問題,所以當佢地入大學果時,就會唔習慣答問題呢?幼稚園果時學生好中意答問題,小學果時學生都間唔中舉手答問題,但到中學同大學果時,學生已經好少主動去答問題.我地香港既教育到底出現左咩野問題?人人都話大個左會有批判性思考,但點解連最簡單既答問題都做唔到?我地冇知識咩?唔係喎,大學生點會冇知識?但偏偏就係連問題都唔想答.
唔想答同埋唔想問,係唔係代表學生已經識哂,或者係覺得問題太淺,內容太易,根本冇答既必要?可能係,但諗深一層,唔識諗問題,唔去諗問題,唔去用唔角度去答同諗問題,會唔會就係香港社會入面,人文社會學科一直積弱既原因?因為我地只係識得背背同埋背.由細到大背孫中山係國父,但有冇人會去挑戰佢國父既地位!我地係完全接受教科書,定係會用唔同既方法去睇呢件事?筆者唔知,筆者都唔識,因為筆者都係一隻填鴨.
某種程度上學生問問題同答問題都會被人怕誤會愛出風頭,扮哂野.但事實上佢地係冇錯,一問一答,何錯之有?錯既係笑佢地既人.問心果句,讀者有冇覺得同學成日問問題或者答問題係搏表現?我唔否認有人其實真係搏出風頭,但同時有學生真係唔識,或者係想肯定自己冇理解錯老師既內容先會答問題.我地唔答都算,點可以仲要私底下笑佢地?諗番起自己既所作所為,都真係慚愧.
今時今日既大學老師已經要做到用物質同埋分數去求學生問問題,咁樣仲係唔係一個健全既教育制度?去到最後,可能學生同埋老師理想既課堂,都係老師由頭講到尾,學生一係抄筆記,一係唔聽書,一係走堂,大家唔好有交流,費事問左冇人答,老師個心難受,學生又怕被人抽中答問題,個心仲難受.
香港學生點解大個左就唔中意答問題,問問題呢?如果各位讀者有答案既話,不妨留言話比我知,雖然係冇分加,冇禮物送,但當係可憐下我呢個final year既迷途小羔羊,話我知你地心目中既答案.


text:
上兩個星期先發現原來我屋企d face cream無sa, 其中係因為有兩jar比honey返黎個時拎左去用 (拎埋返老家添), 之後我mama又唔知搶左我邊jar! 搞搞下屋企竟然無貨 (難得)! 所以我又要去敗下家喇. 不過今次無咩心水, 又無咩好特別既brand想試, 咁我諗不如試隻之前想試左好耐既野喇. 就係:
Kiehl’s Cryste Marine Firming Cream + Serum
價錢:
Face Cream: HK$465/ 50ml
Face Serum: HK$495/ 50ml
如果係anti-aging黎講我覺得個價錢都好ok, 同埋試過個texture都唔lup. 所以唔洗5分鐘, 我就買左喇.
點 解想試呢? 其實之前有用過佢地Abyssine條line, 覺得個anti-aging effect都唔錯! 所以今次試呢個再勁d既系列, 睇下個效果又點. 我會用一期先再share, 呢d anti-aging野用得短時間都唔會有咩effect! 我星期日買, 都已經開左黎用! 應該唔洗等好耐就會有sharing! 都幾興奮, 暫時個texture我好鍾意!
我 係去CWB Sogo個間Kiehl’s買既, 個BA都好好人. 我地比錢個陣佢係咁問我地有咩想試. 但係其實我都唔係好諗到, 因為我used-to-be佢地既fans, 有好多野都用過 (除左比較新出個d line我無買), 所以都係叫佢是但比d就得. 咁佢就比左下面呢d我喇.
枝Ultra Facial Cleanser係因為我買夠HK$600, 所以送呢枝Travel Size, 可以揀要d咩既, 我自己覺得洗面一定會用, 同埋我想試下佢呢隻洗面, 所以就要左呢枝! 連我個friend無買野都有兩個samples送添. 呢個值得讚丫, samples真係要黎比客試 ga ma, 唔好成日搞到我地呢d客人拎samples個時好似去乞咁丫. 呢點Kiehl’s咁多年都做得好好!


text:
我諗大部分香港市民都同筆者一樣,唔係新聞講單車飛落河都唔知沙田嗰邊有樣嘢叫共享單車,雖然以前有係咁易上網睇過其他國家有呢樣嘢嘅存在,但真係估佢哋唔到竟然夠膽喺香港搞呢門生意,嚟咗唔夠一個禮拜就連啲單車都接二連三咁畀人飛落城門臭河.先唔講香港人平日會唔會咁有雅緻踩單車返工返學,就算有都一定係小眾,再加埋香港呢個市場主導嘅城市,淨係望一望啲租借單車舖頭都式微緊,啲設備又溶溶爛爛咁都唔翻新/維修,就知租借單車市場有幾咁蓬勃啦,既然有過江龍過嚟香港玩命,梗係要睇吓佢乜料嚟先啦係咪?
共享單車,顧名思義係一部單車,可以供應畀唔同嘅人使用,而用法都係大同小異,就係要先下載所屬公司專用嘅Apps,開設帳戶再以信用卡作為埋單找數嘅交易工具,要用單車嗰陣就用去最近嘅共享單車場搵部無穿無爛嘅共享單車,輸入返車身編號就可以踩車,還嘅時候就泊返去指定嘅位置(有啲國家是但擺低唔阻路就ok),再輸入返車身編號就會直接用卡埋單找數,一般都係按小時計嘅.而共享單車就唔係香港獨有嘅,目前有嘅國家分別係英國,新加坡,鄰國等等,只係香港依家得一間公司獨市做緊共享單車呢門生意,直接影響緊傳統租借單車嘅舖頭.共享單車就咁聽落去好似好方便,乾手淨腳,又無乜害處咁,事實上又係咪咁呢?
講香港之前,恕筆者離一離罩講吓第二啲地方先,其實共享單車喺嚟香港之前,喺各大小地方都出哂事,比如新加坡啲單車係任人掉喺路邊當還咗車,如果咁不幸你泊咗㗎車喺啲Café外面諗住買杯嘢飲,休息吓再踩,可能出返門口部車就畀第二租咗去踩,跟手你又要搵過第二部車,其實呢個問題都未算太大,望吓我哋鄰國,佢哋都係近期先引入共享單車呢樣嘢,眾所 _ 知鄰國人民質素之高,有邊樣嘢佢哋做唔出呢?先嚟個用共享單車佔領公園,一到放假就湧去租部車先,人同車嘅比例係一比一,基本上推車仲多過踩車,依家係咪興國民老漢化,放假都要全民推車先安樂.其次就係鍾意偷呃拐騙嘅鄰國人知道成部車偷咗去都踩唔到,隨即諗咗兩個方法去解決呢個問題:1. 將成部車飛落海/河/湖,同歸於盡.(話說第一個喺上海掉㗎車落海嗰個都係香港人)2. 成個車偷唔走?咁咪拆走佢啲零件將佢由公家雞變做私家雞,共享變私享,踩車人的事不能叫偷,係叫拆件,轉個手又可以無本生利,無成本嘅嘢.啲單車賊怕咩做吖.最後就係我無得踩你都唔可以有,將啲不明來歷嘅針放喺啲座位上面,等啲用家一個唔留神就畀佢地插到滿肛紅,呢單嘢搞到筆者諗返起鄰國啲交通工具座位有乜愛滋針呀,盒裝飲品有乜乜毒咁,似乎佢哋搞啲乜都可以輕而易舉咁醜化件事.轉返去香港睇,我哋暫時見到嘅就係部共享單車屍沉城門河,啲單車佔領哂公家泊車位唔使畀舖租,搶咗本地租借單車舖啲生意… …但筆者覺得最主要嘅問題都唔係呢啲嘢,請問一眾香港人覺唔覺得香港係一個適合以單車代步嘅城市?如果唔係,咁共享單車公司同香港政府到底係為啲乜要推廣共享單車呢樣嘢,先係成件事最核心嘅問題.
(座裡藏針會唔會喺香港人學習鄰國人嘅下一個步伐?)
如果政府係想單靠共享單車嚟令香港市民做多啲運動,以單車代步減輕公共交通負擔,推行綠色生活,智能化生活… …各種出師有名嘅原因都好,如果政府可以就咁將個波射落一間私人企業到,諗住間公司可以幫你做到哂以上嘅目標,咁諗未免太過大諗頭或者太天真啦掛,無論畀幾多支援佢哋(更可笑嘅係啲支援根本就廢嘅,容許共享單車泊喺公家泊位方便人用),但核心問題唔自己去解決嘅話,做幾多嘢都只係於事無補,老實講,香港嘅城市規劃真係亂嚟,有邊條路真係適合市民全程以單車代步,你同人講踩單車過海幾乎無人想睬你,喺市區又得條車路踩到單車,初學者分分鐘喺馬路擦到吓㗎車就會連命仔都無埋,老老實實政府要搞呢啲錦上添花嘅嘢之前,可唔可以實實在在改善吓城市規劃,唔係亂咁賣地起樓就算.香港地,小人多,係呢件事上面,恕筆者唔想做金田華/柯華調查邊件垃圾掉㗎垃圾車落垃圾河到,之不過呢,呢啲來佬嘢永遠嚟親香港之後都實無好嘢發生,自由訂價呀,回收再造之類,實會有啲無公德心嘅人玩串個Party,將一樣本來原意係好嘅嘢玩爛,比如今次將啲單車飛哂落河嘅人,唔通涉事條友仔覺得會有城門臭河神飄上嚟問你:「請問你跌落河嘅係銀單車,抑或係金單車呢?」唔好玩啦大佬,本來條城門河質素已經唔係好,仲要係咁拋啲嘢落河做乜啫,唔該佢唔好再影衰香港,同唔好污染香港啲公共環境,條河唔係你個垃圾筒,再者有乜恩怨咪公開解決佢,影響啲無辜嘅市民做乜.


text:
嘩哈哈....自從有返張AP之後,真係要密密入去玩先得.不過..今次我地就唔係一家三口入去玩,只係得我同小肥肥兩個人入去.
今日又遺棄左佢地兩父子添,不過今次都係大肥豬建議我入去玩,叫我開心咁去玩,暫時忘記啲唔開心嘢,放鬆一吓咁話呀!
其實我今次入樂園最主要都係為左拎生日月嘅優惠COUPON,等小小豬生日時用,咁即係都為左小小豬先入嚟啦(有人為左去玩搵藉口就真)~
上兩次三口子入迪迪尼都因為又晒又熱,為免小小豬辛苦,所以都冇睇到飛天巡遊,今次終於有機會睇到啦!個飛天巡遊真係好靚,睇到我都勁開心呀~
今次入嚟另一個目的,就係搵五周年特別版嘅米奇米妮影相(因為上兩次都勁多人..排唔到呀)~
之後就周圍行周圍影啦~
由於天氣實在太熱,加上我地又有下場,所以六點幾就走啦~
我入嚟迪迪尼咁多次,都未曾試過做訪問,今次終於都試到啦!其實做訪問都係其次,我同小肥肥都係為左依啲小禮物呀..哈哈~
今日真係勁熱又勁晒,我地又行左好多地方,所以真係勁攰,對腳都好似唔係自己咁.不得不承認自己真係年紀大,行幾行就攰到想C咁...呵呵!
雖然我真係好想帶埋小小豬入嚟一齊玩,不過今日口咁嘅天氣,真係好在冇埋佢一齊嚟.因為我地大人都咁辛苦,何妨小小豬呢!所以下次都應該等九月或十月天氣冇咁熱先再帶佢入園玩啦!


text:
DR醫學美容集團涉於2012年推銷未經驗證的CIK療程,導致一死,兩傷殘,案件今在高等法院續審.
死者陳宛琳生前於2012年5月18日到DR醫學美容中心的一段錄音(節錄):
陳醫生:解釋俾你知咩係CIK細胞,即係免疫過嘅療程嘞,咁其實CIK細胞就係一啲身體入便有個啲白血球細胞
陳宛琳:哦
陳醫生:咁呢就其中一種,有好多種唔同白血球啦,咁佢就係其中一種,咁佢係比較一啲原始嘅有白血球細胞,咩叫做原始嘅白血球細胞呢就即係,佢白血球嘅用途呢就係喺身體度呢就係打一啲外來,即係唔同,唔係自己細胞嗰啲或者變左唔同樣嘅細胞,咁嗰啲白血球就會殲滅佢,用唔同嘅方法.比較原始嘅意思,就已係佢嘅辨認個樣嘅啫,覺得嗰個細胞,唔係我嘅細胞佢就食咗佢㗎嘞,或者佢就殲滅咗佢,咁我地比較原始嘅白血球細胞,咁CIK就係一種比較原始嘅白血球細胞嚟嘅.咁隨住你年紀愈嚟愈大啦,即係年紀嘅增長呢,呢啲白血球嘅細胞就愈嚟愈小嘅,咁但係我地生活係而家嘅個咁嘅環境度呢亦都好多幅射呀,好多食物呀變異呀,咁呢所以我哋身體呢即係比以前比較更加容易會有變種呀啲細胞,咁呢而家就有呢啲咁.CIK細胞就喺我哋度呢,幫你抽啦,培殖咗打番喺身體度呢,就希望概念上,就希望增加你自己嗰啲白血球嘅數目,去打嗰啲變異嘅細胞,咁呢就等身體唔好話儲存咁多唔好嘅細胞喺身體度嘅,明唔明?
咁呢個療程其實喺大陸呀,內地呀同埋喺日本都有嘅,咁佢地用黎醫治癌症嘅,咁呢我哋個層面呢,即係我地唔會話想做醫病,醫癌病嘅喺呢度,我哋主要都係想攞個概念就係話想幫我地嘅客人,即係身體健康,好似排毒咁樣,將身體唔好嘅嘢清除左佢,咁呢就係一個保健品咁樣去調理番身體囉,咁所以我地打嘅數目無幾億,可能幾百萬個細胞咁樣,咁就打番身體度,希望可以剷除啲唔好嘅細胞,等佢唔好困住喺一齊,因為驚佢囤積咗一齊,就驚啲良變惡,以剷除啲唔好嘅細胞,等佢唔好囤積喺一齊,因為驚佢囤積咗一齊就驚啲良變惡,咁變啲唔好嘅嘢出黎咁樣囉,明唔明?OKAY有無問題問我?
陳宛琳:咁我果陣呢感冒,但係啲叫做抗生素就要食哂先啦,咁我今日食左一粒,11點幾個唔食ge,咁食一粒咁抽血得唔得?
陳醫生:其實無影響嘅,抗生素其實主要就係對付D細菌,對付D細菌同埋,對付細菌嘅啫,咁就唔會影響到你啲血球嘅,我今日抽血主要就喺你啲血液入便去搵番啲白血球,即係啲 CIK細胞出黎,跟住搵到啲細胞培植,培植完再打返俾你嘅,咁抽血就會抽大概100cc啦,100cc即係半包維他奶度啦,好少嘅姐,咁就會同你抽完就即刻同你運返去實驗室嗰度即刻同你去抽啲CIK 細胞出嚟啦,跟住之後再培殖,培殖到個數就打番入你嘅體度嘅,明唔明 ?
陳宛琳:明 .
陳醫生:有無問題想問我?
陳宛琳:暫時無.
陳醫生:OKAY,好吖,咁就,如果無問題,呢張簽咗,咁因為呢張係主要係講話你啲病歷嘅啫,我地主要係想做係即係推介俾啲客就係身體健康啲,我地就唔想話,即係如果有啲上嚟醫病嘅我哋驚佢有太大嘅期望,咁所以我哋都係想做個保健嘅產品,所以就問清楚你啲病歷嘞,咁就都係身體健康無病嘅,咁我哋都,即係其實主要想你簽番個名就確定呢個你講嗰啲係真㗎嘞咁樣.OKAY,咁等陣出去就會幫你抽㗎嘞,咁就,好啦,咁你出去等等先吓.
死者陳宛琳的丈夫楊錦今日亦出庭作供,完成作供後,審訊將於下周一繼續.
三名被告為62歲的周向榮,35歲的麥允齡,32歲的陳冠忠,他們於2015年2月6日被捕,被控一項誤殺罪.


text:
2013年10月17日星期四
2013年10月14日星期一
成功將舊 blog 匯入喇!
卒之都成功將舊 blog 匯入到呢度,不過學 blog 友 A moon 話齋,真係仲有好多甩甩漏漏,之後再慢慢執喇!
正式重新開始,整過個全新嘅 banner,係咪另有一番新景象呢!
2013年10月11日星期五
蠔豉黃耳燜蘿蔔
2013年10月9日星期三
柚子抹茶鬆餅 Pomelo Maccha Muffin
冷宮內嘅 muffin 都已經清哂好耐,係時候又要招過一批新嘅佳麗!
自從用過乳酪整 muffin,發覺個 texture 特別鬆軟之後,次次整嚫都係用佢,幾乎已經唔記得咗唔用乳酪嚟整時嘅感覺係點.趁仲有少少豆漿剩喺度,就用埋佢嚟整啦!
2013年10月7日星期一
秋風起 ……
秋風起做乜好?食蛇羹?好多年無食過喇;食臘味糯米飯?又好似早咗啲喎,依家都仲算係熱喎!
從中醫學角度去睇,秋天應該開始調理好身體,裝備好自己,準備入冬.夏天嘅時候真係好少煲藥材湯飲,多數都係煲瓜果湯,袪濕湯之類,依家天氣涼咗好多,喺時候 “進補” 一下喇!
2013年10月2日星期三
Yahoo Blog 搬家又多一個選擇呀!
雖然已經有好多 blog 友成功搬家,仲有同大家分享搬 blog 步驟,但係對於我呢個唔太熟悉網頁運作嘅白癡,睇完都唔知做乜,連備份好哂個 folder 都唔知應該點樣 copy 過去 Google 度!
Yahoo Blog 依家有多一個搬家合作平台可供選擇,叫做 WeShare,話只需按下一個按扭就可以完完整整咁搬過去,連相片及 blog 友回應 (包括私人留言) 都可以一次過搬哂過去,聽落又好似好啱我呢個白癡喎!不過始終都係新嘢,自己對寫網頁又一竅不通,都係睇定少少好啲!
Yahoo Blog 依家有多一個搬家合作平台可供選擇,叫做 WeShare,話只需按下一個按扭就可以完完整整咁搬過去,連相片及 blog 友回應 (包括私人留言) 都可以一次過搬哂過去,聽落又好似好啱我呢個白癡喎!不過始終都係新嘢,自己對寫網頁又一竅不通,都係睇定少少好啲!
2013年10月1日星期二
香煎黃豆餅配參巴辣椒醬
2013年9月30日星期一
拍黃瓜木耳涼拌粉皮
其實想整呢個冷盤好耐㗎喇,不過有時又要趁某啲食材未到期之前要先整咗佢,有時就因為餸菜配搭關係就唔到.好喇,時機到喇,買好哂料整,天氣就即刻變得咁清涼,真係俾佢激死!
整涼拌青瓜都唔係第一次,但係用木耳整涼菜都真係首次咋!估唔到木耳原來都好容易索味,加埋爽脆口感,超好食喎!
2013年9月29日星期日
偷懶版泡菜
真係好鍾意食泡菜,已經整過好多次,但係每次整得唔多,食唔到幾多次就已經食哂!今次一於一次過整多啲,食個夠吧!!
由於料多,功夫都自然多,所以今次用咗個較為懶嘅方法,係跟韓國 Maangchi 姨個 “easy kimchi” 方法去整,至於材料份量,我就跟番我之前用開嗰個食譜.
2013年9月28日星期六
西檸煎素雞
攪錯呀,又多一個學生停學!?!?攪乜呀!!!!!
喺我屋企,檸檬呢一樣嘢真係好難去清貨,分分鐘可以喺個雪櫃度擺足幾個月!咁啱喺「樹記」買咗素雞,就用佢嚟整個素菜版嘅西檸煎軟雞啦!
噚日晏晝收到中心同事嘅電話,話俾我聽我學生喺學校跌嚫,整傷咗隻手彈唔到琴,要停學一段時間;之後 Miss 個學生跟我學 aural,10 月頭就考試喇,咁即係話跟住又無多份收入囉!!唉,睇嚟我真係要去鵝頸橋一轉先掂喇,打完小人之後跟手喺天橋底瞓埋,一舉兩得,唔使另外行多轉!!!不過最驚都係連打小人嘅錢都俾唔起咋!哇咔咔咔 ~ ~ ~ ~
喺我屋企,檸檬呢一樣嘢真係好難去清貨,分分鐘可以喺個雪櫃度擺足幾個月!咁啱喺「樹記」買咗素雞,就用佢嚟整個素菜版嘅西檸煎軟雞啦!
訂閱: 文章 (Atom)


text:
2007年7月29日 星期日
九龍城の甜味
食完好鹹,當然要食甜啦
就去Cindy經常提及既 "金滿堂"少糖低甜專門店
咖啡果凍伴炭燒雪芭
好好味!
咖啡果凍唔太甜但好味
雪芭亦唔太甜,裡面有合桃及咖啡果凍粒粒,個咖啡果凍粒粒比較煙韌
總之好好味
金枝玉葉
其實似楊枝甘露,但無柚子而用荔枝代替
而西米卻用纖果粒做,比西米爽口
佢既甜味來自芒果,幾清新
但我始終比較鍾意有柚子
呢碗 "
椰汁涼粉"係大少爺外賣返屋企
走既時候,老闆話碗涼粉內有塊椰汁做既冰,目的係保凍
但又唔會溝淡椰汁味,呢一點細心已好值得加分
2155hrs 後記:
大少爺話覺得個涼粉都特別好味,涼粉比一般既唔同!讚!!!
食完牛肉麵後行去獅子石道買毛巾,睡袍 (有間店舖賣既睡衣唔會起毛粒,非常好著)
路經呢間 "櫻桃麵飽西餅店"
大少爺見到$2件既拿破侖西餅,及$2花生酥條就買嚟試
拿破侖都幾好味好鬆化,係類似美心西餅既拿破侖西餅
當然唔能夠與Zoe cafe既1459既酥皮相提並論
$2買到一件唔錯既西餅總會覺值得,因為做餅既師傅真係有比心機做既
而花生酥條....我唔食花生所以唔知咩味呢
2155hrs後記:
大少爺話個花生酥條都唔錯!
雖然…今日我唔係游走一向鍾情既shopping mall
但感到好開心,我真係好鍾意好鍾意同大少爺一齊去街
感到我倆非常有默契~
1 則留言:


text:
一種化學機械研磨固定環,包含:一固定座,複數個第一凸塊,一固定環,複數個第二凸塊.固定座具有一第一結合面;複數個第一凸塊環狀排列設於第一結合面;固定環具有一第二結合面;複數個第二凸塊環狀排列設於第二結合面.固定座與固定環軸向對齊,使得該第一結合面對齊該第二結合面,第一凸塊與第二凸塊交錯排列,固定座與固定環分別沿圓周方向逆向旋轉而使第一凸塊卡合第二凸塊,防止固定環自固定座脫離.
1.一種化學機械研磨固定環,包含:一固定座,具有一第一結合面;複數個第一凸塊,環狀排列設於該第一結合面,該第一凸塊包含:一第一卡合面,係沿該固定座之徑向延伸之平面,自該第一卡合面之根部向該第一凸塊之外側傾斜;一固定環,具有一第二結合面;及複數個第二凸塊,環狀排列設於該第二結合面,該第二凸塊包含:一第二卡合面,係沿該固定環之徑向延伸之平面,自該第二卡合面之根部向該第二凸塊之外側傾斜;其中該固定座與該固定環軸向對齊,使得該第一結合面對齊該第二結合面,該第一凸塊與該第二凸塊交錯排列,該固定座與該固定環分別沿圓周方向逆向旋轉而使該第一凸塊之第一卡合面與該第二凸塊之第二卡合面卡合,以防止該固定環自該固定座脫離. 2.如請求項1所述之化學機械研磨固定環,其中該第一結合面為一圓環,沿該第一結合面內緣及外緣設有二邊壁. 3.如請求項2所述之化學機械研磨固定環,更包含:一傾斜角度槽,設於該第一凸塊與該邊壁之間,由一加工刀具通過而形成以連續加工製成該些第一凸塊. 4.如請求項1所述之化學機械研磨固定環,其中該固定座為一圓環. 5.如請求項1所述之化學機械研磨固定環,其中該固定環為一圓環. 6.如請求項1所述之化學機械研磨固定環,其中該第一卡合面與該第二卡合面之傾斜角度係為1度至60度之間,且兩者平行. 7.如請求項1所述之化學機械研磨固定環,其中該第一凸塊更包含:一第一導引面,設於該第一卡合面之對面,並沿該固定座之徑向延伸之平面,自該第一卡合面之根部向該第一凸塊之外側傾斜. 8.如請求項7所述之化學機械研磨固定環,其中該第二凸塊更包含:一第二導引面,設於該第二卡合面之對面,並沿該固定座之徑向延伸之平面,自該第一卡合面之根部向該第一凸塊之外側傾斜,並與該第二卡合面平行. 9.如請求項8所述之化學機械研磨固定環,其中該第一導引面之傾斜角度係為0度,且該第二導引面之傾斜角度係為1度至60度之間. 10.如請求項8所述之化學機械研磨固定環,其中該第一導引面與該第二導引面之傾斜角度係為1度至60度之間,且兩者平行.
專利資訊及圖示來源: 中華民國專利資訊檢索系統


text:
電視精
THE X FILES回歸 莫探員郭探員重出江湖
讀書時老師話學語文最緊要係多聽多講,當年仲未有 TSA,梗係睇電視學英文,因為可以趁廣告轉台!其中一套必睇之選係《 X檔案》( The X-Files),跟住莫探員同郭探員查案,非常緊張刺激!
2002年呢套二百幾集嘅長劇落幕,事隔十四年,台前幕後原班人馬回歸, fans相當興奮,雖然只係六集,試吓水溫,不過如果反應好,點會唔添食呀?
繼續查外星人
《 X檔案》於 1993年首播,一共拍咗九季, 2002年曲終人散, 2008年拍咗電影版,不過成績差強人意.相隔十四年,監製決定召集原班人馬,開拍電視劇.分別係唔似之前咁有二十集一季,只拍六集以迷你劇形式推出.
《 X檔案》可以話係九十年代美國科幻電視劇嘅代表作,好多 fans更加係因為呢套劇而對外星人以及超自然現象產生興趣.新劇會繼續追尋外星人真相,先交代當年「 X檔案」部門解散嘅內情,莫探員同郭探員金盆洗手,不過外星人事件陸續有嚟,於是搵佢哋重出江湖,再拍住上查案.劇情離唔開都係陰謀論,除咗兩個主角之外,一眾配角都係焦點所在,好似黑客 The Lone Gunmen及終極大佬 Cigarette Smoking Man等, fans都好想知道佢哋點樣出場!
感情線無交代
不過最令 fans期待,都係主角「莫探員」大衞杜楚尼( David Duchovny),以及「郭探員」姬莉安德遜( Gillian Anderson).佢哋喺劇中一段疑幻似真嘅戀情,吊癮吊足十幾年,好多 fans都希望佢哋可以有好結果.不過據知可能又再令大家失望,今次只會交代佢哋兩個所生嘅仔被人領養,想知更多應該要等再添食先有機會.
大衞杜楚尼同姬莉安德遜之間嘅默契毋庸置疑,佢哋都話好開心可以再次合作,近期都有頻頻現身宣傳.有劇迷就大潑冷水,指大衞杜楚尼已經 55歲,姬莉安德遜都 47歲,唔再係以前嘅金童玉女,加上多數「食過翻尋味」嘅劇集,好多都爛尾收場.不過作為睇《 X檔案》長大嘅 fans,呢六集就當係重拾集體回憶,拍得唔好咪 close file囉.
撰文:關錦雯


text:
其實認識我嘅人都知,我主張港中分家,除咗因為同中國人相處適應不良之外,更大原因係避免 香港人 同中國人之間嘅族群衝突,造成長期緊張.而HKUPOP最新嘅身份認同調查,得3%都唔夠嘅29歲以下年青人認為自己嘅身份係中國人,呢件事更加反映,港中分家好可能至係和平希望.
香港人 身份牢不可破
張曉明呢啲共產黨人,認為由細到大洗腦,可以製造一班認同中國嘅人.中國經驗可以成功,因為中華民國喺共產黨當政前都係獨裁政府,無普及教育,民智未開,亦無言論自由,加上文革殺好多人,至可以咁得心應手,但香港有普及教育,有資訊自由,有國際條約保障,你中共越係玩嘢,年青人越反對,再加上依家佢地同受共產黨洗腦啲中國人火星撞地球,造成依家呢個局面.依家香港係1965年8月9日之前嘅新加坡同馬來西亞,好多人之前話我危耳聳聽,依家有晒數據證明.港獨無錯係你班中國人接受唔到,但如果港中分家可以對中國有益處,點解唔港中分家,正如新馬分家,東姑拉曼係計啱數,對馬來人鞏固對馬來西亞聯邦控制有利,至會做出呢個決定,而呢個決定,毫無疑問係一個正碓嘅決定嚟.
依家既然係咁,當中我個人認為最佳方案,係中國主動同英國傾,喺英國暫時接管嘅情況下實現港中分家,點解我咁講,因為依家香港唔似1965年8月9日嘅新加坡,有一個可以代表新加坡人嘅政府可以暫時接管政府,而有能力應付期間嘅混亂局面.如果俾熱普城呢班假港獨搏懵成功,香港隨時衰過共產黨管治.俾梁振英呢啲人渣挾持個新國家,又係死得人多.泛民又缺乏呢個管治意志,而本土派同獨派,又本身面臨人才不足嘅問題,所以暫時由英國接管,喺一個時間表下舉行幾屆自治政府大選後,至決定國家前途,係成為香港自治領,繼續同直布羅陀同等地位,定係香港共和國,由當時嘅人決定,相信屆時我已經係一個白髮蒼蒼嘅老人家.
但可以肯定係,年青人已經形成香港係自己嘅祖國意識,如果唔港中分家, 香港人 同中國人嘅血海深仇累積落去,將會搞出大頭佛.


text:
摩登拐子佬
近呢幾年,接二連三喺公仔箱前面見到一位又一位媽媽因為個乖仔「下落不明」而哭訴,就諗起以前睇粤語長片,間唔中會有呢個情節,就係做媽媽(通常係白燕)嘅對住啲幾歲嘅仔女(馮寳寳出現次數最多)話:「你哋唔好隨便出街四圍玩呀,唔係俾拐子佬拐咗你哋去賣o架!」
雖然係電影橋段,但相信唔多唔少都返映當年確實有拐子佬嘅存在.至於戲中被拐嘅細路,「好彩」嘅就俾人賣入大戶人家做千金小姐/少爺,但唔好彩呢,就做下人/妹仔,如果遇着老爺奶奶唔好人屎,就更加會賤過地底泥!
隨住時代進步,粤語長片已經絶種,電影亦由黑白,(伊士漫)彩色,闊銀幕,(環迴)立體聲,進步到今日嘅3D立體電影以至4D四維電影;而拐子佬呢個行業,亦一樣與時並進現代化,集團化.
之所以話佢哋與時並進,因為以前啲拐子佬只會拐幾歲嘅細路仔,細路女,而且行事都係鬼鬼鼠鼠,驚死俾人發覺;反觀今日嘅拐子佬,就專拐四五十歲嘅「細路」.重有,佢哋通常會係光天化日之下,大庭廣眾之上出手,或者直接到你府上落手,而更加得戚嘅係,佢哋得手之後重要唔知醜咁俾人知道!
另一樣同以前唔同嘅係,以前啲拐子佬係為咗錢至去作奸犯科,都叫有因有由,但今日呢班,拐人之後都唔會有好處攞到,重要倒貼包食包住兼俾人唱通街,攪到神憎鬼厭,你話佢哋為乜呢?呢班人都掘起兼發咗「大」達,除咗「樽鹽」,幾乎要乜有乜,點解重船頭驚鬼船尾驚賊得咁生人唔生膽?
為咗證明自己拐得啱,喺得手之後至不斷搵把柄,攪到雙手黑晒.點解唔係人哋有可疑把柄喺你手上先至行動?如果有婚外情/重婚就要「人間蒸發」,咁你話中港臺澳四地有幾多成年男人要「失踪」?作品渉嫌抄襲,係邊個幫繆森「俾」錢日本女歌手岡本真夜?逃稅事件點解會變咗人口失蹤?
但最滑稽荒唐嘅係,呢類「拐子案」竟然由外交人員嚟交代得咁權責不清!自己將件事情「升呢」成為國際事件但又經常開口埋口叫人唔好理我哋嘅家事?
可憐天下父母心,當日粤語片年代四五歲嘅小朋友,今日都已經四五十多歲人,佢哋嘅父母亦六七十歲以外,點解重要活係「個仔隨時會俾拐子佬拐走」嘅陰影之下得咁唔文明呢?!


text:
最近,絲絲喺網上見到美國研究機構Glaucus Research(格勞克斯研究)嘅報告點名批評紐交所上市嘅中國房產訊息網站搜房網(SFUN),話搜房已經變咗「炒房」!
格勞克斯研究喺報告入面,話搜房網近年嚟喺華爾街,曼哈頓同埋海南三度分別買咗辦公室,豪宅同埋酒店,質疑搜房網真正目的係用上市公司嘅資金炒樓!
絲絲睇過份報告,提出對搜房網嘅三大指控.第一就係搜房網喺一一年嗰陣,用咗超過6,000萬美元,買咗華爾街72號嘅AIG大樓!公司就話呢一棟大樓,係要用嚟做員工培訓.不過格勞克斯研究就話,搜房網只不過係一間中國嘅互聯網公司,點解係7,000英里以外嘅地方,起一個員工培訓中心呢?何況搜房買大樓至今已經20個月仲係空置喺度!
搜房:買樓培訓員工
第二個指控就係,一一年搜房網仲喺曼哈頓近郊買咗一棟別墅,價值650萬美元.搜房網主席兩公婆透過其成立嘅一個慈善基金買入,但奇就奇在咁大筆數目,竟然無喺公司嘅帳目度出現.格勞克斯研究仲查到,呢個慈善基金成立到依家,都好似無做過慈善項目呀!
而最後一個指控就係搜房網唔單止喺美國買樓買地,仲係海南島收購咗間酒店呀!加埋喺美國嘅投資,搜房網已經用咗超過8,000萬美元,但係公司好似仲未夠咁,仲打算係上海,北京等地繼續買樓買地喎!搜房網就話,咁樣做係因為需要地方用嚟做員工培訓喎!
誰是誰非依家都仲未知,但係搜房網就回應話雖然報告嘅資訊冇準確咁反映事實,但都好歡迎外界意見喎!


text:
星期三果日整咗士多啤梨果醬曲奇,整呢個曲奇都可謂集各家之大成,綜合咗 3 個食譜而整出嚟嘅.坦白講,所謂 "集各家之大成",其實之前係無諗過咁做 o架,之所以會咁做,完全係因為自己嘅老人癡呆發作所致!
其實一早已經決定咗跟 Vanlily 個果醬曲奇食譜整 o架喇,佢嘅做法係要先將牛油放軟再加糖粉打發,到萬事俱備,量好哂料,準備好哂所有嘢,先至發覺自已完全無咗件事要拎嚿牛油出嚟室溫放軟!!依家咁凍嘅天氣,幾時等到佢軟身呀,試過放入微波爐內輕輕加熱都唔係好得,太高溫又驚溶鬼咗,所以唔理咁多,照樣用電動打蛋器打發,點知原來係唔得嘅,打打吓啲糖霜同牛油混合到變咗整 scone 果種麵包糠碎粒狀,於是就唯有將錯就錯,改為跟 Rachel 本《為您做甜品》裡面個紅莓夾心曲奇嚟整,因為佢個做法正正就係要將粉類同牛油整成麵包糠碎粒.
一般嘅果醬曲奇都係喺已經焗好嘅曲奇餅上搽上果醬,然後將兩塊餅黐埋一齊,Vanlily 同 Rachel 佢哋兩個嘅做法都係咁樣.但由於我啲曲奇有部份係要嚟送俾人,但又唔可以即刻送出,不但怕啲果醬會變壞,又驚啲果醬因為軟身嘅關係,入袋後喺運送途中會 "必" 哂出嚟,咁就真係嘥心機喇,所以我又再跟第三個食譜嘅做法,將啲果醬搽喺曲奇麵糰上一齊入爐焗,咁就可以令到啲果醬稍為乾身,更加凝固,唔駛怕佢會 "必" 出嚟;同埋可以再次蒸發果醬裡面啲水份,咁就可以保存更加耐,一舉兩得,good idea! 就係咁,反而做出咗小弟嘅自家做法,而且都幾好食呀,呵呵!
個質感唔似平時我食過果啲曲奇咁樣鬆脆,而係有啲似食 scone 咁鬆化,唔知道係咪本身個 texture 就係咁,定係果日天氣實在太濕,擺喺度攤凍時吸咗少少濕氣呢?
材料:
中筋麵粉 100克
杏仁粉 20克
糖霜 40克
泡打粉 1/2茶匙
牛油 50克
雞蛋 1隻
士多啤梨果醬 適量
以上材料份量可做約 10 塊直徑 5 cm 嘅曲奇.
- 先將所有粉類過篩 3 次;雞蛋拂打成蛋液;牛油切成細粒.
- 將所有材料 ( 蛋液除外 ) 放入攪拌兜內,用手指將牛油同粉類捽成麵包糠碎粒狀
( 可參考 scone 做法嘅相片 ).
- 之後將蛋液逐少加入,用膠刮拌勻成曲奇麵糰.
- 放入雪櫃度雪 3 個鐘或以上.
- 麵糰喺雪櫃度拎出嚟後,放喺兩張牛油紙中間,用擀麵棍碾薄.
- 之後用曲奇模 "吸" 出餅形,其中一半需用細模喺中間部份再 "吸" 出一小塊,
做成通心形狀,然後放上已墊有入爐防黏紙嘅烤盤上.
- 喺完整非通心嘅麵糰上搽上適量果醬.
- 將麵糰放入已預熱至 170 °C 嘅焗爐內焗 8 - 10 分鐘即成.
- 曲奇出爐後放上放涼架上攤凍.
- 之後就可以將通心曲奇放喺搽咗果醬嘅曲奇上面,咁就 OK 啦!
今次話哂都係自己一手一腳整曲奇,無 Winnie 幫手,所以指定動作
梗係唔少得嘅,我都想同媽咪一齊分享嘛!
Notes:
- 蛋液份量需視實際情況而有所增減,所以千祈唔好一次過加哂所有蛋液.
- 拌好嘅麵糰最好先分成幾份,未用嘅麵糰繼續留番喺雪櫃度,因為當麵糰擺喺室
溫時係好易回軟,咁就好難 "吸" 模同移到烤盤上.
- 睇番放喺放涼架上面嘅曲奇,上面果兩排曲奇發得好勁,成隻豬仔咁,反而最下
面果兩塊就靚好多,因為係用啲剩餘麵糰造成,所以比較薄,相對無發得咁脹,
但就焗得比較深色,所以麵糰最好碾薄啲.


text:
28 MARCH 2010 (SUN)
今晚要去鑽石山同大肥豬屋企人食飯,我地下午又冇乜嘢做,加上見個天氣都幾好,所以又捉左我去晒太陽(因為大肥豬話晒得太陽多對小小豬會好哦).
既然今晚要去鑽石山,所以大肥豬就提意同我去南蓮園池行吓順便晒太陽.
大肥豬知道我係唔會乖乖地去行公園晒太陽,所以就帶埋相機出去,叫我邊影相邊晒太陽啦~
不過唔知點解總係覺得自己冇乜MOOD,所以都係覺得自己影得唔靚(可能成日都覺得自己個樣醜怪左),反而係大肥豬就好有心機咁幫我就住靚角度嚟影.
唉.....依家我地兩個真係交換左攝影態度,不過咁都好,大肥豬有心機幫我影相我都係一件好事嘛!
27 MARCH 2010 (SAT)
早排見BABY KINGDOM有一個《全方位認識胎兒成長及需要》免費講座,當然都有報名,希望去聽吓,知多啲BB成長過程嘅資訊嘛.
終於前兩日收到入場卷,可以有得入場,所以今日食完LUNCH之後我地就向灣仔會展出發~
係我地搭地鐵時,俾我遇到一件開心事,第一次搭車有人讓座俾我,估唔到我個小肚仔都有人睇到.嗰一刻既驚喜之餘仲有少少尷尬,不過真係好多謝嗰位男仕.(唔知幾時再有人讓座俾我呢...哈哈~)
講座大部分時間講解懷孕時嘅營養,食乜對BB好,有乜要注意,所以都真係得益良多,起碼知道要多啲食乜會對BB吸收會更好.
講座完之後又有禮物收,今次禮物好豐富呀~
聽完講座,見仲有陽光,所以大肥豬就帶我去會展旁個灣仔海旁行吓...浪漫吓哦.
雖然都有少少攰,不過散吓步,吹吓海風又真係幾舒服~
25 MARCH 2010 (THU)
今年花展原本都以為冇得去影相,因為大肥豬話星期六日去會好多人驚會有危險,所以唔同我去.
哈哈...不過我終於都有得去啦!今日大肥豬要OT,所以就約左糖糖放工之後入去行個圈影吓相.
我地入到場都係五點多啲,所以天色都仲算幾好,加上依個時間又唔多人,所以都行得好舒服~
一入到場就當然即刻不停影...影...影....啦~
唔知係唔係已經展覽左好幾日,加上前一日落過雨,所以好多花花都已經謝謝地.同埋總係覺得個花展佈置同上年好似係差唔多,冇乜特別大驚喜.
話雖如此,但我地都影左好多相,影到天到黑晒先走呀!
24 MARCH 2010 (WED)
之前都講過為左小小豬我要慳啲唔好亂買嘢,所以都有一段時間禁止自己去睇衫,怕係會忍唔到手會大SHOPPING.
忍左咁耐,終於都係今日破戒,唉..真失敗!
原本只係打算放工去商場買對襪仔,點知經過平時買開衫嘅鋪頭時,個心癮又嚟,所以就忍唔住入去行左個圈.
唔行由自何....一行嘅話就忍唔到手買左兩條裙仔啦~
依兩條裙仔除左個款靚之外(又係我鐘意嘅花花款..哈哈),都算比較鬆身,可以等個肚仔再大啲嘅時候都著到.
唉....當依兩條係為左等個肚仔再大時買嚟著,計落都有可以接受啦(又有人係度自己安撫自己)!
21 MARCH 2010 (SUN)
難得好天氣,大肥豬話唔好浪費,唔俾我再留係屋企覺覺豬,要我出街晒太陽,所以就帶左我去西九海濱長廊行吓影吓相啦.
唔知係唔係好耐都冇去過影人像相,加上又唔敢做太大動作,所以總係覺得自己影得唔係太在狀態,不過一場嚟到,點都要影吓呀~
之後我地就行吓海邊,見到有個鞦韆就玩埋一份,我當然係只係坐上去扮玩啦~
行左一個圈,我地係海旁邊搵到個靚位,所以就SET腳架影吓合照~
影完海旁,見長木台嗰邊冇乜人,所以又繼續影..影...影啦~
今日影單人相就真係冇乜狀態,好多都唔見得人,反而同大肥豬嘅合照就張張都好鐘意呀!
下次再出街影相,都一定要帶埋腳架影合照先得,不過就難為左大肥豬要拎好多嘢去街啦...哈哈~
19 MARCH 2010 (FRI)
今日係我同大肥豬拍拖十一周年紀念,不過我地冇去食餐好慶祝,反而做左另一個活動,就係去聽BB講座.(哈哈...咁慶祝都算幾特別呀!)
早排睇BABY KINGDOM時,無意中俾我CLICK左一個網站,見有一個叫『準父母湊B全攻略』免費講座,師奶仔嘅我當然貪得意都走去報名,去聽多啲BB講座對日後都有幫助嘛!
起初都擔心免費冇好嘢,怕好多時間係介紹佢地公司嘅產品.不過係講座進行兩個鐘入面,都只係講解好多湊BB嘅注意事項,冇乜點SELL嘢.我好留心聽姑娘講解,所以都學左少少嘢,不過學左第日識唔識用番,就另一回事啦....哈哈!
原來聽講座都有禮物收,依啲就係今日收到嘅小禮物啦~
聽講座又有嘢學,又有禮物仔收,等我多啲留意仲有冇同類講座,參加吓都真係唔錯呀!哈哈~
16 MARCH 2010 (TUE)
當我知道有左小小豬之後,所有嘅婆仔鞋,BOOT都唔著得,因為我係一個行路極度唔小心嘅人,好容易就會扭到腳,又怕嗰啲好易滑到,所以我就日日都著住我嗰幾對CONVERSE頂住.
可能CONVERSE嘅鞋底唔夠厚,所以早排我對腳成日都好痛,小腿又好易抽筋.小豬媽就建議我買對有氣墊嘅鞋著,可以等我行路時減壓,行得舒服啲.原本都打算早早地走去買鞋,不過因為仲係新正頭關係,唔買得鞋住,所以就唯有等過左正月先去買.
係等買鞋嘅過程,大肥豬都有去啲討論區睇吓有冇啲好嘅孕婦鞋介紹,所以就俾佢就知道DR.KONG有專為孕婦出嘅鞋,就等到今日過左正月帶我去買啦!
其實孕婦鞋嘅款式同顏色真係唔多,有啲個款仲有啲娘,所以係冇乜選擇情況下,我就買左依款~
雖然話個款唔係好得,但著上腳又真係好舒服,個職員仲話對鞋係防滑防震,仲有三對鞋墊等到時雙腳係不同情況吓水腫時更換,咁就可以著到生啦!
雖然係好舒服,不過我都覺得貴左少少,折左之後都要成四百蚊,見大肥豬俾錢時我都有啲肉痛.但大肥豬話只要我著得舒服,貴少少都係值得.
6 MARCH 2010 (SAT)
尋日係吉之島BB展睇中左張大床仔之後,返到屋企即刻度SIZE,好在個位置剛剛好放得入我地間房,所以大肥豬都已經決定買依張床仔啦!
既然都已經決定左,所以就趁有大特價買,依家買都平左成四,五百蚊,慳慳埋埋又可以買多啲衫仔俾小小豬嘛,所以今日放工就再同大肥豬去吉之島買床仔.
就係依張MINIMOTO櫸木嬰兒大床仔,我地揀左木色,因為襯番我地張床嘛~
張床仔有成49吋長,仲有三段高度調校,小豬媽話應該可以夠小小豬瞓到三歲.依家買仲送吋厚嘅太空棉床褥,真係好抵呀!
除此之外,我地仲配埋依個牌子7件套裝嘅BB床圍用品.我地買左藍色嘅,當然係唔包圖入面隻BEAR BEAR啦..哈哈~
由於我地都唔算趕,所以就安排遲啲送貨.我地都唔會咁早就安裝放入房度,不過大肥豬話送左貨之後都會安裝一次,睇吓有冇問題,所以到時再同大家分享個現貨樣子啦!
買完依兩件貨品之後,原本都打算再行多一陣,不過因為係星期六關係,成個吉之島BB部都迫滿晒人,加上我又興奮過度攪到好攰,所以我都冇心機再行,等下次再有BB展先再掃平價BB用品,不過到唔知係幾時啦!
5 MARCH 2010 (FRI)
檢查完之後,我地見時間尚早,又未夠鐘約小豬爸食晚飯,所以就去左行吉之島,睇吓BB展嘅物品啦!
其實去行個BB展都打算睇床仔,見廣告有好多BB床都做大特價,八折完九五折,好似平好多咁哦.我地都係要買床仔,雖然依家好似係早左少少,但趁做大特價買,不過可以慳啲嘛.
一入到吉之島第一時間就去睇床仔,其實我地都唔太識揀,好在有小豬媽係度幫幫眼,都大約睇中左一場大床仔,不過因為怕 SIZE唔啱放入房度,所以等度好晒位置先買.
就係咁我地就轉移視線,向衫仔進發.原本都冇諗住買住,不過衫仔實在太得意,加上小豬媽話有個日本牌子啲衫仔質地好好,好識合初生BB嫩嫩嘅皮膚.我見有八折都,所以就買左啲衫仔俾小小豬啦~
除左我買之外,小豬媽同LULU妹都分別買左啲衫仔俾小小豬,依啲就係小豬媽送嘅~
仲有LULU妹買嘅~
我地真係幫小小豬揀衫仔揀到唔知時候,要小豬爸打電話嚟吹我地先識走,真係有啲意猶未盡.等有機會就再約小豬媽去行街街買衫仔先得.
5 MARCH 2010 (FRI)
終於又等到每月一產檢嘅時候,又可以見到小小豬,真係等到頸到長晒.今次除左大肥豬同小豬媽之外,LULU妹都陪埋我一齊去,因為佢地好想見吓小小豬呀!
一入到醫務所,醫生首先就好詳細咁解釋我兩份驗血報告,所有結果都係正常,尤其係OSCAR嗰份,醫生話個數值非常好,聽完真係完完全全放心晒.
聽完報告之後,就到左緊張環節,可以去見小小豬啦!
係超聲波機見到小小豬又大個左,醫生話小小豬生長得好好,量度頭仔,肚仔同腳仔都比預計大一星期左右,醫生仲話左俾我知小小豬嘅性別添.(為保持神秘唔同大家講住,不如大家估吓啦!)
知道小小豬係好健康生長緊,真係比我知道佢性別嚟得開心.因為開頭仲擔心我體重輕左對小小豬有影響,原來係小小豬幫我吸收啲營養,等我唔洗重太多,咁快變大肥婆.雖然係咁,我都會迫自己食多啲嘢,變做大肥婆都唔緊要住(最多生完慢慢減),等小小豬繼續吸收....吸收,等佢繼續健健康康咁生長.
睇完醫生就再去化驗所再做多一次抽血,不過今次對依個報告冇咁緊張,因為我知道一定唔會有問題....哈哈!
8 February 2010 (MON)
唔經唔覺小小豬都已經三個月大(其實我係覺得時間過得好慢就真,好想時間再繼續快啲,快啲見到小小豬呀),係我懷孕過程,原來大肥豬都有自己去睇啲BB討論區,佢就知道左係三個月開始就聽一啲胎教音樂,對BB嘅腦部發育有幫助.
就係因為依個原因,今日放工大肥豬就去左CD鋪買左一SET四隻的莫扎特效應~
套碟要成二百幾蚊就好似貴左少少,不過係話可以由胎兒開始聽到十歲左右,計落都算值得.
由今晚開始我就晚晚聽住嚟訓覺,剛剛聽左幾首都音樂都覺得好舒服,雖然唔知小小豬係咪會聽到,對佢有幫助唔知有幾大,不過如果邊聽邊訓都應該對我都幾好,起碼都會易啲入睡啦!
7 MARCH 2010 (MON)
早排見小M介紹左一個好得意嘅地方,叫做『港文化 港創意』,見到佢地嘅得意相,攪到我都好想去玩吓..影吓相.原來除左我之外,糖糖同小肥肥都有睇到小M個介紹,所以就約埋我一齊去玩啦!
個展覽其實都做左一段時間,加上今日天氣又唔係太好,所以開頭都以為唔會太多人去.點知一去到目的地就見到都有好多人係度影緊相,不過可能係因為個展覽係做埋依個星期,所以個個爭取最後機會影.
個展覽都真係幾多嘢睇,但有啲房間又佈置得好似有危險咁,大肥豬唔俾我行入去影,所以我都唔係影左好多相,先係室外影啲先~
再係室內又影吓~
到我最鐘意嘅地方,有好多好得意嘅豬仔呀~
今日仲影左張好特別嘅相,就係依一張啦~
成日都唔覺得自己個肚長大緊,見到依張相就睇到,真係勁開心呀!
大肥豬話等我個肚再大多少少,就再同我去影大肚相,係不同時段都去影吓留個紀錄.不過佢話到時一定要去啲公園影,因為佢始終對依啲展覽興趣不大哦.只要佢肯俾心機幫我影相,去邊當然係攝影師話事啦.. 哈哈~,
5 FEBRUARY 2010 (FRI)
由於我係一個有嚴重驚恐嘅人,對好多事都會缺乏信心,所以當知道有左小小豬之後,我同大肥豬都已經決定全程由我睇開依位醫生幫我跟進,同時亦都會去私家醫院生啦!
係上次做完產檢嘅時間,姑娘提我要係新年前去醫院交訂金.既然我地都決定好,唔再考慮咁多,所以今日就叫左小豬媽陪我去醫院交錢啦~
其實我都知道去私家醫院生會洗多好好好多錢,不過對我嚟講生BB係一個好重要嘅事,真係要對個醫生同醫院有好大信心先放心將我同小小豬交俾佢地嘛!
為左小小豬可以係一個好嘅環境出世,所以平日要我地慳慳地,我都係覺得值得呀!


text:
我見D人話女王被退, 又話名人榜咁 , 到底發生咩事?
話影響到下版同埋往後卡牌開發
所以有6張(左右)去左名人堂
天梯冇得用
吓...經典卡都要Stop la...
請問係邊6張, 有冇LINK?
搵倒了, 冇左3張常用經典中立卡
[個人勁估]
睇返安戈洛改版個d新卡
暴雪應該想個節奏慢d
炎魔唔拎走8費好可能都係落佢
女王拎走人地隻任務怪咁冇左職業特色
不過講黎講去就係阻到暴雪搵錢
事實上果3張中立出現率太高,令到玩家果個cost唔會放其他0野,減少抽咭意欲
要d人抽卡既話出d勁既新卡咪得
就算蒼藍龍炎魔女王留係度要抽既人都係抽架啦
冰矛壓倒隱蔽就為左整死堆otk
都唔明點解暴雪覺得otk就係唔交流
但係海盜戰拎把斧頭出黎go face就算交流
退經典卡依個做法真係太白痴
推standard果陣盲話經典唔會郁
岩岩先過左一年就反口
係超越唔到個三張,搞到造唔到card
Designed space 又好,定想人抽card,個三張太難超越到
Otk 同aggressive 好大分別
OTK 係no interaction, 無得對抗
而pirate 既aggressive 係有counter, 而且分回合造傷,係有counter 亦可以造出來,(不過你副純counter aggro 打到jade, Reno 先算)同otk 好大分別,aggro 要抽卡運,而OTK 大部分只係拖到抽到為止(少D運),patron 就係最好例子,更加上佢無視你玩成點就判你lose, 係人都唔服
Tldr: otk 防唔到, aggro 可以
(SMB 係designed 問題,無話過pirate 係好deck)
Standard 長青card 太多(睇下Druid)
加上佢有話過分開處理
因為唔夠卡同唔想純neft (warsong 同blade furry 例子)
同唔想限死左designed space
咁下次又造勁D, 又造勁D,無限loop
咁shaman 同priest 一定次次新片都死,因為佢地副standard deck 係好差


text:
供应产品
- 搪胶动漫公仔玩具 搪胶玩具 形象物定制 玩具礼品 DIY玩具
- DIY玩具 搪胶玩具 玩具礼品创意 玩具设计 玩具礼品企业形
- 搪胶玩具 形象物玩具礼品玩具定制 搪胶定做 企业形象定制 甲
- 玩具 搪胶 塑胶 动漫公仔 玩具礼品 套装玩具 影视动漫卡通
- 搪胶玩具 动漫公仔 玩具礼品 套装玩具系列 影视动漫卡通人物
- 玩具 搪胶 塑胶 搪胶鸭子 玩具礼品 套装玩具 洗浴公仔
- 搪胶玩具米奇 塑胶 动漫公仔 玩具礼品 套装玩具 影视动漫卡
- 搪胶玩具 塑胶动漫公仔笑脸卡通 玩具礼品 套装玩具 影视动
- 搪胶玩具 塑胶 搪胶挂件 玩具礼品 搪胶水果草莓香蕉杨桃蔬
- 塑胶玩具,搪胶玩具,玩具卡通人物,玩具礼品,玩具定做
- 搪胶玩具 塑胶 搪胶挂件 玩具礼品 注塑玩具公仔 卡通形象迷
- 搪胶玩具 塑胶动漫公仔 玩具礼品 套装玩具 影视动漫卡通
- 搪胶影视动漫卡通公仔玩具 礼品玩具 足球明星公仔
- 搪胶玩具,塑胶玩具,玩具礼品创意,玩具定制,搪塑公仔,玩具
- 搪胶玩具 公仔挂钩 家居挂钩 浴室挂件 螃蟹 塑料玩具礼品
- 玩具 搪胶 塑胶 搪胶公仔头型 玩具礼品 套装玩具 塑胶玩具


text:
VJQT
呢個研究係愛丁堡大學做嘅,係有關鹽水(或鹽)對病毒嘅影響.喉痛𠺘鹽水係傳統民間智慧,我相信唔少人嘅父母或者再上一輩都有教過你用呢個方法.但係背後又係咩原理呢?鹽殺菌,通常個原因係話佢將啲菌嘅水吸晒出嚟,整死啲菌.不過除此之外有冇其他原因?對病毒感染嚟講,鹽有咩作用?
第一樣要讚《動物朋友》嘅就係佢簡單而且到位嘅劇情同世界設定.《動物朋友》雖然係輕輕鬆鬆又一集,但係佢並唔係一部冇明確終點嘅日常番.一路睇《動物朋友》嘅時候,我發覺自己一直都喺度期待住個終點,好想睇到謎底被解開嘅一刻.基本上,我哋觀眾同主角小鞄嘅處境係一樣嘅,都係無端端,冇頭冇尾冇原因咁畀人抌咗喺一個奇特嘅SafariPark入面,所以我哋可以同小鞄產生到共鳴.觀眾並冇收到額外嘅資訊,冇旁白,冇另一個視點,冇背景資料,小鞄見到嘅嘢就係我哋見到嘅嘢,所以觀眾其實係同佢一齊喺度解𡁵迷嘅.
本身我以為呢條問題應該好易搵到答案,以為係好常見嘅現象.我諗住隨便Google一下應該就會搵到啲權威網站(或至少睇落可信嘅網站)話畀我聽黑色蛋黃係點出現,因咩而造成.
“Belle”呢首歌嘅新版同舊版係有唔少分別.不過兩個版本嘅主旨都大致相同,就係要舖設故事背景,同埋要描繪Belle係一個點嘅人.首歌想帶出村民嘅平凡,亦都突顯Belle嘅不甘平凡.Belle心入面湧出一股想脫離呢個狹小世界嘅衝勁,而外在嘅表現就係埋首喺書嘅世界入面.
我覺得成套戲嘅主題好清晰,就係活著同遺忘.意義之於活著,遺忘之於死亡;前者人好少去諗,後者人好驚發生.人本能好多時都係求生,想活多一日得一日.但係為咩而活?點解要活?點解唔死咗佢算數?
今次想講吓”What_have_I_done”_同_“Javert_Suicide”呢兩首好相似嘅歌.兩首歌都係獨白,係兩位主角各自嘅獨白,一首劇頭,一首劇尾,首尾呼應,旋律同格式都大致一樣.兩首歌都係講到主角心裡面有極大嘅震撼,因為有啲嘢撼動咗佢哋嘅核心價值,搖動咗佢哋對世界嘅睇法.呢個震撼都係由於兩位主角各自遇到一位令佢哋覺得好「不可理喻」嘅人,嗰個人做咗一啲同佢哋世界觀相違背嘅嘢.於是佢哋心入面有段獨白,將自己嘅疑惑,羞愧,不解,同應對嘅方法表達出嚟.
我認識新海誠應該係由《雲之彼端》呢套動畫開始,所以我容我自high一下,我係喺神作《秒速五厘米》之前已經鐘意新海誠.新海誠嘅風格唔單係在於佢細膩嘅畫功,佢所寫嘅故事,所用到嘅主題亦都好有自己嘅風味(《追逐繁星的孩子》除外…).尋找,等待,距離,焦慮,思念,分隔,傳遞,時間,長大,遠行,孤單,兩個世界等等嘅主題好多時都可以喺新海誠嘅作品度搵到.仲有譬如星空,天文,太空都係不時出現嘅標記.另外,譬如主角內心嘅獨白,男女交替嘅獨白,寂靜嘅空氣,風聲,雀鳥,電車,街邊物件嘅特寫,白底黑字呢啲都係佢慣用嘅手法或者符號.以上所講嘅嘢加埋一齊就構成咗我所鐘意嘅「新海誠味」.
人係咪真係唔鐘意有得選擇呢?又似乎唔係架喎.當有日去食飯,你唔想揀食乜;然後有個人提議:「不如去食屎啦.」咁你都會想有得選擇:「喂,我唔想食屎喎.」
既然人地成個國家去做,地多人多財多才多,實做得好啲;而我哋又咁難先做得好,咁點解唔索性將人哋好嘅文化同產業直接搬過嚟就算呢?慳水慳力,效果又好喎,何樂而不為? 呢個就係崇優帶嚟嘅結果,係必然嘅結果 ﹣ 你想要「最好」,你就得到「最好」.個結論好合情合理,好自然而然,但係…就係好怪.
我話十分鍾之後落去食飯;如果唔計Problem_of_induction,咁我係以自己經驗話畀自己聽十分鐘後世界好可能仍然存在,所以我就誇下海口話十分鐘之後去食飯;咁係好合理嘅.我係一個好嘅預言家.但如果我話一百年之後我落去食飯,我就唔係一個好嘅預言家,因為我冇試過好多次一百年,所以我嘅經驗唔能夠支持我呢個預言.
我覺得講到最後就係「大家覺得咩問題有意義」.有冇意義呢一點幾乎斷定咗成個討論係朝咩方向進發.有啲嘢甚至唔再係啱同錯嘅分別,而係「呢樣嘢討論啱同錯,有意義咩?都無關痛癢(irrelevant).不如傾吓乜乜乜好過啦.」當你選擇咗某啲嘢為有意義,亦都介定咗某啲嘢為冇意義,所謂嘅「一個地方嘅哲學」就會形成,其實即係等同「一個時代嘅哲學」或者「一個派別嘅哲學」.
咁如果有個國家,本身有憲法,有法律,但政府走精面,唔依據法律去做一啲事;呢啲就唔係「治安唔好」,而係破壞法治.如果政府想做一啲事,唔立法就去做,呢啲都係破壞法治.如果政府用一條法例,但係做啲法例所賦與嘅權力之外嘅嘢,呢啲都係破壞法治.
其實可以諗得再宏大啲吖;點解係「保存」就算呢?點解唔係將粵語發揚光大呢?點解唔可以係吸引到外地人覺得「學粵語原汁原味去欣賞香港文化都好喎」(就好似學日文睇動畫,學韓文睇韓劇,學希臘文睇哲學一樣嘅原理.)?未必唔得嫁𡃓.


text:
D4: 大理->麗江古城
臨去麗江之前, 再逛下大理古城
之前聽人講紅龍井路嘅客棧都夠靜好好住, 但成條河喺度真係會靜?!
雲南有名小吃: 餌塊
包左油炸鬼, 芽菜, 同一d唔知咩菜喺入面, 辣辣地, 都幾好味
有別於夜晚嘅燈紅酒綠, 日頭嘅洋人街感覺慵懶
用糖膠整的, 好勁
佢d豆腐花好奇怪, 有加辣或豉油的
都係要返加糖穩陣(不過d豆腐花都幾滑)
終於搭中巴去麗江了~車程約3.5小時 (古城內有好多賣長途車票嘅店子, 15-30分鐘就有一班, 所以都唔洗驚買唔到)
油菜花呀
終於到左麗江
黎到麗江點可以唔影張大水車
第一時間去左阿拉丁俾埋之前預訂嘅2個local tour 嘅尾數先 (原來退團, 唔跟團食飯, 住宿都可以退錢)
邊逛邊搵平客棧, 就搵到黎呢度
又係$60/晚, 雖然都唔差, 不過感覺麗江嘅客棧都比大理貴
最好係有獨立熱水爐, 非常夠熱
放低行李, 趁天未黑, 又到處逛逛
全古城最旺嘅四方街, 故名思義,真係方形, 成個廣場咁
華燈初上嘅麗江古城
每日下晝都有人喺四方街跳舞, 連d遊客都跳埋一份
納西炒飯, 好好味, 係多油左
粉腸米線(佢唔係叫粉腸, 初時睇個名我以為係豬大腸, 不過呢樣我都啱)


text:
上回講到我同女友都愛上咗單車旅遊,所以去完洛磯山踩車之後就計劃好要返嚟再玩過.今次襯9月份過嚟温哥華開會,就拉大隊到 Okanagan 玩餐飽兼歎葡萄酒.
今次其中一個主要嘅景點係條 Kettle Valley Railway Trail. 聽講條 trail有成600 㡬多公里長,玩哂要好多日.因為其他 friends 都係第一次玩單車旅行,所以我哋就揀咗跟 Roadrunner去風景最靚嗰段 Myra Canyon 作為試點
其實條 trail 最適合新手玩,因為係由火車路改建而成,所以主要都係平路,只有少少暗斜,再斜d火車就行唔到.
大隊由温哥華出發,坐咗4粒多鐘車就到 Kelowna,喺個酒莊嘅 patio relax 吓,食個 lunch 後就開始我哋今次嘅葡萄酒之旅.
第一站係去山頂上面嘅 Mission Hill 參觀,d建築物十分型,好有 Napa Valley 嘅西班牙風格,到處都擺放著d藝術品,又有個鐘樓定時定候為大家報時,再加上一個270度嘅靚景,真係靚到暈!
大會更加安排咗我哋入去酒窖參觀,兼且有専人講解當地葡萄酒嘅特色,幫我哋之後嘅試酒行程打定底.
Mission Hill 雖然係大酒莊,有大路嘢之外亦都有d細 batch 嘅精心製作,水準十分之唔錯,所以都贏過唔少嘅大奬.跟著就去附近規模較細嘅酒莊參觀,佢哋各有特色,加上部份出品外面買唔到,所以較得我哋嘅歡心.


text:
提起飛鏢,唔知大家係咪同黛安一樣,即刻就聯想起酒吧同埋晚間消遣活動呢?但其實飛鏢都係一項有益身心嘅運動嚟㗎!由啟航娛樂集團主辦,亞洲飛鏢協會合辦嘅香港國際飛鏢節,今年首次舉辦,可以話係年度飛鏢盛事,活動將會喺下個月14,15號連續兩日喺九展舉行,到時會有8個國家及地區頂尖飛鏢選手來港一較高下!
訓練專注力
今次飛鏢節以3S︰Sports,Sing,Scream做主題,籌委會主席羅啟邦話,飛鏢運動可以訓練專注力,技能同埋心態,可惜喺香港無乜人當飛鏢係有益身心嘅運動,所以期望嚟緊嘅飛鏢節可將正面信息帶畀市民.除咗比賽之外,現場仲有嚟自香港,澳門同馬來西亞嘅樂隊嘅表演,入場人士既可欣賞精采賽事,又可狂歡一番,真係聽到黛安都心癢癢呀!
黛安仲見到飛鏢節主禮嘉賓立法會議員鍾國斌,原來佢對飛鏢都有一定認識,喺英國讀書嗰陣已經見過唔少人玩飛鏢,所以依家見到香港有人開始帶動飛鏢運動,佢覺得好開心︰「市民又多一項新玩意啦!」
作為今次活動主辦方嘅香港,當然準備咗一班頂尖飛鏢運動員迎戰各地選手啦!其中一位香港飛鏢夢幻隊隊員林國威同黛安分享,佢已經玩咗飛鏢5年啦,本身係大專老師嘅佢,間唔中都約埋啲同學仔放學去鏢場擲鏢,佢笑住話咁做可以令唔集中嘅同學仔平靜一下自己,仲可以拉近師生距離𠻹.如果你都想睇夢幻隊隊員一展身手,就記住喺日曆上面Mark實7月14,15呢兩日啦!
本文轉載自《晴報》


text:
激屎人啦!激屎人啦!
公司dIT佬又block了Y!Blog
早排我可以係公司loginY! Blog打post同埋去各位樹留言,只係唔可以post相(所以你見我之前出post率同回應率都多番)
上個星期開始, 我又 login唔到, e家只可睇但唔可以打post同埋留言
激屎人啦!激屎人啦!
嘻嘻, 講真我都知係公司寫blog唔做o野係唔啱o既………個個老闆都唔想員工貢偷懶啦
不過, 有時係公司腦便秘, 打o下blog, 探o下大家收o下料又真的開心好多
而且我返到屋企真係冇時間冇心機同冇精神再打o野
嗚嗚嗚, 剛剛先burn番寫blog份心機, 又俾人打沉…………
不過其實呢個都唔係可以係公司做私人o野o既籍口, e家不斷叫自己工作時工作, 55555做晒o野先返屋企搞
Umm, 又或者係個天要考驗下我, 睇下唔可以係公司偷懶之下仲可唔可以堅持為芝士餅留下一點一滴同埋好好整理自己o既time management
Sigh……….講開又講, 我d time management真係好差, 搞到d o野成日都做到天一半地一半, 爛晒尾
好似來緊芝士餅返pg d schedule, 又pack又趕貢, 真係冇眼睇


text:
大家都知…我每年都要去日本一,兩次
但去東京就唔會帶包包去,所以大少爺將去東京入貨既重點交比我
貪我即使去48小時都會幫佢辦妥,的確…我48小時內幫佢攪掂晒
今次仲有包老闆order:媽咪去日本買巴士比包包
就係咁我就同勇字行頭既朋友ki一齊大暴走
老實講:寫東京真係次次寫都可以不同,雖然大家會諗點解我咁趕都去
呢幾日出走東京係比自己放下假,同埋我都要去吸收新資訊,對工作對自己都係好既
今次住澀谷,對比下…我還是喜歡池袋
第一晚去到都淩晨,當晚又凍又餓就是但入一間食拉麵
呢間連名我都無留意,個湯比較稀,但個餃子非常好食
睡醒去食美登利,其實我好多年前開始介紹,但質素今年唔太好
感覺似壽司工廠咁,飯既質感都大不如前,刺身質素都只係平平
跟住晌澀谷行街,買了d化妝品等等後就搭巴士去原宿及表參道
原本我好想買對耳環粗帶,但可能真係唔係心頭好既牌子所以空手而回
去東京必定要為大少爺去入貨
之前一家人去九州,天神分店太少款,東京大間好多又多款d
買了兩件,其中一件係聖誕節特別版,大少爺見到都開心
無可避免要食 Crepes
我個人覺得幾間都差不多的
去竹下通行,其實係為了出番JR
竹下通都係路經望下,我唔係太會晌呢度買野
朋友ki之前講過想食卡樂B,結果…行到來佢唔想食都比我推了入去,哈
老實講:即做卡樂B無乜太特別,而且個味粉太濃烈
可能我唔喜歡食薯片,但大家有興趣都可以去食的
之後去六本木,到5pm就亮燈
你置身其中會好開心,真係會好開心
還有呢個似銀河系既亮燈,不停循環做,我唔識形容,但去開就睇吧
之後去食晚餐
去Beyond BB http://www.beyond-bb.jp/
其實係睇報導覺得有興趣所以去
呢間食黑毛和牛 我今次食既10 course 8000yen+10%
大廚會拎不同牛肉部位去同你講解,有英文翻譯的
咁你自己選擇要乜部位,佢有寫價錢但其實套餐個價已經包埋
當初叫set無寫有乜食,要每一道送來先知
第一味:火炙牛肉壽司
呢個沙律係有機種植,初初見到乜都無食"生勾勾"既蔬菜有點猶疑
不過…點了岩鹽後覺得都唔錯啊!估唔到生金菇係幾好食,哈
再上就係迷你漢堡,有塊脆芝士跟
佢會教你收塊芝士夾入漢堡一齊食,都幾好食的
呢個燒牛肉既牛肉配上特製醬汁
服務員會將蛋黃撈埋個汁同蔥粒,咁牛肉就沾上醬汁食
配菜個脆薯絲撈埋好好食
牛仔腸,配蛋及芥末籽
牛仔腸我一向無乜好感,但呢個佢煎到外皮脆脆再配個蛋食係好唔錯既食法
呢個就係我同ki揀了既牛肉
配上三款不同薯蓉,牛肉配鹽最好食
瓦片燒綠茶蕎麥麵
比我想像中好食,我本身唔喜歡食soba,但佢將個麵烤得脆脆
再燒個牛肉片等牛肉既肉汁沾上麵上再配Soba汁
好食啊
反而…甜品就一般啦
總括來講…你喜歡食牛肉,有時間慢慢食一餐係唔錯的
第二日先去上野公司,每次旅行我都會搵一個公園去比自己行下
但不好意思,今次太趕影完相就要走了
好靚好靚
之後去行下
行過海鮮檔附近有食丼既地方,見到個樣都ok就試下
生蠔 500yen一隻
可能係季節既影響,佢新鮮個鮮甜度不足,海水味則濃
我要呢個係蟹腳海膽魚子丼
都唔錯,但可能剛開鋪飯底太熱了,味道都合格
2300yen算係咁啦
之後去了玩具博物館買車比包包,再去0101行
買了呢對港 Ankle boots,佢好舒服
日本造既鞋內有軟墊好舒服,呢個係我想講既重點
今次無時間去新宿,但呢間0101有甜品店,食埋先
去我最愛池袋,如果要行街一定池袋
池袋站北口有呢間專門店,我又去掃比大少爺
近來新口味!
我買了5份,保存期好短,大家要留意啊
不能唔去 3 Coins,掃走一堆家品同聖誕裝飾
不得不提,去 sunshine city行時走入反斗城,原來呢間好齊全
上年我去東京特登去四谷丁間包超店買,但原來池袋呢間反斗城也有啊
包包有部 balance bike,下個旅程去九州買呢個比佢
行了兩個鐘咁上下,食埋晚餐就返澀谷拎行李走了
今次個飯卷燒得唔夠,做成浸湯後有點黏,無之前兩次咁好食
我買了好多雜物,但無法一一影相,有d for食譜既都唔可以出鏡住
但呢個鎮痛貼好有用,日本d枕頭太軟令我膊痛,貼一晚就ok了
每次去都買,今次d款都無乜太大分別呢
今次快閃遊完結,期待明年一家三口再戰九州
多謝收看
大少奶's Delicatessen
宣傳你的專頁


text:
-
航空公司裁員,一嘢炒600人,當中可能好多無辜打工仔好傷心,自問盡心盡力盡責求兩餐,瞓醒就無咗份工;
-
更甚者有人對公司唔只講金仲一直講心,被炒個感覺就好似失戀咁:「我咁愛你,點解你突然間唔要我?我究竟做錯咗啲咩?」
電視劇對白話「嫁比份工好過嫁比衰男人」,此話一出,身邊的確有幾個女強人對呢句對白表示認同(嚇親我),原來真係好多人諗住同份工一生一世,但係而家現實就立即話你知嫁比份工並唔係你諗得咁穩陣,公司同你分手真係出一封信而已,你就連私人嘢都無機會執.但係感情嘅嘢,有人愛得投入難捨難離,另一方面亦有人瀟瀟灑灑覺得天涯何處無芳草,返工態度就係「炒我丫笨」,日日遲到,得閒「病」吓,永遠怕蝕底驚做多嘢,同事有困難就企埋一邊食花生甚示踩多幾腳……偏偏呢啲「炒我丫笨」嘅人,可以寄生喺唔同公司,仲要炒極都炒唔到佢.
轉多幾份工就發現,勤勤力力同懶懶散散嘅人,好多時待遇都差唔多,好運嘅話,勤力嗰個可以每個月賺多三幾千人工,唔好運嘅話,懶懶散散嗰個仲做埋勤力嗰個人嘅上司,公平咩?痴線,你信職場上有公平架咩?當我遇到第一個懶散人而佢完全唔擔心比人炒嘅時候,我同自己講:「呢間公司唔炒人,養到啲人懶哂.佢入到呢間公司真係好彩.」轉另一份工,又遇到同一類人,我再同自己講:「佢職位低,人工平,所以公司唔炒佢,當養隻牛,佢真係好彩.」然後到第三份工又再遇到,佢仲要係經理級,好啦,原來間間公司都有「炒不到的人」,呢班人都有一堆共通點……
唔介意其他人點睇自己
做人要得到快樂,「唔介意其他人點諗自己」真係好重要,而呢樣嘢係要修練返嚟,唔係人人都做得到,簡單舉個例,你買咗件新衫,同你平時Style完全唔夾,Cutting又同你身型格格不入,但係唔買都買咗,你點都想著一次,點知著咗返工被一致劣評,同事A話:「嘩原來你手臂咁粗.」,同事B話:「你今日做咩著到成棵樹咁呀?」,聽完呢啲說話,你仲敢唔敢再著件衫返工?如果你有猶豫,即係你都介意人地點睇自己.而嗰班「炒不到的人」真係好睇得開,佢地好明白,自己日日遲到,扮病,推Job,做錯哂啲嘢,過咗Deadline都唔交嘢等等所帶比其他同事嘅痛苦,係唔會影響到自己嘅快樂.就算明知其他同事喺自己背後指指點點,但佢都係繼續懶,繼續Hea.
我有個朋友阿強,喺一間外資公司度做,佢條Team就得三個人,經理,阿強同埋一個「炒不到的人」阿金,阿金除咗每日遲到成粒鐘之外,仲要極唔獨立.外資公司當然係每次開會都用英文,要遷就返啲外國嚟嘅老闆,但阿金本身英文奇差,每次開會都聽唔明,然後散會就旨意阿強解釋返比佢聽,阿金見有人幫自己,就越來越依賴,完全無正視自己喺公司入面嘅溝通問題,無打算去進修,Email唔識打都係叫阿強幫手,完全無羞恥之心,理直氣壯講句「我唔識」就可以唔洗做.慢慢,阿強因為要照顧埋阿金,工作量就越來越多,而阿金就好安心咁每次開會都恰眼瞓,玩電話,放工約班豬朋狗友劈酒到天光,然後又唔知醒,又遲到或者Sick Leave.我問阿強點解佢公司可以接納到呢個人?好命嘅嘢真係葡萄都無用,佢地個經理係一個善良基督徒,對於阿金嘅惡行真係原諒佢七十個七次,擔心炒咗阿金會令佢生活有困難,唯有不斷勸勸勸……期望佢有一日會浪子回頭.
而阿金呢啲人又真係可以完全無半點唔好意思,無自我檢討,亦唔介意其他人話佢蠢呀廢呀,繼而無賴落去.我諗一諗,點解有啲男人可以打女人,不停滾都娶到老婆?因為佢唔介意人地話佢賤格,加上身邊有一個不斷縱容佢嘅傻豬.
膊頭要夠A
A字膊嘅基本功當然係推Job,「炒不到的人」對於Take唔Take一個Job,並唔係睇件事值唔值得做,對公司有無效益,而係睇「邊個叫我做」,同Grade叫佢做?推;隔離Team Head叫佢做?推;自己Team Head叫佢做,而個Team Head係唔惡嘅?推.就算個Job可以為公司帶嚟100萬收入都好啦,總之乜都唔上身,佢地有個好堅定嘅心態就係「炒我丫笨」.
基本功再鍛鍊上去就係將啲Job交比其他同事,交咗出去之後,個Job就完完全全係屬於同事嘅,話之對方做到嘔白泡都絕對唔會出手幫忙.今次個苦主係做HR嘅Jennifer,佢公司每年年頭都會搞春季大旅行比同事參加,Jennifer係一個新同事,上司當然係將呢啲豬頭骨Job交比佢啦,但Jennifer入職一個月左右,都未摸清公司運作,過往活動係點,甚至連活動Budget都未知,但上司交咗比佢之後就完全唔理,個態度係「唔關我事」,彷彿成件事唔係公事而係Jennifer自己要搞生日會咁,一啲Support都無,問意見又求其交啲廢話.佢上司就係「炒不到的人」,呢類人好叻將所有交咗出去嘅公事都當係同事嘅私事,「單嘢係你嘅」,「你做死係你嘅事」,不帶一點Team Spirit.
一間公司唔炒人唔等於就係好公司,因為「對工作上心嘅人」會被嗰班「炒不到的人」搞到好痛苦,話就話做好自己本份唔洗理啲衰人,但一齊做嘢,對方工作心態唔好,會令「上心人」被連累,被影響,長此落去又點會唔心灰想辭職?結果走吓一個,走吓又一個,「炒不到的人」就長Hea因年資而升職,由害同Grade變成害下屬.呢啲人嘅衰嘢點止咁少,一齊嚟我Facebook Page分享更多.
原文連結


text:
政情:麥美娟踢王國興過海
前日舉行嘅荃灣區議會福來區補選,工聯會成功搶灘,一舉將打算保住議席嘅民主黨掃地出門.呢次補選嘅投票率高達四成一,喺區議會補選中甚為少見,負責為工聯領軍打補選戰嘅葵青區會副主席麥美娟,呢次成功展示工聯「食力」,立下大功,令佢送工聯新西立法會議員王國興返港島嘅計劃,打下一支超勁強心針,呢次真係有人歡笑有人愁.
大家不妨先睇睇○七年區選時,民主黨喺福來攞到一千七百多票,工聯只得一千四百多票,兩者差距有成三百多票,雙方實力有明顯差距.點知時移勢易,三年多下來此消彼長,工聯嘅得票一下子升到二千票多啲,相反民主黨就跌至一千票左右.喺呢兩次選舉中,雙方差距來回差咗過千票.民主黨得票,唔夠工聯會一半.
我哋再睇吓呢次補選嘅投票率有成四成一咁高,雖然及唔上○九年,前自由黨李躍輝喺大圍賄選嗰次四成九呢個紀錄,但係相比其他補選一般唔夠三成嘅投票率,顯然工聯喺呢次補選中,催谷咗唔少支持者出嚟投票.
有咁嘅結果,麥美娟絕對功不可沒.因為綜合局內,外人話,福來係一個以公屋,舊樓為主嘅舊區,人口老化得好緊要,勝負關鍵繫於有冇做好地區工作.如今麥美娟贏得漂亮,相信為佢喺工聯內部建立極佳聲望,大家唔好忘記,工聯會會長鄭耀棠打晒開口牌話,王國興下屆立法會可能會過返去港島選,若然屬實,工聯喺新西重點栽培嘅麥美娟自然係水漲船高,再加上呢次補選立功,自不然更加捨我其誰.
鐵頭仁跌落地揸沙
不過有人歡笑有人愁,先講慘敗嘅民主黨,黨主席何俊仁尋日話,佢哋早料到呢個結果,事關工聯派出嚟參選嘅葛兆源係叻仔一名,三年前已經喺地區做工夫,而民主黨根本無諗過派人參選,只不過街坊好想佢哋派人,至勉為其難.鐵頭仁仲話,佢哋落敗同去年佢哋支持政改方案無關,始終區選較着重地區議題喎!最後佢仲好樂觀話,唔能夠由補選結果推算年尾區會結果嘅,唔知鐵頭仁會唔會過分樂觀咗啲呢?
至於有可能被麥美娟送一程嘅王國興,返去中產為主,戰情激烈嘅港島參選,佢要喺港島再打天下,成功機會梗係無留喺新西咁高啦,若然喺咁嘅方式為政途畫上句號,點講都有啲黯然,但為大局着想,無法啦.至於後事如何,咁就要留待下回分解啦!
贊助商:


text:
20 FEBRUARY 2015(FRI)
終於嚟到我地今次旅行最重要嘅一個目的地,就係去海洋王國玩啦!
我地齊齊帶住未瞓醒嘅狀況出發啦~
我地又搭左一程長長途旅遊巴之後,終於到左目的地啦~
等領隊為我地準備門票之後,就可以入場啦~
我地嘅海洋王國之旅就由行過個勁靚嘅LCD長廊開始~
不過可能今日係年初二關係,人流真係多得好驚嚇,好唔容易先去到我地第一個目的地,就係近臨離睇海豚~
我地有幾近距離,就係啲海豚彈跳時啲水花彈到我地濕晒就知.不過又可以咁近見到海豚表演,濕少少都可以接受啦~
之後我地行過去海豚劇場,見時間剛剛好,所以就去睇表演啦!估唔到一次過可以見到十幾條海豚表演,海豚真係好叻,每一個項目都做得到指示,我同小小豬都睇得眼定定呀~
睇完海豚表演行返出去時,見到勁多人同埋好多封路,原來係做緊巡遊.我地都迫唔到前排睇,所以遠處望望啦~
跟住我地就排隊入去鯨鯊館睇魚仔,真係超級多人,我地要排左大約半個鐘先可以入場呀~
入面個又真係幾大哦~
睇依張相就知點解我地排咁耐,因為真係好多人呀.不過啲魚又真係好多,都幾靚呀~
哈哈哈...好在我地都搵到個靚位,小小豬都可以睇到魚仔~
行完鯨鯊館之後,我地就行返出去樂園外面,因為我地要去睇大馬戲呀~
由於場內係唔可以拍攝,所以我都好乖乖咁做一位專心嘅觀眾.不過依個馬戲表演真令我有啲失望,除左魔術部分我覺得幾好睇之外,其他表演部分都比較悶場,加上場內嘅音響都唔係咁好,所以睇完個SHOW都有少少頭痛呀!
睇完SHOW之後,我地又返入樂園玩.我地係樂園入面簡單食左晚餐之後,我地去睇企鵝呀~
雖然依度嘅企鵝數量一定唔夠香港多,不過總係覺得整個環境唔夠海洋公園嘅好,依一刻真係有啲掛住我地嘅海洋公園呀!
今日我地最後睇嘅就係北極熊館~
哈哈哈...總係覺得啲北極熊黑卒卒的,冇電視睇嘅咁靚呀!
最後我地去睇煙花幻彩表演,由於我地晏左去睇,所以唔可以係有利位置,原本大水池都有表演,不過我地睇唔到,只可以睇煙花表演嗰一部分~
睇完煙花表演,我地今日嘅行程就完結了.其實整個海洋王國都真係好大,我地有好多地方都未有時間行到,不過唔知點解總係覺得依個海洋王國就係我地嘅海洋公園同迪士尼嘅混合版.
坦白講對海洋王國嘅印象都唔係咁深(又或今日人真係勁多人,所以冇心機了解啦),對我嚟講,始終都係鐘意我地香港嘅迪士尼同海洋公園多啲呀!
《續待》


text:
2 MAY 2011 (MON)
今日係最後一日假期,所以我地就約埋小豬媽一齊去MEGA BOX行吓街飲吓茶啦~
我地去左飲茶先,上次見有朋友仔去食點心放提,所以我地都去試 吓啦~
依啲都只係我地叫左一部分,因為有啲我就掛住食,唔記得影相.哈哈哈....整體上啲嘢都都幾好味,唯一唔好嘅就係出菜太慢呀!
之後我地就開始我地個SHOPPING活動啦!首先我地去行荷花,就係咁小豬媽就買左套洗白白玩具俾小小豬啦~
睇吓小小豬幾鐘意套玩具~
我地就向童裝出發啦!
之前買左對涼鞋仔俾小小豬做兒童節禮物.不過當時就貪心左啲啲買大左,所以就成日甩,攪到我唔敢俾佢著.今日行街街時見到對幾得意嘅涼鞋仔,雖然就貴左少少,不過都係買左佢俾小小豬著,等佢唔好成日出街冇鞋著咁醜怪呀~
繼續我地又去HALLMARK入貨,原本都只係諗住睇吓,點知就嚟大破財.依兩件係婆婆送嘅背心衫仔(婆婆話好鐘意個Bear Bear呀)~
我都唔執輸,買左一件長外套同埋兩件夾衣仔~
最後我地就去埋『THE BEST』,因為想買部攪拌器整果汁俾小小豬飲.揀左好耐,終於買左部細細嘅,方便擺係屋企嘛~
今日真係勁SHOPPING大出血,不過全部都係買俾小小豬嘅,我都唔肉痛,仲買得好開心添...哈哈哈!


text:
夏日熱辣辣,好熱好熱,但係睇廣告啲女女就好涼好涼~梗係啦,一到夏天,啲廣告Model換晒泳衣小背心咁,真係好清涼呀~其實香港嘅毒L都幾幸福吖,起碼冇女都有大把丁圖睇吖,換轉第二度⋯⋯
好似沙地阿拉伯咁,唔好話丁圖,就連一幅咁Warm咁Sweet嘅家庭玩水相廣告都話有問題呀!下,個個都有著泳衣泳褲,做阿媽個Model仲要唔係著三點式,有咩唔啱呀?畀張沙地阿拉伯零售公司嘅「正確」示範你睇就明㗎喇.
起碼要好似咁啦!做老竇嘅點可以同個仔打大赤膊,露晒啲「雞」肉出嚟㗎,起碼要著返件衫啦,啲女都係呀,唔可以露肉㗎.不過佢哋梗係冇睇過香港政府廣告嘞,係畫都應該畫淺色長袖衫褲吖嘛~唔係好易中暑㗎!
最慘都係阿媽, 變咗維尼吹氣波波呀!今次真係老母都畀你吹漲了.仲要個個樣都畀人打晒格仔,佢哋塊面唔係咁不雅啫?
其實喺沙地阿拉伯都唔係第一次發生呢啲超高超嘅改圖事件㗎喇,之前大家都好喜愛嘅易key牙都瀨過嘢呀,佢哋為咗就返當地極保守派嘅重男輕女文化,將Catalog上面啲女全部Key走晒呀!唉,唔通人哋咁開通,曲線支持多元成家又要話畀你聽咩?
每個地方都有佢嘅文化嘅,之前台灣播《海賊王》同香港播《冇眉娘》嗰陣夠用自己嘅方式嚟封胸啦!Between,唔知遲啲會唔會有地方請人專責拎住啲黑膠紙喺車站度幫啲廣告女郎遮返住啲事業線吖嗱?
封面圖片及資料來源:omar_quraishi/twitter,sacoksa/Instagram,Imgur,人民網,Ettoday


text:
Nov 5, 2016 (Saturday)
Jayden 6Y6M3W2D
Jaylen 1Y6M3W2D
自從五月之後,好耐冇同和K爸爸一齊去旅行呀,
因為佢之前10月要考試,
六七八九十月佢都忙於溫習,
所以暑假嘅兩次旅行,我都係同表姐去嘅.
考完試啦,K爸爸話要去鬆一鬆,
佢提議去旅行,咁去邊呢?
之前有提議過去福岡,或者沖繩,
最壞打算, book唔到機票的話,
喺香港搵間酒店住一晚當去咗旅行.
今日終於的起心肝讀機票同book酒店,
嘻嘻,思前想後,最想去都係大阪.
好,一於去大阪啦!
今次嘅旅行,剩係得短短四日,
其實K爸爸係放假嘅,
但係因為我哋唔想錯過左Jayden嘅第一次小學旅行,
所以我哋選擇去四日大阪.
點解又揀大阪呢?
去得四日,去自己熟識少少嘅地方,
費事去一處唔熟嘅地方,拎住地圖,
搵路搵車搵晒啲時間去.
而家揀去大阪,
唔使plan咁耐,唔使搞咁多野,
大阪近近地,唔揸車都好方便,正!
今次嘅旅行,我哋會帶埋粒粒去.
哈哈,由出世到而家,
粒粒未試過可以獨霸爸爸媽媽幾日,
今次佢終於可以同爸爸媽媽啦!
話時話,由2014年開始,
我嘅旅行blog都未寫過,
儲儲埋埋,我諗有七八個trip,
個心一直都好想寫,真係唔知幾時先會的起心肝寫返晒!
數數手指:
2014年有一次福岡,
2015年有兩次大阪,
2016年有一次曼谷,一次北海道,一次台灣,再一次北海道,
跟住一次大阪,一次東京大阪,一次沖繩.
好,數完,總共有10個trip都未寫,真係唔知幾時先最得返晒.
至於Jayden 將會交俾公公凑,
佢去公公屋企訓幾日,
我預咗佢會喊會扭計,
希望公公婆婆同舅父到時可以搞掂Jayden啦!
Jayden知道我11月中將會去四日旅行,
佢亦都知道自己會去公公屋企住幾日,
我知佢個心係有少少唔開心,
可能係因為將會見唔到我啦.
我話幫佢買玩具,我叫佢寫低佢想要邊個款,
哈哈,佢知道自己有玩具收,心情好似好返少少.
Tomica 有咁多款,
希望我會搵到佢想要嘅車仔啦!


text:
滿堂彩裝修係採用左傳統中式風格,而且檯唔會放得好密,空間感十足,傾計一流.另一個特別嘅地方係餐廳設計左四個開放式廚房,包括北方特色手拉麵區,烤鴨區,甜點區同埋明爐小炒區,可以一路欣賞師傅手藝,一路歎美食.
果木烤鴨係滿堂彩嘅招牌菜﹗因為製作烤鴨需時四十五分鐘,所以如果要食烤鴨建議預先打電話去訂檯同埋預訂烤鴨,並且約好烤鴨上桌嘅時間.
滿堂彩按北京長安壹號烤鴨的方法,以紅磚砌成火爐,再以棗木高溫烘烤鴨,鴨身就會帶有棗木香味,係非常正宗嘅北京烤鴨做法.
師傅技術了得,好快就將烤鴨不同部份分開,片開左皮帶肉,皮,肉三個 part.
滿堂彩亦有提供左秘製烤鴨醬料,大蔥,青瓜,蒜泥同埋砂糖用嚟配烤鴨食.
滿堂彩嘅烤鴨有三種食法.第一係烤鴨,可以點砂糖食,外皮非常酥脆,鴨香充斥住成個口香.第二種食法係烤鴨皮連肉,乾爽酥脆嘅外皮加上肉汁豐富嘅鴨肉,而 且用嚟包烤鴨食嘅面皮非常薄身,唔會好韌,咬落去絕對唔會有一口麵粉嘅感覺,再夾上青瓜,大蔥同醬料一齊食,味道和口感都非常豐富.最後係鴨肉,點上秘製 烤鴨醬料同蒜泥一齊食,味道好香濃,鴨肉鮮味亦得以提升,真係好好食﹗
除左烤鴨之外,滿堂彩嘅其他菜式都非常美味,而且口味同煮法都好地道.以下係我試過並且推薦嘅美食﹗
滿堂彩唔單止坐得舒服,加上地道又惹味嘅北京傳統菜式,叫番杯紅酒,靜靜地同朋友傾下計真係一流﹗唯一一點係唔知點解滿堂彩經常播嘅 background music 都係一 D 廣東流行曲,總覺得格格不入.
滿堂彩
地址:澳門君悅酒店一樓
電話: +853 8868 1234
營業時間:11:30 -00:00


text:
今次去台北,只係去左短短四日,真係短左d,不過我老豆適應能力好低,平時已經瞓得唔係幾好,一去旅行生保床就瞓唔著,所以都唔去得耐.
住宿:
由於復活節假,酒店都唔平,我地一行四人要租兩間房,於是上網搵下民宿,結果搵到間o係忠孝敦化站隔離既民宿,兩房一廳兩廁所,方便之餘地方又闊落d,價錢比租cheap既酒店平接近兩成.由於飛機延誤,本來plan左一到步就先去民宿再去食到飽,點知遲左到鬼咁肚餓,所以落機之後就直接去食野,直到中段既時候check email發現民宿主人email過我,打返俾佢原來佢已在附近等我一段時間,由於我未住過,以為好似酒店咁隨時可以check in, 只要到民宿前一陣通知佢就ok,完全無諗過人家會等既問題,不過食到中段無理由就咁走,只能夠約定佢晏少少.到步主人都無黑面,依然笑容可掬,我就係咁講唔好意思,有過今次經驗,下次唔會之後我唔會咁架啦!民宿地點方便,環境唔錯,夠整潔,兩老覺得比住酒店更好,讚口不絕.
今個行程最貴係食左餐自助餐,下午茶時段港幣兩舊水一個人唔使,食物種類唔少,不過水準一般,但以咁既價錢算唔錯.亦都食左次食到飽既火鍋,一人百四蚊有找,都係下午茶時段,食材有水準,特別係肉類,絕對超值.有日早餐去食左all day breakfast, 亦有試過幾間小店,都算唔錯.最失望既反而係有少少名氣既食店高記,食物大多在水準以下.


text:
2010年8月15日 星期日
山頭火
久聞鰂魚涌既山頭火拉麵有幾咁好食,所以當知道 i-square 有時,就第一時間起程去試,雖然舖頭細細,但係等候時間都唔係太長.
當日試了幾樣野,覺得個日式撈麵好得意,因為平時都撈麵都係以冷麵為主,今次則以拉麵為題,配以一碗豉油湯底,感覺新鮮.麵條好彈牙,湯底都好鮮甜,不過就有一層油係面,但係食得拉麵都預左有層油,所以都唔係太介意,裡面有一隻糖心蛋,有d好似排骨既肉,實則似一碗排骨拉麵多d,整體配起上黎都幾好食.
2010年8月14日 星期六
程班長台灣牛肉麵
台灣牛肉麵係香港都已經存在左好多年了,由最初既既第一間台灣牛肉麵,至現在五花八門咁多間,不斷咁引入唔同地區既牛肉麵,而最新既首推程班長台灣牛肉麵.
佢間舖係好細,而且好擠迫,枱與枱之間,真係只夠一個人側住身行過,而且全店充斥著牛肉麵既香味,可是當你食完,就會覺得係一個唔好既味,因為你件衫已經吸哂d味.
牛肉麵加辣,辣度夠,麵條彈牙,可是湯底超級多油,可是香港好多人都接受唔到咁多油,因為一上枱,你會見到湯面泛起一遍油光.牛肉並唔係用牛展,佢應該係用左牛腩之類黎煮,味道都夠香濃,不過我始終覺得食牛肉麵需要配上大大舊既牛展肉,先係最美味既.
我另外亦叫了一碟飯,本來係想叫礦肉飯,但係居然無哂,我已經係晚上6:30去食,未到晚飯已經賣哂,係唔係真係煮得咁少丫,如果係,下次加番限量供應丫嘛.我碟雞飯係蔥油雞飯,佢地係飯上淋上佢地既肉燥汁,個味都煮得幾好,可是d雞肉無咩味,蔥油都吊唔起d味,所以真係好普通,好似食緊白切雞飯咁.
食完正餐之後,叫了榴槤班戟,味道好似滿遁,不過我覺得始終都係滿記好食d.總括來講,未食過,可以試,不過一次就夠了.
地址:銅鑼灣駱克道463-483號銅鑼灣廣場二期地下
2010年8月13日 星期五
北方餃子源
每逢一到Lunch時間,想係灣仔搵食,多人到插針都插唔入,而且好多舖頭都會趕客走,但偏偏好多間趕客走既都客似雲來.
皇后大道東尾既餃子源就係其中一間,如果你想係裡面有好招呼同慢慢食,唔好意思,你地可以轉地方了,事關呢到既老闆絕對有燥狂症,你可以一路食,一路聽到佢用上海話鬧人,有時仲可以見到D食客同佢大戰添,仲有你係無權自己揀位坐既,要由佢幫你安排,你話轉枱,佢真係會趕你走架,不過呢到絕對為你係一個平凡既Lunch時間增添好多色彩.
講回食物方面,事實上佢d食物又真係好吃,但係佢好狼死,事關佢全部都係湯餃,如果你想要煎餃,佢會做,不過每碟要收多八蚊,即係38蚊一碟煎餃.
呢到我覺得有三種餃係幾好食既,例如:鮮肉翠玉瓜,鮮肉芹菜同羊肉餃.翠玉瓜同芹菜,食落有甜味,芹菜餃仲散發出一種香味出黎,十分吸引.而羊肉餃就真係幾夠羊味,怕羶既千萬不要試,因為我本人怕羶的,可是呢到咁出名羊肉餃,點都要硬住頭皮食一隻,可是出奇地好味,好多肉汁.但係韮菜餃就麻麻地,我地叫左煎的,可是完全係炸囉,所以一d都唔好食,可以放湯會好味好多.
除左餃之外,好多人都會叫菜飯食,呢到基本上得三款菜飯,分別係炸豬扒(上海排骨),手撕雞同牛展菜飯,我本人覺得三樣都好味,但手撕雞就比較遜色左少少,可能d雞好鞋口啦,同埋每碗飯都有一匙佢既秘制香料,少少辣,都幾惹味.碗飯份量都幾大架,食一碗配上一杯山楂水,真係好正,可以消埋滯.
真人真事:有一次去食,隔離枱其中一邊坐住一對母子,個細路得幾歲啦,佢好似唔係好想食咁,佢個媽媽唯有好快咁食完,餵仔仔食野啦,但係個細路食得慢,個老闆見到咁既情況,不斷用上海話鬧佢地:「食得咁慢,阻住哂d枱,快d走,出面好多人等緊.」呢段野講左好多次,個媽媽都唔好意思,佢已經好快咁餵緊個細路,個老闆鬧極都唔停,最後,見到仲有少少,直情叫佢地起身埋單走人,唔俾佢再餵個細路食,仲要叫佢下次唔好再黎.個個聽到都嚇親,野都唔俾人地食埋,仲叫人以後唔好黎阻住.
地址:灣仔皇后大道東259號地下
2010年8月12日 星期四
常嚐甜品
夏日炎炎,梗係想食一些冰涼消暑既野啦,常嚐甜品既招牌凍冰冰就係一個明智既選擇.
佢最近仲加左好多款味既凍冰冰,例如:榴槤冰,山竹冰同布冧冰等等,不過我就只愛食芒果,但係有個好得意既情景,就係發現次次食芒果冰冰都用唔同既芒果種,今次影相既係蘋果芒,佢用左半個芒果黎打冰,D冰打得好似雪葩咁,而且一入口,好冰涼,同埋好鮮甜,個冰冰成座山咁,有成一本書咁高.
2010年8月11日 星期三
栢檔去骨海南雞飯
近排又興另一熱潮,海南雞飯熱,近來間間都打正旗號係星加坡文華飯店出身,但係又有幾多間係做得係好食?
呢間就唔係啦,雖然無名牌係身,但係D海南雞飯都做得好好食.
2010年8月10日 星期二
三河屋
我好鍾意呢間係紅磡既小店,店舖雖少,食物種類就真係幾多.
比較少有既水雲酢,煎一夜干之類,不過講到最多人黎呢到食既野,一定係個三個飯,忌廉汁吉列豬扒飯,咖哩吉列豬扒飯,同我既至愛鰻魚飯.我次次黎到,每枱都實有以上既其中一個.
2010年8月6日 星期五
金田長壽司
金田長壽司係我最近成日都會食既一間日本舖,每日都好多人去食,而家尖沙咀都有舖頭啦,唔駛山長水遠入去食.
刺身價格便宜,但係質素高,新鮮肥美.每塊三文魚刺身都間隔均勻,可以紋理太密,如果d紋理疏d,會更加好,因為靚既三文魚刺身應該d紋理疏d.
清亭.燕萍
都有成個禮拜無寫過了,因為功課既問題,現在已經過去了,可以重新寫番.
咁多食物裡面,我細細個好鍾意食越南野,因為我唔鍾意食熱野,所以凍蒙係我其中一樣至愛既食物.
呢間食越南野既舖頭,係銅鑼灣黎講好出名,由最前身既越興園開始,到分開兩間舖頭,至現在合併一齊.真係由細食到大,以前會為左佢既牛油雞翼同鴨仔蛋,成日都要阿爸阿媽帶我去,不過真係好唔明白,點解細個夠膽食鴨仔蛋.
講番野食,越南小食都不外乎個幾樣野食,春卷,蝦餅同蒸粉卷,其實而家D水準真係無以前咁好食,只係普普通通.不過我就比較鍾意食牛油雞翼同炸田雞腿.
呢到既牛油雞翼同炸田雞腿就幾好食,牛油蒜蓉味香濃,炸得香口脆卜卜,除左呢兩樣,軟穀蟹都OK既.不過D粉漿好似厚左D,希望會改進下啦.
金邊粉都炒得唔錯既,不過味道又係普通過普通,豬頸肉乾巴巴既,好似一塊肉乾咁既,以前個D juicy感覺已經不再見了.
沙嗲算係燒得好架啦,成晚d野食,都係靠個醬汁吊味,再唔係就係太咸,唉,個飯就好似淡味左少少.連我至愛既撈蒙都無食到,因為已經無咩胃口,跟住既咖哩我都無食到,更加無理碟油淋淋既芥蘭啦.
呢間越南野都可以放棄了,咁多年感情,真係唔捨得.
地址:銅鑼灣謝斐道482號信諾環球保險中心2樓
訂閱: 文章 (Atom)


text:
話說呢幾日睇新聞見到有化妝師係Facebook講係尖沙咀某大商場個廁所遇到個清潔女工,言談之間發現原來所謂商場管理層唔畀清潔女工係工作時間飲水,而且要同每個去廁所嘅人打招呼,甚至見過同一位清潔工要係廁所食飯.
其實咩都唔洗講,唔比人飲水已經係荒謬絕倫,而且水係維持生命嘅其中一樣基本條件,到底有幾仆街先唔畀人飲水?難道呢位清潔女工可以不停飲水作為偷懶藉口?如果係,所謂管理層真係要驗一驗個腦.其實作為商場廁所,最重要係做好本份,即係清潔,而唔係叫員工同每個客打招呼,打招呼,搞關係應該係比其他人做架啵.如果廁所清潔做得好,用家自然會讚,口碑自然就會有,好似而家咁搞錯重點,坐這山,望那山,當然一事無成.
呢件事令我諗起電影《龍咁威》入面鄭中基守廁所嘅情節,佢將個廁所打理得乾乾淨淨,張學友入到去已經即刻讚佢,心情好,有話題,其實已經係一種好服務,只不過清潔工用另一角度提供服務姐.可惜所謂管理層唔明白不特止,仲要千方百計剝削員工人生自由,對待佢地好似監犯咁,呢樣先係最可恨嘅地方.
講到剝削,點可以唔提黨鐵,更過份嘅係佢地唔係剝削員工,而係乘客.港鐵附例第27條b寫明「任何人不得在已付車費區域進食或企圖進食任何食物或飲用或企圖飲用任何飲品(不論是酒精類或非酒精類飲品)」,如果違規係要罰款$2000!即係話,飲水都唔可以,真係不知所謂到一個點,飲水係人生自由,黨鐵憑咩可以禁止?
社會上其實好多法例都過時,需要調整,好似之前Hidden Agenda咁,問題係有幾多人會去關心?到有時先去發聲已經太遲,我哋仲要重複幾多次咁嘅覆轍?


text:
深田恭子推出寫真集《 Nu Season》,以成熟美為主題, Deep V高衩大晒微胖身材,有肉地點都好睇過得棚骨.
外太空
Kyoko Fukada深田恭子 中女育成記
網上媒體大行其道,出版業面臨危機,講緊嘅唔只係香港,日本如是,就連最好賣嘅寫真集,近年都銷量急跌.
不過喺呢個出版淡季,依然有人可以一年出一至兩本寫真集,而且係銷量保證!佢並唔係什麼新進𡃁模,而係三十三歲,一代女神深田恭子!
踏入三十歲之後恭子愈戰愈勇,近三年出咗四本寫真集, 2016年第一擊推出《 Nu Season》,大 sell成熟美.由《上帝!請給我多一點時間》睇住 16歲嘅佢長大,話咁快變成中女,歲月不饒人,惟有繼續搵錢!
意大利取景
深田恭子又出寫真集,近三年出咗四本,係咪真係咁多嘢影? 2014年《(un)touch》猶如內衣指南,上年《 Down to earth》賣大包三點式海灘衝浪,年尾食得唔好嘥,再整多本《 Down To Earth Another》,本本都係銷量冠軍!咁今年呢本 sell乜呢?《 Nu Season》嘅主題係成熟美,恭子特別去到意大利威尼斯同羅馬取景,配合各款高貴晚裝,展現恭子中女嘅成熟魅力.恭子特別去到尊尼特普( Johnny Depp)同安祖蓮娜祖莉( Angelina Jolie)主演嘅名作,《機密邂逅》( The Tourist)入面嗰間總統套房取景,喺梳化上大擺誘人甫士,向荷李活天后挑機!雖然今次寫真嘅相唔算少布,不過著長裙都可以低胸高衩,呢種就係恭子想 sell嘅成熟性感,擺脫少女形象,反應唔錯,寫真集又攞冠軍,下年再出真係要諗吓其他主題喇!
演剩女 人氣反彈
踏入三字頭,恭子更加進取,之前兩年想行硬淨路線,試過女警查案及女教師姊弟戀等戲種,積極轉型,不過始終唔係好啱佢.今季日劇終於俾佢遇到好劇本,喺《請和廢柴的我談戀愛》入面,飾演三十歲都唔識拍拖嘅剩女,劇迷大讚恭子完全唔似 33歲,加上女主角嘅性格不諳世事,恭子扮無辜被騙嘅演技可以話係駕輕就熟,非常討好.男主角係之前喺台灣發展,最近回流返日本而人氣急升嘅藤岡靛,兩個飾演鬥氣寃家成日鬧交,充滿喜感.近年有好多改編少女漫畫嘅電視劇,呢套算係最好口碑,甚至直逼當年綾瀨遙嘅《螢之光》,且看《請和廢柴的我談戀愛》可否維持強勢,為恭子事業創下另一高峰.
撰文:關錦雯


text:
聯合道
聯合道(英语:Junction Road)是香港九龍西的主要道路之一,連接九龍塘,九龍仔及九龍城,途中經過樂富.道路由西至窩打老道近歌和老街交界,香港浸會醫院以南,南至九龍城太子道西322號為止,全長1.8公里.聯合道窩打老道至竹園道一段為三線分隔行車,其餘路段到太子道西都是單線來回行車.
聯合道九龍東軍營段最為繁忙,車輛及人群都在此段聯合道往來.很多人從浸會大學往來九龍塘站.近延文禮士道有一拆掉的寮屋區,曾為私人片場.對面座落一坐侯王廟.而民生書院對面有一墳場,而南段近九龍城可說是九龍城市中心及住宅區的分界.
目录
事件编辑
交匯道路编辑
按門牌號碼順序列出:
沿線建築物编辑
- 嘉諾撒聖家學校,聯合道102號
- 九龍寨城公園,聯合道/東頭村道交界東南面
- 九龍城侯王廟及美東邨,聯合道/東頭村道交界東北面
- 何家園石屋,聯合道/東頭村道交界西北面
- 香港兆基創意書院,聯合道135號
- 香港華人基督教聯會大樓,聯合道140號
- 藝術與科技教育中心,聯合道145號
- 樂富廣場,聯合道198號
- 橫頭磡賽馬會診所,聯合道200號
- 聯合道公園,聯合道/富安街交界以西
- 九龍國際浸信會,聯合道300號
- 九龍東軍營,聯合道/金城道交界以南
- 建新中心,聯合道302號
- 樂滿茶餐廳


text:
港咖啡
本文作者為Beehive Strategy創辦人Kenneth Kwok
「熱話」
真係無諗過,一個「香港資訊及通訊科技獎」嘅「全年大獎」會變成行內外嘅熱話,這部「Arist 咖啡機」足足講咗兩星期,而件事今日仲未完結.相信好多人都會問點解咁多人討論呢?咁就真係有排講,因為呢個連續劇有好幾個討論點.但係點都好,一間公司,一個項目俾外國人話佢詐騙,仲要開個網站講呢件事,我諗都係第一次.如果屬實「香港資訊及通訊科技獎」多年嘅認受性就大打折扣!
「問題」
第一,點解佢攞到「全年大獎」?因為參賽項目必須為已投入市場或已被應用之產品,但係產品仲未推出市場.第二,係外國有好多人係 Kickstater 投資但係佢哋無乜交代進度,最近仲話遭受黑客攻擊.第三,從來無展示過部咖啡機從頭到尾點運作.(編按:去年11月Arist拍攝示範片段,當時仍以第一代設計示人)第四,間公司同產品都未成熟就成立平台教人籌集資金,擔任客戶的顧問同客戶分帳,抽取募集資金嘅三成.
「總結」
好多網上嘅討論同不同媒體嘅報導都未能夠解除大家嘅疑問,反而仲越搵越多嘅問題,好多嘢仲越描越黑,唔講好過講!當然有啲問題係關個主辦機構同個評審委員會.因為如果事情係熟實嘅話,佢哋一定飽受攻擊.所以事實勝於雄辯,如果部「咖啡機」真係面到世嘅話,以上大家嘅問題就再不存在.個陣時就只怪創辦人無好好同佢嘅支持者好好溝通以引致今日嘅局面!
支持 StartupBeat
如欲投稿,報料,發佈新聞稿或採訪通知,按這裡聯絡我們.


text:
上 回 講 到 ……未 睇 上 一 篇 嘅 自 己 睇 , 廢 話 少 說 , 即 刻 開 估 : 如 果 想 佢 個 仔 因 為 泌 尿 系 統 或 者 心 臟 有 事 而 入 醫 院 都 有 得 賠 , 方 法 係 再 買 多 一 份 醫 療 保 險 , 博 佢 今 次 因 為 尿 液 唔 再 逆 流 而 唔 會 exclude 泌 尿 系 統 嘅 醫 療 費 用 . 即 使 牽 涉 心 臟 嘅 醫 療 費 用 好 可 能 會 被 exclude, 但 係 , 第 一 張 單 冇 呢 個 exclusion 呀 麻 . 所 以 , 如 果 真 係 遇 到 呢 個 情 況 , keep 住 兩 張 單 , 就 兩 樣 都 有 cover喇 . 到 佢 個 心 臟 又 證 實 冇 事 埋 再 要 求 取 消 呢 個 exclusion 囉 , 到 時 就 可 以 停 咗 是 但 一 張 單 .
咁 樣 買 兩 張 單 就 好 係 俾 人 加 咗 一 倍 loading, 值 唔 值 得 就 見 仁 見 智 . 不 過 比 加 loading 好 少 少 嘅 係 , 如 果 唔 係 因 為 呢 兩 個 原 因 而 產 生 嘅 醫 療 費 用 , 就 兩 張 單 都 有 cover, 一 定 賠 到 好 足 . 如 果 當 初 佢 唔 接 受 counter offer, 分 分 鐘 會 有 兩 個 exclusion.
講 咗 咁 耐 都 係 叫 人 接 受 保 險 公 司 counter offer ( 即 係 加 保 費 , 或 者 在 保 單 中 加 入 特 別 不 保 條 款 ) , 係 唔 係 任 佢 開 先 ? 唔 通 人 地 開 咩 條 件 都 接 受 ?
咁 就 梗 係 唔 係 啦 . 如 果 份 保 單 嘅 特 別 不 保 條 款 會 搞 到 自 己 買 咗 保 險 都 等 於 冇 買 嘅 , 咁 就 唔 買 , 留 翻 啲 保 費 到 時 用 好 過 . 例 如 , 如 果 一 啲 有 高 血 壓 或 者 糖 尿 病 嘅 人 嘅 醫 療 保 單 入 面 , 有 可 能 會 有 以 下 嘅 特 別 不 保 條 款 : 高 血 壓 或 其 有 關 嘅 治 療 不 賠 , 或 者 糖 尿 病 或 其 有 關 嘅 治 療 不 賠 , 咁 就 煩 嘞 . 如 果 有 日 我 覺 得 頭 暈 暈 , 我 唔 知 同 高 血 壓 有 冇 關 係 , 我 可 能 怕 冇 得 賠 , 於 是 走 去 公 立 醫 院 醫 . 最 後 , 可 能 同 高 血 壓 無 關 , ( 可 能 耳 水 不 平 衡 呢 ? ) 咁 就 唔 抵 喇 . 果 啲 保 單 生 效 前 已 經 存 在 嘅 病 唔 包 就 固 然 合 理 , 但 係 其 他 病 亦 可 能 會 有 相 同 嘅 病 癥 , 搞 到 自 己 唔 敢 去 私 家 醫 院 , 明 明 有 得 賠 嘅 病 都 變 咗 冇 得 賠 , 呢 啲 埋 叫 做 有 買 等 於 冇 買 .
嗱 ! 呢 個 就 係 我 心 目 中 嘅 一 條 線 . 萬 一 見 倒 呢 類 涵 蓋 極 廣 嘅 Special Exclusion 我 自 己 都 唔 會 接 受 個 Counter Offer.
講 開 又 講 , 有 糖 尿 病 , 高 血 壓 或 者 乙 型 肝 炎 帶 菌 嘅 朋 友 又 唔 使 咁 灰 喎 . 我 遇 過 一 啲 Case 保 險 公 司 肯 加 loading 保 埋 你 嘅 高 血 壓 , 糖 尿 病 或 者 乙 型 肝 炎 . 不 過 , 呢 啲 case 嘅 受 保 人 都 好 有 discipline, 定 期 食 藥 , 定 期 驗 血 或 者 量 血 壓 , 仲 好 詳 細 咁 記 低 啲 數 據 . 核 保 員 見 病 情 咁 穩 定 , 又 見 你 咁 注 意 身 體 健 康 , 風 險 有 得 計 , 先 至 有 呢 啲 Offer.
講 完 !
後 記 :
好 多 人 被 告 知 自 己 是 乙 型 肝 炎 帶 菌 者 後 , 淨 係 知 道 啲 病 毒 會 跟 你 一 世 , 唔 知 咩 情 況 下 病 毒 會 活 躍 起 黎 攻 擊 肝 細 胞 , 在 一 個 漫 長 嘅 過 程 中 , 令 肝 臟 纖 維 化 , 跟 住 就 有 患 肝 癌 啱 嘅 危 險 . 除 左 平 時 自 己 注 意 健 康 , 小 心 唔 好 傳 染 俾 人 就 唔 知 可 以 做 啲 咩 . 其 實 , 原 來 香 港 係 世 界 研 究 乙 型 肝 炎 嘅 權 威 . 可 能 係 因 為 多 病 例 之 餘 , 社 會 比 較 富 裕 , 有 資 源 去 研 究 . 我 知 道 萬 一 帶 菌 者 進 入 再 活 躍 期 , 有 藥 可 以 將 啲 活 躍 嘅 病 毒 㩒 住 , 阻 止 病 毒 對 肝 臟 嘅 破 壞 . 雖 然 唔 可 以 斷 尾 , 要 一 直 服 藥 , 但 係 , 肯 乖 乖 地 定 期 檢 查 , 一 發 現 再 活 躍 即 定 期 服 藥 , 咁 就 唔 使 怕 個 肝 有 事 啦 .
醫 學 呢 家 野 我 都 係 略 知 一 二 , 詳 細 最 好 問 吓 自 己 個 醫 生 . 或 者 , 家 計 會 都 有 個 乙 型 肝 炎 評 估 診 所 , 聽 講 個 醫 生 Dr. Nancy Leung 好 勁 架 .


text:
十月十二日係LULU妹嘅西曆生日,我地俾左Surprise Party佢呀!
事緣昨日(十月十一日)佢農曆生日,我地成家人同佢係屋企食飯同切蛋糕,當同佢慶祝.之後我地個個都話佢正日生日嗰日有嘢做唔得閒,陪唔到佢,佢當時立即冇晒mood!
之後我地成家就夾晒口供,由細佬帶放工後佢去我地個目的地 - 銅鑼灣CEO,一邊唱歌,一邊飯buffet.
由於我放得早D,當然唔好浪費啦~就一夠鐘先同爸爸,媽咪同埋媽咪契仔去唱先啦~
嘩!真係好開心,計吓我已經有成兩年幾冇唱過K啦~~真係D歌引立即起晒,一拿起支咪,已經唔識放低啦.
不過......原來自己真係好OUT,好多新歌都唔識唱.我成晚唱得最多都係KARY嘅歌,差唔多唱晒佢有嘅歌,仲有唱SAMMI嘅歌啦~仲同LULU妹合唱左TWINS嘅歌.唔知係唔係好耐冇唱歌,真係比以前差.
不過我今晚真係超HIGH呀!又叫又跳,好似傻左呀!
講番LULU妹先,因為細佬講左一個善意嘅大話就帶左佢去我地個目的地,佢一入到間K房,見到噤多人同佢慶祝,佢個樣即刻唔同左,開心到呀~~~
因為生日嗰日NEWWAY會送個蛋糕俾佢,佢好開心又切蛋糕啦~跟著我地一家又可以影多一張全家副啦~
今日真係好開心,唯一美中不足就係大肥豬因為要返學嚟唔到,同埋嘉汶表妹要番屋企整嘢嚟唔到,不過下次一定再有機會一齊去玩.


text:
而家啲美肌App愈出愈強勁,唔只可以點一點就執走暗瘡,推一推就練成小蠻腰,仲可以幫你化妝,真係一App在手,人人都係女神呀!不過呢啲App淨係幫女神呃兵仔,好唔公平啫!唔使怕,而家就有個叫「Makeapp」嘅女神剋星,就算佢化到個妝幾濃,都可以還原佢素顏個樣喇!
今時今日,就咁搵啲女星相嚟睇素顏效果係未夠㗎,毛毛仲搵埋佢哋嘅堅・素顏照嚟做個對比,睇下呢個App嘅還原度有幾高,信唔信得過!
測試一:Emma Watson
話Emma Watson係女神相信都冇乜人會反對㗎喇,不過一用卸妝App就……好彩Emma係鬼妹仔,輪廓夠晒深,都仲認得佢係邊位嘅~
睇返Emma嘅堅・素顏照,好明顯成個樣精神好多啵,人哋話笑容係一個女仔最好嘅化妝品,睇嚟係真嘅.
測試二:Angelababy
Angela嬰兒就算落咗妝都有個純天然下巴仔同超高嘅鼻,輪廓都夠贏呀!Btw,而家係落妝喎,做咩幫佢個嘴唇加色呀?
呢張係之前Angela嬰兒去北京醫院驗証自己有幾天然嗰陣影嘅,總之就係……好天然咁樣樣囉.
測試三:阿嬌
可能原圖嘅阿嬌個妝比較濃啦,用卸妝App執完都幾大分別!不過個黑眼圈就好似假咗少少啵!
阿嬌出咗名素顏都一樣咁靚女,你睇佢做完運動出咗身汗個樣都不知幾精靈,邊有卸妝App嗰張咁殘啫!
測試四:智孝
有人話智孝可能係韓國最後一個冇整容嘅女星,咁講梗係可能誇張咗啦,不過如果話智孝係個化濃妝定淡妝都咁好睇嘅女星,相信冇乜人會質疑呀!用卸妝App執完,都係靚女一個!
睇返堅・素顏照,皮膚又白又滑,其實真係想點素都得啦……
測試五:唐寧
大家都睇住佢大,睇住佢咁多年都keep住童顏~呢張用卸妝App執完嘅相睇落梗係覺得怪怪地,未必可信!
呢張係唐寧最近post嘅生活照,不過毛毛真係睇唔出同而家播緊套低清劇入面個唐寧有咩分別.到底點解可以十年嚟個樣都冇老過㗎?
總結
強行落咗妝,個樣都真係幾大對比㗎,不過女神丁圖唔可以盡信,卸妝App都一樣唔可以盡信啫!咁多位兵仔想睇下娘娘真身先決定入唔入伍嘅話,都係信佢六成好喇!


text:
(自攜加工)跟着海鮮走到三聖邨
Aminn從來唔係海鮮die-hard fans,想食靚海鮮知道去西貢,流浮山,銅鑼灣,香港仔同埋離島南丫島.唔講真係無留意,原來屯門都係海鮮熱點!屯門對於住開新界東嘅朋友嚟講可能有啲隔涉,不過只要花少少交通時間,其實好多巴士都嚟到,仲有西鐵同輕鐵呢~
之前跟班女仔朋友過嚟,有個海鮮lover帶路,唔駛煩!三聖邨其實就喺黃金海岸再過啲,入面條海鮮街有好多海鮮檔外,喺關財記買完海鮮再去隔離酒樓或者餐廳加工,加返工錢就可以,烹煮方法可以自己決定,或者叫店員介紹啦! 喺關財記買咗啲貝殼類同蝦蟹,拎咗過去隔離間泰海鮮加工,泰國嘢啱我!不過話到明可以自己要求點煮,海鮮lover比較喜歡清蒸話要原汁原味喎~咁當然都有果啲芝士焗,薑蔥屈etc.
首先嚟個白灼九節蝦,睇佢個樣同平時見啲蝦身形細少少,但係海鮮檔話係季節性,仲爽口啲就買嚟試吓啦.其實佢係咪九節我又無數過,不過㩒落去係實啲㗎~ 除咗蝦肉比較彈牙,用白灼或者清蒸可以保留原本海鮮嘅鮮甜,連平時唔鍾意拆蝦殼嘅我都食咗十幾隻.
陳皮清蒸鮑魚,鮑魚其實唔需要花太多調味料去煮,陳皮蒸就可以帶出原味,真正食到海鮮鮮味.
食海鮮梗係要講下邪惡,我哋都點咗幾樣.白酒忌廉煮花甲,大大隻花甲仲有澎湃嘅奶油白汁!
泰皇芝心蝦丸,粒粒厚身彈牙,仲有熱辣辣嘅流心芝士!
講邪惡又點少得芝士焗龍蝦加伊麵底,啖啖龍蝦肉,仲有濃濃嘅芝士汁包住伊麵,真係超邪惡!
其實最最最邪惡係黃金班塊至真,同黃金蝦一樣,豪不吝嗇嘅咸蛋黃包住脆炸班塊,正!
食海鮮又點少得拆蟹呢~點咗鹽油焗奄仔蟹,但係清清地保留到鮮味嘅煮法.搣開後見到爆蟹膏,蟹肉結實,加上以鹽油的方式焗煮,令蟹味更鮮.
最後嘅海鮮湯先係最surprise,就咁睇好似得番茄同薯仔,原來仲用咗雜魚同瀨尿蝦,每位都係$18就可以飲到鮮甜足料嘅海鮮湯,仲可以偷埋師返屋企都煲到,今日真係學到好多嘢呀!
是次小分享完畢,有興趣可按 麵語錄aminn 或本站內其他分享 :)
Aminn | Beauty.Food.Fun.Travel.Trendy|
飲食資訊由熱新聞提供
原文連結: (自攜加工)跟着海鮮走到三聖邨
更多相關內容


text:
每年年尾,各大百貨公司都會有做大減價,「JUSCO」會員日例牌會洗幾百蚊,趁平入定啲成日用嘅醬油,調味料,味噌,咖喱磚之類嘅嘢.到咗「永安百貨」酬賓日時,又再洗多幾百蚊,因為大部份我要買嘅都會做九折甚至八折,所以例必會買濾水芯及洗面膏,折完之後真係平過出面好多 o架!
今年有意外收獲,就係喺餐具部執到平嘢,皆因呢個 counter 全部做七折.
其實酬賓日已經係上月月中嘅事,點解等到咁遲先 post 出嚟,
之唔係為咗呢份送俾 Louisa 嘅入伙禮物囉!如果一早
post 咗出嚟,咁佢咪無 surprise 囉!
我睇中佢每隻碗同碟都印有新鮮香草圖案,而且個梅花形狀又好特別.
其實每隻碗都配有匙羹 o架,不過每隻都用發泡膠紙包得好好,
費事全部折開啦,拆一隻出嚟影相就算喇!
呢幾隻玻璃碗都好抵呀,玻璃好通透,意大利貨嚟 o架,折咗之後
都係 $10.5 一隻咋,「JUSCO $10 店」都搵唔到呢啲
貨色啦!我之前一早已經俾咗兩隻 Louisa.
呢隻玻璃碟仲抵,日本貨兼入得焗爐,原價好似係 $5X,折咗之後
係 $44,我去買果日咁啱又再有額外九折,咁就變咗 $40 咋!
細細隻,要嚟做批模最啱.


text:
終於打埋E結局,唔係好明發生咩事
係咪又係返到過去但俾返D未來記憶佢地
聽日研究下打埋艾米爾的決意就賣驚
點會有得返到過去
pod係喺佢地資料delete前救返佢地,順便整好埋佢地,整返好既佢地有返曬記憶,pod個疑問係佢地有返記憶會唔會發生同樣事件
由於機械生命上曬太空唔想再同and玩扯貓尾遊戲,所以2b9s病毒已經唔會再發動,算係少有既happy end
咁姐係佢3個醒返(3個定兩個
)之後成個世界就得返佢地係度傻的嗎9
咁我寧願死啦
一男兩女喎師兄
乜地面堆反抗軍死曬咩
應該無喎
同埋印象中好似話遊戲劇情完結之後無耐
Pascal (唔知有冇串錯)代表機械體同android簽和平協議
同埋發射個下唔係射曬d機械生物上去
你留意返E 結局 Pascal 係望住碌野射上去架(如果你幫佢消除記憶)
射上太空既應該只係"網絡"
唔知係咪我問題,我唔明寄葉部隊係邊個整出黎,
劇情話人造人冇戰意,寄葉計畫係扮人類存在呃勁其他人造人,
咁人類都死向左走向右走哂,寄葉部隊點黎?其他人造人整出黎?
寄葉就係人造人製造既
其實同普通人造人無咩分別只係用左機械生命既核心(黑盒)
目的你上面都講左
第一批人造人就係人類製造既(三周目之後見到果對紅髮姊妹)
目的係管理同幫助gestalt同Replicant融合令人類重生
但上集因爲幫助主角導致融合失敗所以今集見到佢地係比人類遺棄甚至憎恨佢地
方舟入面只係一d數據化既資料
單以game結局計
A2已死(一來本人意願就尋死,二來佢根本無任何資料復活,除非pod有備份,不過機會好微)
2B生還
9S肉體重組但意識(數據)埋左係塔入面(塔又崩潰埋左係地下)
而且人造人同機械生命都仲有生還者
上面有巴打提過村長之後有同人造人簽和約


text:
有好多人話男人年紀愈大愈有味道,反而女人就會隨住時間而貶值,因為愈老愈殘咁話.容許我衰啲咁講,其實依個都只係女人比自己嘅一個籍口,因為男人同女人當年紀愈大嘅時候都係面對緊同一樣野:體能下降,皮膚變差,開始有個肚腩之如此類,男人仲要額外面對甩頭髮嘅問題添.不過除左一大堆缺點之外,人生經歷都會同時豐富起黎,到果時個人自然會散發住一種成熟氣質,男嘅會叫佬味,而女人都都有一種獨有嘅味道,叫韻味.
好多女人覺由廿三歲打後自己已經冇青春,一但踏入三字頭直頭變明日黃花咁冇人要,反而男人三十歲後先開始踏入黃金期,到時個個都會揀十八廿二嘅妹妹仔.冇錯,青春的確好吸引,因為只要你本身個樣得,唔洗點保養淨係化下淡妝都已經殺哂.但女人間本來就有一句名言:世上冇醜嘅女人,只有懶嘅女人.踏入三字頭其實都可以仲好有吸引力,不過你自然要付出更多:做多啲運動,護下膚,轉下打扮去突顯自己成熟果種味道而唔係仲去扮後生.
唔好話咁樣好慘,女人口中果班愈老愈正嘅碧咸金成武之流,如果冇勤做運動嘅話,會唔會仲KEEP到副咁FIT嘅身型?留鬚,轉LOOK都係令佢地佬味出哂黎嘅一個原因.就算係男人都唔會乜都唔做坐到三十歲就會自然有好正嘅佬味,佢地都要付出汗水同改變先會得到回報.你會唔會係條街見到個中年發福,踢住人字拖,著住菊花牌背心嘅「佬」就會話佢好有佬味好正?你只會叫佢做啊叔.望望尋晚擺完酒嘅胡杏兒,就算三十六歲我都覺得佢靚,因為佢識點樣KEEP,而且佢有實行.羅琳年過半百都可以拍寫真,因為人地都會去做運動(當然有啲野真係天生).只係啱啱踏入三字頭嘅你可能冇咁天生麗質,但只要肯的起心肝落街跑多兩圈,用多啲面膜,同時接受自己已經唔係後生而肯去轉下個LOOK,轉行熟女路線,其實你一樣仲有市場.
好多女人到左三十之後殘哂都係得一個原因:懶.覺得自己已經冇得救,覺得做咩都冇用,唔諗方法自救,結果就變成大家口中嘅「師奶」.就算係男人都好,日日淨食唔做,終有一日變成嘅都只會係林雪而唔係碧咸.係你羨慕人地幾廿歲都仲咁正嘅時候,你要記住人地係你仲睇緊電視劇果陣,已經係街跑緊;係你勁打邊爐果陣,人地可能只係食緊糙米飯配菜心.凡事總有因果,人地粗菜淡飯做運動換返黎咪叫成果,而你乜都唔做只會係度呻而最後真係殘左,我諗應該係叫報應.


text:
2007年10月6日 星期六
Nice to meet you @ Cafe too
Nice to meet you @ Cafe too
嘩!好開心呀
今日終於見到 Mincorgie,楂吓飛 喇
仲有...Vanlily ,咪咪吉
我,Mincorgie,楂吓飛,Vanlily成日都好想約埋,但次次都約唔成,今日終於見到
大蝦吉原本今日約minicorgie見面,所以就索性一齊食tea buffet
首先…相約冬菇一齊買家品,一路講,仲講到唔記得去最重要既烘焙材料店!
雖然同minicorgie,飛E第一次見,但成個聚會都好好笑
好快就過2個鐘,真係太短暫喇~
食物唔算多,但平均各樣都OK
甜品我唔太啱食,款色多但唔係我鍾意既類型
但都好開心,因為..........我又不能自制地食士多啤梨啊
個栗子餅超好味啊
咖啡唔係我既
但我好欣賞佢杯咖啡附送Petit Four
好多酒店既自助餐都唔會附上Petit Four架
我當然飲凍檸茶啦
To:
Mini,飛E
喂喂!得閒就好約埋笑下喇!多謝你兩個既禮物啊!
好開心見到你倆個,更開心你哋唔嫌棄我係癲既~
初初我打算扮矜持,好彩唔駛啊
Thank you!!!!!!!!!!!!
大發現,大發現
原來可愛既冬菇連啤住人都好可愛架!
仲有啊!連冬菇都話大蝦吉真係好似隻蝦啊!哇哈哈哈哈哈哈
不過…晌我心目中大蝦吉係一隻靚蝦
訂閱: 張貼留言 (Atom)


text:
新片中, Kabby同洪天照飾演一對青梅竹馬情侶,最激就係呢幕床上激咀戲,不過 Kabby就話內心戲先係重點喎!
真面目
進攻型 做雞擔正 床戰鳳姐殺手 Kabby:唔血腥唔慣!
金馬影后吳家麗首次執導新戲《花街柳巷》,以早前泰國發生嘅妓女連環兇殺案為藍本,大玩人性陰暗面少鹹多血腥!
吳家麗首次執導,女主角 Kabby(許雅婷)亦係首次擔正.戲中做「妓女」嘅 Kabby,仲會同鳳姐殺手,洪天明胞弟洪天照有床戲!雖然《花》片血淋淋,不過女主角 Kabby話冇有怕:「日日對住血淋淋嘅環境同道具,久而久之就愛上呢個血腥嘅世界,返到嚟香港睇唔到血腥反而有啲唔慣添!」嘩,唔係啩?
當年吳家麗憑住《狼心如鐵》一角奪得金馬影后,而一路鍾情血腥懸疑片的她,最近終於喺執導新戲《花街柳巷》中圓夢;而 Kabby亦升呢做女一,角色唔只有發揮,仲可以跟影后偷師,一舉兩得.
「拎住把刀對住牆!」
《花街柳巷》講泰國妓女遭殘殺,血腥場面唔少得.有導演欽點而榮升女一, Kabby話:「知道家麗姐搵我做呢個角色都好驚訝,因為未知自己做唔做到,不過今次都學到好多嘢,佢畀咗好多發揮空間,等我消化完再自己去揣摸.」
要拍咁多血腥場口, Kabby就話:「泰國拍嘅時候,心情比較沉重,個人好容易胡思亂想,有小小抑鬱狀態.記得有一晚喺酒店房,拎住把刀對住牆試戲,眼淚已經不停咁流出來.本身都會驚對住血腥嘅場面會搞到自己變癲,後來發覺日日對住血淋淋嘅環境同逼真嘅道具,慢慢就愛上呢個血腥嘅世界,返到嚟香港,見唔到血腥反而唔慣!」要學吓嘉麗姐點抽離角色好喎!
失蹤𡃁模 A.Lin露股出山
曾經係𡃁模身份,做娜姐周秀娜師妹嘅 A.Lin(朱麗玲,藝名裴殷),睇見寫真行業逐步沒落,早年已經慢慢轉移內地市場.雖然仲未有成名作,不過賺人仔點都好過喺香港捱騾仔.今次 A.Lin在《花》片客串做「雞」,仲有露股演出添!


text:
引用:
其實我想講呢...係我打緊上一篇文既時候
我公司已經變成左死城超過一個鐘
如果唔係我地呢邊要死d catalougue layout 出黎,我諗我地仲可以早走過班sales
所以,都係睇公司同同事之間既文化者...
引用:
或者講漏左一點
就有如版友樓上所言,香港社會關於呢方面既平衡點真係差到無倫.
經濟好又要ot,經濟唔好更加要ot
如果有d人有上進心有野心,想去有大搏大的話
佢自然會放多左時間係工作上面,相對俾其他人如家人戀人朋友等會少左
更甚者有人為左搵兩餐而要焗住一星期至少五日北上 (我地大陸廠有好多香港同事就係過呢d生活)
咁如果呢d所謂既上進心同埋顧家,根本就係兩個只能活一個 (我承認我的例子非常極端
)
咁你地會點揀先?
至於ab的取捨,老實講妳呢個假設性問題好空泛:至少我對『勁樣衰』呢樣野有商榷
因為本人出哂名審美眼光異於常人
就算勁樣衰,話唔定真係合眼緣都未定,再唔係日久生情都有可能.
不過點都好,a就一定唔會揀,除非你一開就擺明諗住食散餐或搵私家
而已.
如果要搵個過人世的,一定要搵內在因素能同步協調者,否則冇計傾
唔合眼緣的話,唔排除會兩個都唔揀都未定.(拿~ 咪以為答案永過只係得二揀一或兩樣都想要,其實兩樣唔想要都係一個選擇,之但係有冇人會有諗過寧缺莫濫呢回事呢?
)


text:
櫻桃小丸子動畫電影「來自義大利的兒童」係台灣上畫嘅時期,無論係為電影上畫前做暖身,定係上畫後嘅熱潮延續,係台灣都陸續出現好多櫻桃小丸子嘅合作活動,包括小丸子30週年路走各舉辦咗台北場同高雄場,小丸子授權商品快閃店等.都有商家順勢係台北開咗一家小丸子主題餐廳.都因為呢啲有關活動,短時間內在網路上發起一波小丸子迷周圍打卡影相嘅風潮.
而集比呢次都跟上次熱潮,精心打造獨一無二,櫻桃小丸子周邊商品—立體造型手指USB,期望喚起過去小丸子伴隨住我哋童年嘅嘢,都更希望吸引新一代後生仔嘅目光,燃起想要收集嘅慾望.
係製作小丸子手指USB嘅時候,係商品嘅打樣,校色過程中經過反覆咁確認,因為作者對於角色意念嘅堅持,就無論身型曲線,膚色甚至係細節都有一定嘅要求,甚至會利用到原稿手繪方式做溝通.
(Photo from: Xebe設計原稿)
無以往櫻桃小丸子周邊商品多數係筆類或者係公仔類,而今次我哋推出小丸子立體造型手指USB,未販售而預早曝光係小丸子台灣代理商社群粉絲頁上就造成廣大迴響,好多粉絲紛紛喺下面留言「實在太得意!」,「邊度買?」,「跪求買啲~」
(Photo from:東友-櫻桃小丸子台灣代理商社群粉絲專頁)
小丸子授權商品,除咗係百貨公司快閃店有賣,手指USB嘅地方,集比嘅社群粉絲專頁上都同樣有販賣,卑鐘意小丸子嘅客人係收到貨嘅時候,都紛紛咁開心咁留言,如下圖:
(Photo from: 集比社群粉絲專頁)
櫻桃小丸子手指USB係度做首波銷售嘅時候,短時間內就搶購一空,造成訂單追加嘅情況.集比認為,手指USB本身俱有快速存取同方便攜帶嘅優點,實用性高,而熱門卡通人物嘅立體造型,更加具有收藏價值.而今次我哋設計嘅小丸子造型並結合手指USB嘅概念,確實捉住唔少丸子迷收集嘅慾望.
其實《櫻桃小丸子》漫畫於1986年首次連載,曾被改編成兩部動畫,三套真人版電視劇,三套戲同多款電玩遊戲.而《櫻桃小丸子》電視動畫篇於1990年首次播出,到而家仍係持續播放中.怪唔得小丸子粉們係無論男女老少都有呢!


text:
今日去完立法會參觀同喺外嘅添馬公園玩之後
就行5分鐘過到嚟展城館玩啦!
之前一直好少聽人講過香港有呢個館,一於今次順路過嚟睇吓先!
我哋由添馬公園大草地行過嚟只需5分鐘
外面睇落去唔算好大個館
我哋離遠見到個人企喺天台度
嚇死我以為有人玩行為藝術要跳樓
原來佢前身係香港規劃及基建展覽館
2002年依家有喺度,但係2009闗閉翻新
到2012年再以展城館開幕!
所以外面望落去都覺得好新
先喺門口影番張靚相先
呢個哥哥成日都整古做怪!
入到去發現人唔算多
基本上行得好舒服
大家可在門外Reception拎番一張QR咭
然後在這個地方啟動你的QR咭
啟動之後你就可以拎住佢到各層啟動每項電子設施
我哋拎住其中一張咭啟動唔到
之後要問Reception哥哥拎多張,試咗兩三張先至OK
啟動嘅時侯要你入好多個人資料
不過大家都可以Skip哂佢!
我哋開始行程之前大家先去厠所小個便洗個面
跟住我哋等齊人就準備開始我哋嘅展城館旅程啦
喺地下呢層就已經設有一個展覽
不過只有好多塊展板喺度,對於我唔係咁鍾意睇字嘅人嚟講
就想快D去下一站!
我哋行上幾級樓梯準備搭一條好長嘅扶手電梯上到三樓
望上去見到好有老香港特色嘅鳥籠
喺扶手電梯嘅上面有好多好有香港特色嘅招牌燈箱
呢個係一個影相景點,但係大家一邊搭住扶手電梯一邊影相要記住小心
我要睇住呀芊所以就求其同哥哥影一張就算
有珠寶有海鮮飯店等嘅呢D招牌真係好有Feel
上到嚟呢層一見到就係呢個主題放映區
左右兩邊大屏幕都播放住香港唔同地區嘅發展計劃
中間設置咗一個香港九龍的小模型
中間維港用咗Project形式將船隻投放咗係個海度
小朋友見到都覺得好得意!仲有大人就同小朋友估吓自己住喺邊
住喺新界嘅朋友就睇唔到lu...
大人們都係求其指個地方當係自己住嗰度話俾小朋友聽
離開咗放映行過嚟就係一條長走廊
都放咗唔同地區嘅城巿規劃,睇到佢哋嘅一D轉變!
搵到自己居住地區嘅小朋友就好開心
搵唔到嘅就喺度問「點解冇嘅?」
我都覺得奇怪唔係每一個區都可以介紹㗎咩?
呢個芊芊見到有掣就不停撳
攪到俾姐姐過嚟話...
之後上到嚟四樓係資源中心,不過我哋帶住咁多小朋友就廢事帶佢哋入去
因為裡面就好似一個圖書館咁都係俾巿民入去搵番D資料睇吓
不過聽講裡面可以望番出去見到無敵大海景!
所以大家都不彷可以入去望吓!
落番去二樓,呢一層嘅主題係「策略宏圖」,「策略性基建設施」,「交通及運輸」和「可持續發展」
呢層算係最吸引大人細路㗎啦!
因為佢嘅裝置都好生活化,有港鐵,紅綠燈,水管等
呢度有個投射器project咗一隻大甲蟲喺地下
小朋友已經好開心咁不停踩佢!
呢度有好多似曾相識嘅標誌
所以佢哋踩落去又好興奮lu
呢個更加係大家影相嘅景點
叫哂成班小朋友一齊排排坐影番張靚相
不過我影完都喺度諗,大家咁鍾意喺真港鐵裡面影咪就得囉Haha
而且仲有一個好似打機咁嘅設施
俾小朋友可以模擬駕車
所有小朋友都勁鍾意玩,結果成為大人休息時間!
另外一邊有D問答遊戲同埋互動設施
不過每次遇見呢D互動電子屏幕
仲有一兩部壞,我哋Touch極都冇反應
但係最後都係呢度最吸引小朋友
結果佢哋都係拖住手番去再玩過
最後我哋喺度抖多一陣就離開呢度
向住天星小輪碼頭出發!同小朋友一齊搭個船去對面岸
Photo by CANON 5D Mark III, Len | EF 24-70mm f/2.8L USM
呀劍評分: 7分
呀劍評語: 雖然話係認識香港的城巿規劃,但係大家都可以當佢係一個歷史博物館咁行,只不過個歷史冇咁前,展館好新,唔算大!來個短線遊配合埋搭天星小輪過尖咀食個Tea都幾好!
展城館 簡介
展城館是香港首個以規劃和基建發展為主題的展覽館.這個獨特的展覽場地,展示了香港主要的規劃建議和基建項目,並簡介我們這個城市未來的發展方向.
地址
香港中環愛丁堡廣場3號 (近大會堂低座)
開放時間
每日10:00至18:00逢星期二(公眾假期除外)及農曆新年初一及初二休館.
免費參觀
交通
前往中環站,使用K出口,出站後先橫過遮打道,再經行人隧道前往愛丁堡廣場.
網址
http://www.citygallery.gov.hk/
電話
3102 1242
(以上資料更新至文章當日)


text:
註:真人真事,如有雷同,家門不幸.
Facebook friend list 之中有個舊同事,佢住喺我隔離楝大廈.同佢好少見面,但我都幾瞭解佢生活,因為佢平均每日會 post 十幾廿條 status 上 facebook,當中超過一半係有胸.
我都知正常人都有胸,著泳衣,cosplay,著晚裝……等等好多情況都會露胸,但佢勁在著咩衫對波都會走出嚟同你 say hi,即係著街坊裝落街食碗魚蛋粉都要自拍都算,點可能可以一手拎機另一隻手拎住枝膠匙舉隻V手出嚟用陰力喞到隻波上頸(冇錯係隻唔係對)?
有時用手勢或者道具夾唔起對波,佢就會用姿勢搭夠.嗰啲臨瞓福利圖,唔知點解臨瞓都化行哂妝假眼睫毛,加埋著住 lace 睡衣嘅佢一打側訓就自然會「北漏動奶」,當然做戲做全套,要加多句:「各位早抖,我一個人刀可以訓得好.」
屌你訓啦柒頭!用遙控影成百九幾張相,揀完重要執相,之後又要落妝同換返衫先有得訓,唔好唔記得第二朝又要早成個鐘起身,做返場招魂法事叫返啲五官歸位,先可以影返張:「morning 啊各位,一起身唔願落床牙.」
雖然我心底係咁笑佢,但其實我成日 like 佢啲相同留言鼓勵佢:「嘩件衫好靚啊!」 「你個妝好 pro 啊!」 「你好似又瘦咗啊~」 之類,佢又會好有耐性覆我嘅留言.佢人品唔差,亦唔係嗰種拜金港女格,可能只係想有多啲人關注佢.睇佢 facebook 個 friend list,真係乖乖不得了,有成二千幾個 follower,分分鐘多過啲奀星!
有晚佢 whatsapp 我,問我可唔可以落樓下茶餐廳同佢吹下水.落到去見到佢坐埋喺角落神情呆滯,佢話俾條仔飛咗.我心諗:屌俾仔飛咋嘛!你一年都轉幾個男朋友架啦.但我都有做吓樣安慰吓佢,順便等佢講啲唔開心嘢出嚟等我開心吓.
佢話同個男仔識咗成年先一齊,就係半個月前佢同個ex分手先乘虛而入,點知一齊冇耐就話分手.我問多兩問,原來所謂相識咗一年係指 facebook 上 follow 咗佢一年,之後見佢同男友分手就 pm 佢話暗戀佢好耐,第二日約出嚟見面就一齊.
我好理性咁同佢講,唔啱都冇辦法啦,你又靚女又多人追,咪再搵過個囉.點知佢即刻喊到豬西咁樣,佢話呢段感情好 hurt,好想死!我問佢係咪借咗錢定拍咗你片啊?半個月可以有幾咁蕩氣迴蟲呢?點知佢話,佢接受唔到個男仔分手嘅理由:
「你真人個胸比起網上睇細好多.係細好多,唔係少少.」
我即場啟動震機模式忍笑,你老味嗰條友仔都幾仆街,作個藉口都懶,可以想像嗰份圖片與實物不符嘅哀怨有幾深.佢問我,點解啲男人咁仆街,個個都係貪佢身材同上床,次次拍拖都拍唔耐,點樣先可以揾到一個好男人.
我都唔知講乜好,本來想講啲大道理又覺得㗰氣,唯有叫佢自己睇返 facebook 嘅相,大部份都係影住個胸,其餘都係食嘢,k-pop,咁你覺得個男仔瞭解你啲咩優點呢?讚你識食呀?讚你聽畸 pop 有品味呀?不如你試吓講吓其他嘢,等人哋瞭解你身材以外嘅嘢啦.
佢聽完我鬧佢幾句,覺得我鬧得佢好啱.點知當晚半夜我打開電腦,又見到佢著件小背心夾胸!但加多咗一句:「內在美比外在美重要,希望會遇到一位懂得欣賞我內在美的人.」
……咁即係點啊?你估啲人有X光眼呀?望住你個胸可以睇穿你嘅內在美?
老老實實佢只係自貶身價,任何人都有一個價,唔係價錢,而係價值.明明塑造到自己係性感女神,食隻燒鵝脾都要搔首弄姿,搞到留言一地精,男人剩係想同你上床好正常吧?點知見到實物先知係 PS 大師,身材同個樣唔係嗰回事都算啦,但已經俾人感覺你個人唔老實.再發展落去上埋床,你根本唔係佢幻想中嘅風情萬種小野貓,只係一個好普通嘅女仔,連唯一可取嘅地方都冇埋,咁對方貪你乜?貪你 PS 得叻跟你學嘢?
我即刻 whatsapp 佢話,喂你咁樣真係唔掂喎,頭先先話想搵個好男人認認真真咁拍拖.不如你開個新 account,唔好再貼埋啲對波圖,認認真真做返自己啦.
點知佢第二朝覆返我: 「開個新 account 就好難再咁多人 follow 架啦!」
(完)
(圖片與本文無關,來源:wallpaperpig.com)
原文連結


text:
嘉欣 BB對住 Kelly好肉緊,又攬又錫.
探熱針
唔續約 想收山 鍾嘉欣肉緊狂啜 B女
「嘉欣 BB」自從升呢做「嘉欣媽媽」後,長駐溫哥華相夫教女,即將約滿大台,嘉欣 BB有女萬事足,至今仍未肯動筆續約,隨時收山做全職媽咪.
早排嘉欣 BB湊住阿女返港搵快錢,留港兩星期,兩母女又要返歸喇!上週二晚(十一日),嘉欣 BB同阿女現身機場,就快足一歲的 Kelly,愈大愈似媽咪,眼大大,鼻高高,而且見人就笑,搶晒阿媽 fo喇!
傾唔掂數
兩年冇拍劇,嘉欣 BB經大台高層多次游說,終於肯復出接拍新劇《再創世紀》,為咗遷就佢開工,劇組將移師溫哥華拍外景一個月,等佢可以邊湊女邊開工,真巴閉!
講明以阿女行先,據知嘉欣 BB下年即將同大台約滿,但至今仍未肯動筆續約,高層樂易玲在訪問中提及此事亦無奈話:「佢都要考慮家庭,始終佢想再生小朋友,所以唔只係條件問題,反而係佢能否兼顧.」
「其實而家開始傾緊續約,不過 Linda一定係以屋企行先,佢又唔想個女同佢一齊飛嚟飛去做空中飛人,加上同老公有計劃生多個,所以唔續約嘅機會好大.」 Linda身邊人透露.
紅過星爸媽
除咗鍾嘉欣個寶貝女 Kelly同佢一樣咁省鏡之外,圈中有唔少星二代萌 B,都遺傳咗阿爸阿媽嘅優良傳統,一樣人氣高企.
慳坐 econ
出名係慳妹的嘉欣 BB,搭長途機唔怕辛苦,今次返溫哥華都選擇坐經濟艙,加上 Kelly未夠一歲,可以同媽咪坐同一個位,連機票錢都慳番,完全符合嘉欣 BB嘅經濟原則.
當晚到達機場,嘉欣 BB雖然有兩個助手跟身,不過全程親自湊女,用孭帶孭住阿女喺心囗.下個月足一歲大的 Kelly,絕對係超大碼 BB,手長腳長,而且好好肉地.睇返 Kelly啱啱出世嗰陣,同爸爸餅印一樣,好彩大大吓似番媽咪,五官標致,笑起上嚟一樣咁 sweet,靚樣出番晒嚟
肉緊錫女
差唔多晚上十一點, Kelly依然好精神,眼仔碌碌四圍望, check in嗰陣,有途人撩佢玩,點知佢一啲都唔怕生暴,見人就笑,仲揮手 say hi,氹到班 auntie鬼咁開心, Kelly咁得意,難怪嘉欣 BB對住佢鬼咁肉緊,一時攬到實一實,一時又同阿女錫錫,冧到痺!
搞咗半個鐘, Kelly開始唔耐煩,兩隻腳仔不停踢,扭計要落地,嘉欣 BB冇晒符,惟有投降解開孭帶,將阿女放入 BB車,點知 Kelly即刻爆喊,嘉欣 BB再出撒手鐧,拎餅乾出嚟氹女,呢招果然 work, Kelly馬上收聲.
氹掂阿女,嘉欣 BB準備入閘,沿路對記者提問 keep住拉鏈嘴,而且摩打腳愈行愈快.阿媽焦急,但阿女就好鬼歎,瞓喺 BB車,嗒住塊餅好滋味!
撰文:娛樂組
攝影:蕭敬漁,森美


text:
希特拉
阿道夫希特拉(Adolf Hitler,1889年4月20號—1945年4月30號)係德國政治人,軍人,喺1933年去到佢死為止係德國總理,由1934年去到佢死為止係德國嘅「元首」(Führer).喺佢做總理同埋帝國元首嗰陣,佢畀人非官方咁樣話係德國嘅「獨裁者」.希特拉由1921年開始亦係國家社會主義德國勞動黨(Nationalsozialistische Deutsche Arbeiterpartei,即係納粹黨)嘅領袖.
政治經歷[編輯]
希特拉喺德國第一次世界大戰之後嘅危機嗰陣得勢.佢用咗戈培爾嘅宣傳攻勢同埋有說服力嘅演講,令納粹黨成為當時德國國會第一大黨,佢關注中產同埋草根階層嘅經濟需要,並且有一種民族主義,反猶太主義同埋反共產主義嘅味道.喺創立咗一個重新架構過嘅經濟,一個重新武裝過嘅軍隊,同埋一個極權統治嘅政權之後,希特拉採納咗一個向外擴散嘅壓迫性外交政策,嚟擴張日耳曼人嘅生存空間.咁樣,當德國佔領咗全奧地利同埋捷克西北,同埋入侵波蘭之後,就令第二次世界大戰爆發.以上佔領之地大部分後嚟都俾人併入大德意志帝國(Großdeutsches Reich)嘅範圍裏面.
雖然納粹德國同埋軸心國喺顛峰時期佔領咗歐洲大部分國家嘅地,但係佢哋最後都被盟軍打敗.納粹德國總共殺咗大概一千七百萬人,包括屠殺六百萬猶太人.
1945年4月,因為蘇聯紅軍迫近柏林,希特拉同佢新婚老婆伊娃·布朗(Eva Braun)舉行咗個簡單婚禮後冇耐喺地下室吞槍自殺.


text:
翠如被劉佩玥殺死爆高收視
黃宗澤,黃翠如,蕭正楠,張繼聰,龔嘉欣及劉佩玥等主演的無綫電視劇集《幕後玩家》一直口碑及話題都不少,由之前一個輕鬆略帶搞笑位的劇,張繼聰衰格爆抵死對白,到黃宗澤與兄弟反目變奸,再到原來背後控制大局的是黃翠如,最後翠如更被劉佩玥狠刺多刀致死,都相當精彩!此劇上周五大結局,成績相當不俗,平均收視26點,最高收視更有28點(180多萬觀眾人次收看),最高一刻於晚上九時廿九分,就是劉佩玥用刀殺黃翠如那出人意表的一幕,令觀眾驚喜萬分,收視亦比之前一周高了4.6點.
嚇親朋友
劇中主要角色之一蕭正楠坦言對收視感滿意,因為劇集有不少觀眾討論,證明有不少觀眾追看,每個角色都有特別之處,成為熱話:「有好多觀眾會喺myTV SUPER點擊睇番,到時整體收視可能會更加高,所以都好開心.」而大結局最高收視一幕在劉佩玥用刀殺翠如,劉佩玥接受訪問時說:「啲朋友話唔好得罪我,驚我捅佢哋幾刀,又話我個樣好狠,殺翠如殺得好,自己都有種莫名興奮.上次大結局飯局黃宗澤不在港,我哋冇一齊食,希望慶功時佢喺香港,咁就大家一齊食飯.」
「依家冇人叫我龔嘉欣」
另外,無綫方面接到14宗投訴,指劇集沒有交代陳煒及龔嘉欣的角色下場,監製陳維冠坦言劇情已交代陳煒要接受調查,嘉欣就跟鄭子誠去做義工.龔嘉欣受訪時說:「呢套劇我哋個個都好畀心機,所以有咁嘅成績,口碑,我哋都好滿意.(觀眾投訴冇交代你點?)交代咗我同鄭子誠,阿聰佢哋一齊去做義工,好開心觀眾咁鍾意呢個角色,依家喺街冇人叫我嘉欣,都係叫我劇入面個名Carman,個角色咁深入民心,都開心嘅!」
文:影視組


text: 今晚中環Dior唇膏活動真係星光閃閃,星二代雲雲,包括應該係最索嘅關禮傑女兒關楓馨,仲有林俊賢女林鈺洧,鄭丹瑞女兒鄭瑤,湯鎮業女兒湯愛嘉,以及何超鳳女兒何鍶珩等等等等.五位美女跟番大會dresscode,以黑,紅或白色現身,一身成熟打扮,林鈺洧更加係高人一等,鄭瑤同關楓馨就嬌小可人,何鍶珩就高貴成熟,湯愛嘉輪廓似足英俊老竇,各有各靚.關楓馨啱啱喺英國大學畢業,之後計劃去澳洲working holiday一年,呢排都會出吓活動接job:「電視,電影同做模特兒都可以試下,不過唔會叫爹哋搭路,要靠自己,爹哋媽咪都好支持我.」至於會否接受拍親熱戲?關楓馨就話:「未諗到咁遠,如果有親熱錫嘴,都會問爹哋媽咪,始終係屋企人,男友都要問,佢都好支持我喺呢行發展,佢唔會呷醋,佢明白係工作.」林俊賢個女林鈺洧就透露會專注模特兒發展,都會考慮拍戲:「要學好做戲,不過未搵到老師,唔會搵爹哋,佢忙緊喺大陸做生意,亦都唔會特別搵佢介紹工作畀我.0依家工作量都OK,會想喺香港做模特兒工作,等香港成功先出去發展,自己最鍾意係Victoria's Secret天使模特兒Candice,自己就冇咁嘅身材做到,因為鍾意食嘢,惟有每個禮拜做多啲運動keep住身材.」


text:
好老實,真做數定假做數,網民心裏有數.
偏偏在呢個咁敏感既時候,揭呢d所謂既數字問題,有咩意義?
真係有証據既,上年已經拉勁左啦.
今日搞埋呢d 野,根本就係有人別有用心,想搞散本土派,各位不要中計.
時間上依家發生,係因為上次角屍過檔果個節目煲大左
國師宜家變熱時死穴
好老實,my 台我唔熟,呢個post 都唔想加入去講.
但又係佢地要節目調動,cut 走國師節目.
又係台長叫佢去其他台度講.
依家人地走左,月底月費收少左極多,
月頭要走黎發老皮.
做乜野姐....發窮惡之ma .
其實某人,由原定可以入台頂走人,變到冇資金入唔到台.
咪發惡囉,好明顯姐.
你唔熟你又講咁多?
你唔熟又話人發窮惡?
陳雲條Hi Hi一直以黎點樣縱容同慫恿班支持者搞勁自己人,大家睇得清清楚楚.
之後又話班支持者佢控制唔到,所以冇辦法叫停,而事實就係佢一直不斷咁同呢班搞屎棍一唱一和黎搞勁自己人囉,甚至連台長上mihk個節目都要俾佢地(莊元生)搞囉,咁點樣可以唔cut勁佢地呀?
之後呢條陳雲就話黃毓民同台長係收左美國佬錢所以搞勁佢,之後又話黃毓民要回歸泛民,再後更加暗示黃毓民收共產黨錢嘛!
咁請問陳雲呢條Hi Hi講d咁既野係咪存心誣衊同搞勁黃毓民呀?
當日黃洋達親口講過d咩呀?
話黃毓民係我師父,邊個搞黃毓民等於搞我,我同佢死過喎!
而家就係陳雲一直不斷搞勁黃毓民丫,咁佢黃洋達仲同陳雲佢地出書開新節目,咁唔係反骨係咩呀?
邊個搞勁我師父,我就請佢打邊爐,邊個搞勁我師父我就同佢出書開新節目!黃洋達咁做直頭係絕代反骨仔啦!


text:
又到左近年最受觸目嘅六四爭議,我諗左好耐究竟應唔應該寫,呢幾年其實連自己好掙扎左好多次,六四,對於我地呢一代,係一個咩意義?而我地,又應該用咩心態去對待呢個歷史?近呢幾年各派嘅論述都在於中國人與非中國人的身份,有啲仲會表示非中國人就必須離棄平反六四.而有一堆則認為國難當前,仲悼咩念已遠去嘅歷史?我就認為,我地呢一輩,要摒棄嘅係支聯會,要摒棄嘅係一班利用8964革命去延續自己政治生命嘅政棍,更加係每年被形式主義騎劫嘅紀念活動.更重要嘅,我地應該重塑六四對香港自身嘅意義,記住六四對香港嘅啟發,延續六四,紀念六四,記下歷史.
作為香港人,我地應該點企位呢?係呢幾年,我地不斷要否定自己同中國人嘅關係,因此,就造成一班後生連帶否定紀念六四嘅價值,甚至認為應該否定埋佢對香港嘅影響.咁做法只會將香港往後嘅歷史被中共將1989年塗白.我地需要強調嘅唔係建設民主中國,呢個說法其實一路只有港市民支援愛國民主運動聯合會強調嘅.呢個已經係過左去嘅說法,而呢一代,係唔會再有人咁ON9走去相信建設民主中國呢個神話故事.我地呢一輩後生,已經唔係當年咁國綷,我地已經冇左果種愛國情懷,你地擁抱住『建設民主中國』係已經幫緊中共趕緊客.
另外,一班全盤否定六四價值嘅後生仔,其實更ON9更趕客.呢幾年本土派點解咁趕客,係因為佢地急住成功而急住全盤否定老舊嘅民主派政棍所做嘅所有事情.維園六四就係其中之一.我地唔願意,唔甘心見到每年六月四號,呢班冇為中國民主出過一份力嘅政棍再去利用當年8964民主運動嘅英魂去CAP水.但我地依家卻走上左否定埋六四本身嘅意義.就好似我地離棄一班烈士一樣.咁樣做,只會引起大眾對本土派嘅反感.我地要做嘅,唔係去否定悼念六四慘劇,而係要反對果班利用六四英烈去CAP水嘅支聯會,擺係銅鑼灣出口嘅一班政黨,同埋每年同樣形式主義嘅維園六四集會.
六四對香港嘅影響係好大,我地從未試過有一百萬人大遊行,仲要台風呀師兄.你2014年雨傘革命都未試過同時間有一百萬人行出黎啦.同埋,果次係我地最大型嘅公民啟發嘅時候.如果我地要否定六四,同將我地1989年香港歷史塗白有咩分別?所以,我地應該站係香港人嘅角度去紀念六四,站係香港人嘅角度去記低六四呢件事,從而係六四嘅事件中帶出香港要警剔共產黨反民主嘅暴行.我地唔再著墨係建設民主中國上面,我地要否定每年利用六四英烈去CAP水嘅政棍,我地要否定每年一式一樣嘅儀式.但,我地唔可以忘記我地需要延續六四真相嘅責任.平反六四唔係我地責任,但,六四嘅真相帶比下一代知道,就係我地責任.
大道之行也,天下為公,選賢與能,講信修睦.---《禮運.大同》


text:
靚抽王
大台癲劇翻叮
冇人估到,一套 23年前開播, 18年前重播過嘅劇集,依家竟然會再次掀起熱潮.都唔知應該讚以前啲劇勁,定話依家啲劇屎,又唔知大台以後會唔會同亞視一樣剩番重播?點都好,觀眾對《大時代》呢啲第一集就掟人落街嘅癲劇確係情有獨鍾.
好!我哋就做吓好心,睇吓《大時代》播完仲有乜嘢陳年癲劇可以播啦?
《龍兄鼠弟》( 1993)
賣點:癲佬教你做人道理
淨睇卡士已經非常吸引,萬梓良加鄭則士兩大影帝,仲有鼠弟張衞健同當時青春可人嘅朱茵.套劇講萬子飾演一名極度偏執嘅醫生雷文鳳,為咗幫義弟張衞健翻案(其父被鄭則士所殺再灶底藏屍)而愈嚟愈癲,手段無所不用其極.同《大時代》相似嘅係,呢套嘢,第一集已經玩到好大,倒敍法講萬子入咗精神病院被研究,但啲醫生不單止唔能夠判定佢有無精神病,反而俾萬子分析佢哋邊個係精神分裂同性變態,癲得嚟甚具創意.
《第三類法庭》( 1994)
賣點:傻佬教你做人道理
淨係個劇名都知唔簡單,咩鬼嘢係第三類法庭?第一類係指法治上嘅法庭,第二類係傳媒所構成嘅輿論法庭,第三類法庭就係人嘅良心!此劇由邵美琪飾女記者,而值得一提係喺《義不容情》奸到殺老母嘅溫兆倫竟然飾演梗直青年,最尾為咗令走入歪路嘅邵美琪醒悟,仲由梗直順利變成痴呆,煽情得嚟又睇到人幾欷歔.不過溫兆倫做好人始終有欠說服力,硬是覺得佢係有陰謀,點知佢變咗傻豬豬都未進行絕地大反擊囉.
《誓不低頭》( 1988)
賣點:殺人王曾江殺得性起
由韋家輝做編審,劇情灰到發噩夢.鄭少秋飾演大好人謝文武,老婆走佬仲被屈殺人,坐十幾年監,出到嚟想翻案,老友被燒死,個仔俾人拉,女友被輪姦……夠喇!黐線嘅咩!另一個大賣點,係出爐金像獎男配角曾江飾演大奸角陸國榮,殺人全家嗰一幕,細路仔都唔放過,仲恐怖過《人肉叉燒包》,完全唔明當年點解可以喺電視度播.
結論:提議大台將重播劇放喺黃金時間度播,新拍嗰啲就留番半夜,唔好搞到觀眾要捱更抵夜嘛!
娛樂微波爐
本欄目旨在翻叮一啲已經熟鬼晒嘅嘢.


text:
尋日見到有D前輩又講起舊時,話以前五十年代香港仲衰啦,黑警仲黑,咩拎都無,全靠我地呢班咬實牙關,咩衣車精神獅子山精神,捱更抵夜努力打拚我地至上到樓.所以你地依家班八十後-零零後之類,廢物,咩都唔做,掛住射波玩手機,唔該唔好咁多爹.
拿,阿媽教落,長輩講既野,你就要聽.老老實實,我真係自認廢青,因為自問無能力五年首期十年太古城.咁五十年數據既野,我就真係一時三刻拎唔出既,上個網碌一碌,發現去到一九八零都仲有D希望既.不如一齊坐時光機睇下舊時樓價係咪又真係爆升,佢地又照樣掂過碌蔗?
係咪做假數?自己GOOGLE咪知囉!唔係要我加REF呀?
其實呢D阿媽係女人既野我真係唔Q想講架真係.八零至九七,樓價係經歷第一波既爆升,咁之後到亞洲金融風暴,咪人人仆街囉,樓市大跌好多人負資產走入長州燒炭囉.依家諗番起,用番現有既邏輯,係咪又要話人唔捱得到好好諗過自己既出路同努力求生呀?ANYWAY,我地唔好OFFTOPIC太多.之後SARS衰到貼地咯,樓價咪一路升升升囉.注意(雖然無人會睇細節野),二零一六全年數,估價署係未埋數既,不過,一六年係先跌後升,我當辣招出埋唔係好郁,當打過和啦.應該都唔會同一五年差好遠,好似係.
(仲有,CLASS A係細單位.睇你班廢青都唔會一開波去買CLASS E架啦!!)
好喇,之後我地睇呢段時期人工又升左幾多啦不如.但弊家伙,原來統計處人工係無咁長既數架囉,我指現成呀.咁你咪可能要五年五年人口普查咁樣駁數囉?但你知我地呢D分析人員,玩開數既,梗係唔會咁輕易俾呢D所謂障礙而放棄.咁咪用最歷史悠久既GDP,即係本地生產總值,無衰啦掛.當然係人都知,其實人工係無GDP升得咁快既,但唔緊要啦,大家將就下,頂住當先啦.咁樓價既然係NOMINAL,GDP我地都均真D用番名義啦.雖然呢D細節野,邊有人得閒理?
其實我真係無CHECK數,睇落大致岩架渣.注意單位打漏左係百萬港元
咁咪睇落好開心囉,係咁升升升,香港果然有上一代人努力打拚之下確係勁.然後,香港既人口數字是咁樣的:
人口升GDP升都好正常唶?有咩值得提?
咁樣APPLY中學經濟,GDP除以人口咪有咩人均本地生產總值囉:
點解突然多左D點點既.無架,鍾意架渣.:D
搞左咁耐(<五分鐘),終於可以將兩條數拍埋一齊睇.不如我地就COMPARE兩個上升周期果陣經濟增長同樓價增長速度哩.
邊條紅邊條藍呀?自己估啦.
其實畫完圖,已經無咩好講架啦.前期兩個既升幅都大致相若,但後者就有一條線升到離行離列,咁好多因素既,唔講啦.再強調一次,人工既增長係慢過經濟增長架.至於點解唔計亞洲金融風暴呀?其實果段時間個個都驚失業,你唔好講話果陣出黎搵野做會有工,同會儲到錢買首期呀?除左果班一早已經上晒岸有閒錢掃樓既,邊個敢入市?當然,呢個世界總有TOP1%或0.01%既人係繼續咩時期都賺大錢然後可以一年首期,兩年上樓既.你做唔到果班,你咪就係廢青囉.講開又講:
舊時公務員又有輪配公屋,又有租津(即麥齊光單野),甚至有過HSS,我問你地班廢青,又恨得咁多咩.總之人地已經做晒地主,你地就乖乖認命,俾人踩到變地底泥啦.


text:
睇到名校Secrets係度講緊海外升學嘅嘢,我諗呢個時候好多人都有心理準備要出去讀,但係周圍升學中介都有好多參差嘅.所以我想講下當初我係點搵agent,而且一蚊都無俾過agent嘅情況下出國讀書.
其實我就因為細細個就俾屋企人影響嘅關係對調理農務系呢科好有興趣,因為咁我就開始咗留意下到底邊間U有呢科讀又受得DSE,而且syllabus 入面冇乜理科嘢,最後就揀咗2間出嚟,分別位於台灣同埋紐西蘭.由好早開始身邊的人已經灌輸咗一個公開試衰咗先會出國讀嘅思想,我一直以為外國嘅大學(好出名勁個啲除外啦)好易入,所以揀咗間好似幾好嘅大學就去望下點樣申請.
台灣就一定係跟海外聯招報名,呢個時間仲有無得報我就唔係好清楚,不過我想提下報咗或者想報嘅同學一定要睇下自己想讀果科係咩類組.好似我咁係中學選修讀Econ同埋BAFS,想報台大嘅農業經濟學系佢竟然係第三類組,唔計Econ/BAFS分,即係人哋用5科嘅分我只係得4科同人比,我相信呢個係我入唔到台大嘅最大原因,明明Agri Econ都係Econ但係weighting 可以係0!!!!呢個係我考個年一月先發現,乜嘢都太遲,報嚟純粹搏下好彩.所以大家一定要留意下自己個科有冇weighting.再舉下例子,台大生物產業傳播暨發展學系(志願代碼 1021),佢係一字頭即係第一類組,望落去生物xxxxx應該關理科事啦, 但 係 phy chem bio都 唔 計 weighting 架!!因為佢係第一類組.所以報台灣大學嘅人一定要睇清楚自己咩類組,因為自己揀科只可以揀硬一個類組嘅科,所以唔可以又一又三咁揀,睇清楚自己想要咩先好揀呀~
睇返紐西蘭,嗰間大學跟埋張認可香港升學agent公司名單建議我經agent報因為保險簽證果類嘢會幫你搞掂晒,所以我就跟住佢個list嚟搵.無耐我就聯絡到其中一個,就連埋學校internal exam成績表同埋證件嗰啲嘢上佢office搞.去到代理呢啲嘢點都會sell下你啲學校同埋foundation programme.不過我個原則就係點都唔會讀foundation,一係讀u一係retake,唔諗咁多晒錢嘅嘢,去外國讀書已經用好多,唔想再晒更加多嘅.除咗呢樣佢亦都同我介紹咗多兩間澳州有呢科嘅大學俾我(後來先知澳州總共有4間Uni有呢科,另外個兩間唔講係因為佢哋無代理),同屋企人講過之後佢哋都覺得呢兩間唔錯所以而家心目中嘅排位變成台灣>NZ>AUS.
好多人覺得應該要拎咗conditional offer先啦,其實以我報嘅紐澳大學為例都唔使拎定先.其實佢哋網上面已經有每科嘅DSE收生要求,好似悉尼大學,墨爾本大學,新南威爾斯大學 etc.呢啲咁多香港人去嘅大學一定有.只要DSE分數同埋IELTS過咗佢嘅要求就可以入讀,九成九唔會話面試個啲咁.所以,除非個間學校唔使申請費,大家唔使咁急申請住拎咗offer先,慳返筆錢都好啦~不過夠分之後又點慳呢,一陣再講.
等到7月出成績,就麻麻地,唔係心目中嘅成績.喊過,頹過,呢個時候負責我張單嘅agent就問我幾多分,最後決定係點,再順便sell 下foundation.果日我仲記得,離開學校之後就去accept 下用嚟水泡嘅asso offer,食個飯就去咗agent個間嘢係美麗華酒店function room搞嘅升學展.呢個展好重要,因為唔同國家啲好多大學係哂度(唔係太關我事,我都揀好晒邊間),可以即場睇下唔同學校有咩科啱你,報埋名都得,最緊要係可以waive 報名費.報名費成六百蚊港紙架~梗係慳得就慳,就算係睇下其他學校咩情況都好呀.
我個成績如果想讀呢科只可以係而家個間,講到好sad咁不過咁多間呢間無論ranking,背景,聲望都好似最勁,之後生活費貴得滯…….果度搞掂哂,過兩個禮拜收到conditional offer,然後考IELTS,拎夠分嘅IELTS 去accept offer,body check,買簽證要求嘅海外學生醫療保險,再申請入學,最後搞簽證.上面嘅嘢除咗IELTS係自己考其他嘢都係agent幫我搞晒,最多要我上去office簽下名俾下錢咁.而且最重要正常係上面啲手續都要收錢,因為我去咗果個升學展啲手續費,好似千六蚊,幫我waive哂!!!所以再講多次嗰啲展一定要去下~~~
最後經歷9個月long holiday等1st sem開始,而家我就讀緊間唔差嘅大學讀緊我一直想讀嘅調理農務系,都算係圓夢啦.雖然唔係一開始最想入個間,但係呢間除咗學費,各方面都好過台灣個間,所以算啦~而家我讀得好開心~~
「讀書梗要俾錢,咪俾錢中介」
冇錯呀真係有得俾就唔好俾,雖然佢哋都要搵食,但係唔好唔記得學校會用你啲學費回佣俾返agent.學費已經咁貴又得慳真係慳返筆啦.同埋嚟緊打算搵agent幫手報外國學校嘅你,一定要清楚自己想要啲乜,唔好俾agent左氹右氹就改變主意,有咩主義同係外國讀書嘅朋友問下意見,聽到嘅一定比你係agnet到聽得更多.
考完晒oral到放榜嘅呢段時間除咗盡情grad trip,graddin,part time,記得睇下自己,同埋同屋企人商量有無話真係想出外國讀多啲,而家先搜集資料絕對唔遲.最緊要係適合自己.
最後祝大家行一條自己想行嘅路~


text:
頁: [1]
邊班港女咁巴閉? 卡娃兒指數鍊贏㗎妹之前討論區有個post「有個香港女仔贏咗日本偶像票選冠軍」,到底呢個女仔有咩來頭?《蘋果動搞作》就搵咗佢出嚟做訪問,睇下佢有憑咩錬贏一眾日本偶像!採訪:倩宜 攝影:Neo,吉吉佢叫Aoi,係今年先成立組合ArielProject成員之一,佢哋係主打日系活動嘅女團路線,四個女仔平均年齡只有17歲.講到佢之前喺日本贏咗嗰個比賽嘅賽制,Aoi話:「有十幾隊偶像團隊參加,每隊派一個成員,公司就派咗我代表ArielProject出賽.賽制係fans可以透過佢個app去投心心,而啲心心就每20分鐘會免費回復一個,或者可以用錢買心心,贏出嘅頭三位偶像,就可以喺澀谷Modi外面嘅大屏幕出現15秒,為期一星期.」哦!即係鬥多fans同鬥呃like啦!咁你有咩個人之處可以贏到?又有咩呃like招數呀?Aoi搞笑咁話:「我個人技係扮狗吠.其實要講有咩個人之處就唔敢,但可能fans睇到我嘅努力,所以就支持我.」其實除咗Aoi之外,另一個成員Hinako亦都喺日本贏咗個浴衣品牌比賽,之前亦都去咗日本拍廣告.由於熱愛日本文化,所以佢四個就以日系女團呢條路線出發,唱嘅都係日文歌為主,早前佢哋仲搵咗AKB48其中一位排老師,幫佢哋首新歌排舞.依家佢哋每個月都會有公演,仲已經儲咗班固定嘅fans.問到佢哋覺得香港同日本組合有咩唔同?佢哋話:「反而覺得最大分別唔係喺表演上,而係佢哋嘅fans應援嘅方式唔同,日本fans有自己一套應援嘅方式,叫 mix/call .」講到未來目標,佢四個都話短期內希望每次演出都會爆滿:「香港當然係想去紅館表演,日本嘅話,大家都係一致想去巨蛋.」
心得:香港人竟然可以如此了得,真是為港爭光了!
...  瀏覽完整內容,請先  註冊  或  登入會員      總是要想出方法搶到版面的. 外貌看起來頂多算中上
沒想到竟然有辦法贏得日本偶像票選冠軍
想必應該有其他因素吸引日本網友投她吧 我直接跟你說有些廣東話我看不懂
頁: [1]